Depression ah nudhaan vi sababeh netheve.\nޑިޕްރެޝަނަށް ނުދާންވި ސަބަބެއް ނެތެވެ.\nވަޒީރުންގެ ވާހަކަތަކަށް ޖޯކުޖަހާނެ\nޤައުމުގެ ޙާލަތު އޮތް މިންވަރި ދަންނަންޖެހޭ\nކ. މާލެ 21 އޭޕުރިލް 2017 | ހުކުރު 04:03 7,673\nއިދިކޮޅު ފަރާތްތަކުން ކުރި އިހުތިޖަޖެއްގެ ތެރެއިން - މުހައްމަދު ޝަރުހާން\nމާވަރުގަދައަކަށް ޑިޕްރަޝަންގެ ވާހަކަ ޤައުމުގައި ދެކެވޭ ދުވަސްވަރެކެވެ. ކޮންމެ މީހަކުވެސް އެވާހަކައެއް ދައްކާއިރު ހީވަނީ އެކަމުގެ މާހިރެއްހެނެވެ. ވަކިން ޚާއްސަކޮށް ވަޒީރު ބޭފުޅުންނަށް ޑިޕްރަޝަންއަކީ ކޮބައިކަން އާދަޔާ ޚިލާފު މިންވަރަކަށް އެނގެއެވެ. ބައެއް ވަޒީރު ބޭފުޅުން ވިދާޅުވާގޮތުން ޑިޕްރެޝަނަކީ ދީނީ ކަންތައްތަކާ ދޭތެރޭ ފަރުވާ ކުޑަކުރެވިގެން ކުރިމަތިވާ ބައްޔެކެވެ. އަނެއް ވަޒީރަކަށް އެއީ އެމީހަކަށް އުޅެވޭގޮތަކުން ކުރިމަތިވާ ކަމަކަށްވަނީ ވެފައެވެ. ކޮންމެއަކަސް ޑިޕްރެޝަނަކީ ވަރަށްވެސް ޒާތެއްގެ އެއްޗަކަށް ވެއްޖެއެވެ. މިކަމުގައި ވަޒީރު ބޭފުޅުންނަކީ ރޯނު އެދުރުން ކަމަށްވެ ނިމިއްޖެއެވެ.\nސަރުކާރުގެ އިސްމަޤާމްތަކުގައި ތިއްބެވި ވަޒީރުން ކޮސްގޮވާ ދަރަޖައަކަށް ޑިޕްރެޝަންގެ މައްސަލަ ހިނގައްޖެއެވެ. އެހެން ގޮތަކަށް ދަންނަވަނަމަ ވަޒީރުން ޑިޕްރެސްވާން ފަށައިފިއެވެ. މޯލްޑިވިއަން މެޑިކަލް އެސޯސިއޭޝަން (އެމްއެމްއޭ) އާއި ނަފްސާނީ ބަލިތަކަށް ޚާއްސަ ޑޮކްޓަރުން "މޭޖާ ޑިޕްރެސިވް ޑިސްއޯޑާ" ނުވަތަ ޑިޕްރެޝަން ވިދާޅުވާ އެއްޗަކަށްވުރެ މި ވަޒީރުންގެ ވާހަކަ ޖޯކު ވެއްޖެއެވެ. ނުވާންވި ސަބަބެއްވެސް ނެތެވެ. އެއް ވަޒީރަކަށް ޑިޕްރެޝަންއަކީ ވެލެއްގައި އަޅާ އެއްޗަކަށްވެފައި، އަނެއް ވަޒީރަކަށް އެއީ ގޮނޑުދޮށް ގިރުން ކަހަލަކަމަކަށް ވަންޏާ ޖޯކު ނުވާންވި ސަބަބެއް ނެތެވެ. ނޫނީ ދެން އެހެން ތަންމައްޗަށް ހީސްލެވެނީ ޑިޕްރެޝަން ހުރުމުންނޭވެސް ބުނެވިދާނެއެވެ.\nޑިޕްރެޝަންއަކީ އާދައިގެ ބައްޔެއް ނޫނެވެ. އެކަމަކަށް ޖޯކުޖަހާ ހަދަންވީވެސް ކަމެއް ނޫނެވެ. ޑިޕްރެޝަނަކީ ފަރުވާ ބޭނުންވާ ބައްޔެކެވެ. މި ބައްޔަށް ފަރުވާ ދެނީ ބަލީގެ ކުޑަބޮޑުމިނަށް ބަލައިގެންނެވެ. މިއީ ދީނީ އަޤީދާ ބަލިކަށިވެގެން ނޫނީ ވަރުގަދަވެގެންވާ ކަމެއްނޫނެވެ. އެކަމަކު ވަޒީރު ބޭފުޅަކު އެފަދަ ވާހަކައެއް ދެއްކެވެމުން ރައްޔިތުން ފާޑުކިޔާނެއެވެ. ޖޯކުވެސް ޖަހާނެއެވެ.\nޤައުމުގެ ހާލަތު މިއަދު މިއޮތީ ބަޔަކު ޑިޕްރެސް ނުވާވަރަކަށް ނޫނެވެ. ހެޔޮކޮށްދާ އެއްވެސް ކަމެއް ނެތޭ ބުނުމަކީ ދޮގަކަށް ނުވާނެއެވެ. ނުވިތާކަށް މިސަރުކާރު މިއޮތީ ވަރަށްބޮޑަށް ޑިޕްރެޝަން އަށް ގޮއްސަހެންވެސް ހީވެއެވެ. ވަޒީރު ބޭފުޅުންގެ ވާހަކަތަކުން މިނިސްޓަރ ކަމަކީވެސް ޑިޕްރެޝަނަށް މަގުފަހިވާ ކަމެއް ކަމަށް ލަފާކުރެވެއެވެ. ހުރިހާ މިނިސްޓަރުން އެވާހަކަ ދައްކަނީ އެހެންވެގެން ކަމަށްވެދާނެއެވެ.\nޑިޕްރެޝަނަށް ރައްޔިތުން ނުވެއްޓުނިއްޔާ ރަނގަޅެވެ. ރާއްޖޭގައި ނޫޅެވޭ ވަރަށް ތަކެތީގެ އަގުތައް ދަނީ މައްޗަށެވެ. ވަޒީފާ އަދާކޮށްގެން ލިބޭ އެއްޗަކުން ދެކޮޅުޖެހެނީއެއް ނޫނެވެ. އެކަމަކާހުރެ ގޭތެރޭގެ ހަމަޖެހުން ދަނީ ގެއްލެމުންނެވެ. ބިރު ދެއްކުމާއި ބިރުވެރިކަމުގެ މާހައުލެއްގަ ދިރިއުޅެން ޖެހުމާއި، ގެދޮރު ނެތުމާއި ކަންކަން އޮތް މިންވަރަށް ބަލާފައި ރައްޔިތުންވެސް ޑިޕްރެޝަނަށް ނުދާންވި ސަބަބެއްވެސް ނެތެވެ.\nވަޒީރުގެ މައުލޫމާތުގެ ޚަޒާނާ ފަޤީރީ ކަމަށްވެދާނެއެވެ. ނުވަތަ ދުނިޔޭގެ ކަންކަން ހިނގާގޮތް ނުފެންނަނީ ކަމަށްވެދާނެއެވެ. ދުނިޔޭގައި މީހުން އެންމެ ހިތްހަމަ ޖެހިގެން އުޅޭ ގައުމު ތައް ކަމަށް ދިރާސާތަކުން ދައްކަނީ އައިސްލެންޑް، ފިންލޭންޑް ސްވިޑަން ފަދަ ޤައުމުތަކެވެ. މީ އިސްލާމީ ޤައުމުތަކެއް ނޫނެވެ. ރާއްޖޭގައި ރައްޔިތުންނަށް ޑިޕްރެޝަނާއި ކުރިމަތިލާންޖެހެނީ މިޤައުމުގެ ދިރިއުޅުމުގެ ހާލަތާއި ލިބޭ ނަފްސާނީ ގެއްލުންތަކާ މިކަހަލަ އެތައް އިޖުތިމާޢީ މައްސަލަ ތަކެއް ކުރިމަތިވާތީއެވެ. ލިބޭއެއްޗަކުން ދެކޮޅުނު ނުޖެހި ބޯހާސްވެ ގޮތް ހޮސްވާ ދަރަޖައަށް ރައްޔިތުންގެ ހާލަވަނީ ގޮސްފައެވެ.\nޑިޕްރެޝަނަކީ ދީނީ ކަންތައްތަކާ ދޭތެރޭ ފަރުވާ ކުޑަކުރެވިގެން ކުރިމަތިވާ ބައްޔަކަށްވާނަމަ، ވައްކަމާއި ދޮގުހެދުމާއި، އޮޅުވާލުމާއި، ޚިޔާނާތާއި ކޮރަޕްޝަނުގެ އިތުރުން ނަހަމަ ގޮތުގައި ބާރު ހޯދުމަށް މަސައްކަތް ކުރުމާއި، ނުހައްގުން މީހުންނަށް އަނިޔާ ދިނުމަކީ ވެސް ދީނަށް ފަރުވާކުޑަ ކުރެވޭތީ ދިމާވާކަމެއް ކަމަށް ވިދާޅުވާންޖެހެއެވެ. ސަބަބަކީ މިފާއިތުވެދިޔަތަނުގައި މިރާއްޖޭން މިނޫންކަމެއް ފެންނާކަށް ނެތެވެ. އެހެން ނޫންނަމަ ތިޔަ ވިދާޅުވަނީ ދީނާ ކައިރިވުމަކީ ވައްކަމާއި ރިޝްވަތާއި ފަސާދައަށް ހިތްވަރު ދިނުންތޯއެވެ.\nރާއްޖޭގެ ކަންކޮޅުތަކުގައި ޒަރޫރީ ބޭނުންތައް ފުއްދޭކަށް ނެތެވެ. ސަރުކާރުގެ މުށުތެރެއިން މިނިވަން ކަމެއްނެތެވެ. އައިސް އުޅެންޖެހެނީ މި ފުރަމާލޭގައެވެ. އެނޫންގޮތެއް ނެތިގެންނެވެ. އަލިފާން ފޮއްޓެއްވަރުގެ ތަންކޮޅަކަށް މުޅި އާއިލާ ވައްދައިގެން އެތަނަށް 25 ހާހުން ކުއްލި ދައްކަންޖެހެއެވެ. ފެނާއި ކަރަންޓު ބިލަށް ތިން ހަތަރު ހާސް އަރައެވެ. ދަރިންގެ ކިޔެވުމާއި ޓިއުޝަނަށް ކޮންމެ މަހަކު ތިން ހާހެއްހާ ރުފިޔާއަރައެވެ. ނުވިތާކަށް ދުވާލު ދެއިރު ދިވެހި ފުލުހުން ނުކުމެޖަހާ ޕާކިން ސްޓިކާތަކަށް އެތައް ސަތޭކަ ރުފިޔާއެއް ދައްކަންޖެހެއެވެ. އުނު އަންނައުނު ގަންނަންލިބޭ އަގު އެހާ ބޮޑެވެ. ޖުމްލަ މުޅި މަހަށް ފަންސަވީސް ހާހަކަށް ރުފިޔާ ޚަރަދުވާއިރު ޕީއެޗްޑީ ނަގައިގެން އައިސް ލިބޭ ވަޒީފާއިން ލިބޭ މުސާރައަކީ 10 ހާސް ރުފިޔާއެވެ. ސިޔާސީ މަޤާމުތަކުގައި ތިބޭ ވަޒީރު ބޭފުޅުންފަދަ ފަރާތްތަކުގެ މުސާރަޔާ ގާތްނުވެއެވެ. އެހެންވީމާ މުޅި ޤައުމުވެސް ޑިޕްރެޝަނަށް ނުދާންވި ސަބަބެއް ނެތެވެ.


111 ދިރާސާ ކަރުދާހާއެކު "ތެވެލި 2019" މަދާމާ ފަށަނީ 111 ދިރާސާ ކަރުދާހާއެކު "ތެވެލި 2019" މަދާމާ ފަށަނީ\n111 ދިރާސާ ކަރުދާހާއެކު "ތެވެލި 2019" މަދާމާ ފަށަނީ\nއެންމެ ފުރަތަމަ ތެވެލި ކޮންފަރެންސްގެ ތެރެއިން / ފޮޓޯ:ޕީއެސްއެމް ނިއުސް\nސަތޭކަ އެގާރަ ދިރާސާ ކަރުދާހާއެކު "ތެވެލި" ކޮންފަރެންސް މާދަމާ ފެށުމަށް މޯލްޑިވްސް ނޭޝަނަލް ޔުނިވަރސިޓީން ތައްޔާރުވެއްޖެއެވެ. 2017ވަނަ އަހަރުން ފެށިގެން ކޮންމެ އަހަރު މިކޮންފަރެންސް ބާއްވަމުން އަންނައިރު މިއީ ތެވެލި ބާއްވާ 3ވަނަ އަހަރެވެ.\n"ތެވެލި 2019" މާދަމާ ފެށުމަށް ތައްޔާރުވެފައިވާއިރު މިހާތަނަށް 111 ދިރާސާ ކަރުދާސް މިކޮންފަރެންސަށް ހުށަހަޅާފައިވާކަމަށް މޯލްޑިވްސް ނޭޝަލް ޔުނިވަރސިޓީން ވިދާޅުވެއެވެ. މިއަހަރުގެ ކަރުދާސްތަކާއި ކޮންފަރެންސް ބިނާވެފައިވަނީ "މޯޓިވޭޓް އިންޓަރގްރިޓީ އެންޑް ޑިސްކަވަރ" މިމައުޟޫގެ ދަށުންކަމަށް އެމްއެންޔޫއިން ވިދާޅުވެއެވެ. މިމައުޟޫގެ ދަށުން އިތުރު 8 ސަބް ތީމް ކަނޑައެިފައިވާއިރު އޭގެތެރޭގައި ސިއްޙަތާއި ތަޢުލީމާއި ޝަރީޢާއާއި ތިމާވެއްށިފަދަ ދާއިރާތަށް ހިމެނެއެވެ.\nމިއަހަރުގެ ކޮންފަރެންސްގައި ބައިވެރިވާ ޤައުމުތަކުގެ ތެރޭގައި ސައުތް ކޮރެއާއާއި މެލޭޝިއާއާއި ސައުތް އެފްރިކާއާއި ބުރުނާއީއާއި އިންޑިއާ އަދި ލަންކާފަދަ ޤައުމުތައް ހިމެނޭކަމަށް އެމްއެންޔޫއިން ވިދާޅުވެއެވެ. ތެވެލި ކޮންފަރެންސާ ގުޅޭގޮތުން މަޢުލޫމާތު ދެއްވަމުން އެމްއެންޔޫގެ އެސިސްޓެންޓް ޕްރޮފެސަރ ރިސަރޗް ސެންޓަރ ޑރ.ފަޒީލް ނަޖީބު ވިދާޅުވީ މިދިޔަ އަހަރަށްވުރެ ގިނަ ދިރާސާ ކަރުދާސް މިއަހަރު ލިބިފައިވުމަކީ ތެވެލި ކޮންފަރެންސަށް ބައިނަލްއަޤުވާމީ ދުނިޔޭގައި އޮތް ޝަޢުގުވެރިކަން އިތުރުވެގެންދިޔަކަން ދޭހަވާކަމެއްކަމަށެވެ.\nޑރ.ފަޒީލް ވިދާޅުވީ ދިރާސާކުރުމަށް ދިވެހިން އަހުލުވެރިކުރުމަށް ސަރުކާރުން ބޮޑު އިސްކަމެއް ދެއްވާއިރު މިފަދަ ބޮޑު ކޮންފަރެންސެއް ބޭއްވުމަށް މާލީގޮތުން ސަރުކާރުގެ ކުންފުނިތަކުން އެހީތެރިކަން ނުލިބުމަކީ ހިތާމަކުރައްވާ ކަމެއްކަމަށެވެ. އެހެންނަމަވެސް ޕްރައިވެޓް ކުންފުނިތަކުން ތެވެލި ކޮންފަރެންސަށް ބޮޑެތި އެހީތެރިކަން ފޯރުކޮށްދެއްވާފައިވާކަން ޑރ.ފަޒީލް ނަޖީބުވަނީ ފާހަގަކުރައްވާފައެވެ.\n2017ވަނަ އަހަރުން ފެށިގެން ކޮންމެ އަހަރަކު ތެވެލި ކޮންފަރެންސްގެ ނަމުގައި އެމްއެންޔޫއިން އަންނަނީ ދިރާސީ ކަރުދާސްތަކާއި ޢިލްމީ ޕްރެޒެންޓޭޝަންތަކުގެ މައްޗަށް އެކުލަވާލެވޭ ބައިނަލްއަޤުވާނީ ކޮންފަރެންސެއް ރާއްޖޭގައި ބާއްވަމުންނެވެ. އަހަރުން އަހަރަށް މިކޮންފަރެންސްގައި ބައިވެރިވާ ޤައުމުތަކާއި ބައިވެރިކުރާ ދިރާސާ ކަރުދާސްތައް އިތުރުވަމުން އަންނަކަން އެމްއެންޔޫއިން ފާހަގަކުރައްވައެވެ.


EURO 2020 gai beynun kura boalha ‘The Uniforia’\nޔޫރޯ 2020 ގައި ބޭނުންކުރާ ބޯޅަ ”ދަ ޔުނިފޯރިއާ“\nޝާއިޢުކުރީ: ޙަންނާން ޖޫން 2, 2021, 09:24\nދުނިޔޭގެ މަތީފަންތީގެ ފުޓްބޯޅަ މުބާރާތްތަކަށް އަބަދުވެސް އެންމެ ފަހުގެ ޓެކްނޮލީ ބޭނުންކޮށްގެން ފެންވަރު ރަނގަޅު ބޯޅަތައް އުފައްދައެވެ. އެގޮތުން ޔޫރަޕިއަން ޗެމްޕިއަން ޝިޕް ނުވަތަ ޔޫރޯ ފުޓްބޯޅަ މުބާރާތަކަށް ތައްޔާރު ކުރާ ބޯޅަތައްވެސް މުބާރާތަކަށް ފަހު މުބާރާތަކަށް ފެންވަރު ރަނގަޅު ބޯޅަތައް ދަނީ އުފައްދަމުންނެވެ. މަތީފެންވަރުގެ ފުޓްބޯޅަ މެޗުތައް ކުޅެން ބޭނުންކުރާ ބޯޅައަކީ، އެކިއުރެސީ ހައި، މަޑު އެއްޗަކަށް ވާންޖެހެ އެވެ. އެގޮތުން 1968 ވަނަ އަހަރުން ފެށިގެން މިފަދަ ހުރިހާ މަތީ ފަންތީގެ މުބާރާތްތަކަށް ވެސް ބޭނުންކުރާ ބޯޅަ އުފައްދަމުން އަންނަނީ އެޑިޑާސް ކުންފުނިންނެވެ.\nއެގޮތުން މި ލިޔުމުގައި ބަލާލާނީ މިފަހަރުގެ ޔޫރޯ 2020 ފުޓްބޯޅަ މުބާރާތަށް އެޑިޑާސްއިން ތައްޔާރު ކޮށްފައިވާ ” ދަ ޔުނިފޯރިއާ” ބޯޅައަށެވެ.\nމިއީ ޔޫރޯ 2020 ފުޓުބޯޅަ މުބާރާތުގެ ރަސްމީ ބޯޅައެވެ. މި ބޯޅައަށް ދީފައިވާ ނަމަކީ ” ދަ ޔުނިފޯރިއާ” އެވެ. ޔުނިޓީ (އެއްބައިވަންތަކަން) ޔޫފޯރިއާ (އުފާވެރިކަމާއި، ކެތްމަދުވުމުގެ އިޙްސާސް) މި ދެ ލަފުޒު އެއްކޮށްލުމަށްފަހު ”ޔުނިފޯރިއާ“ މި ނަން އެ ބޯޅައަށް ދީފައިވަނީ ޔޫރޯގެ 60 ވަނަ މުބާރާތް ފާހަގަ ކުރުމުގެ ގޮތުން ޔޫރަޕުގެ ތަފާތު 12 ގައުމެއްގައި މުބާރާތުގެ މެޗުތައް ކުޅުމަށް ހަމަޖެހިފައިވާތީއެވެ.\nބޯޅައިގެ ފަރުމާގައި ހުރި ފިއްސަކުން ދަމާ ކަހަލަ ގަދަ ކަޅުކުލައިގެ ރޮނގުތައް ރަމްޒުކޮށްދެނީ މުބާރާތުގެ މެޗުތައް ކުޅުމަށް ހަމަޖެހިފައިވާ ގައުމުތަކުގެ އިންފާރާއި، އެއްގައުމުން އަނެއް ގައުމު ހުރަސްކުރުމަށް އޮންނަ ބޯޑަރުތަކެވެ.\nއެޑިޑާސް ކުންފުނިން ބުނީ ބޯޅަ ފަރުމާކުރުމުގައި އަަބަދުވެސް ބަލަނީ ސިޓީތަކުގެ ސަގާފަތާއި، މަގުތަކުން ފެންނަ ޖޯޝާއި، ފޯރި ރަމްޒުކޮށްދެވޭ ކަހަލަ ގޮތެއްގައި ބޯޅަ ތައްޔާރު ކރުމަށް ކަމަށެވެ. ސަބަބަކީ ފަޚުރުވެރިކަމާއެކު ފުޓްބޯޅަ ދަނޑުތަކުގައި އެ ކަން ދައްކާލެވޭނެތީއެވެ.\nއެޑިޑާސްގެ އުފެއްދުންތައް ފަރުމާކުރަނީ އެނިކާ މޭރީ ކެނޯގް ނަމަކަށް ކިޔާ މީހެކެވެ. މި ބޯޅަ ފަރުމާ ކުރުމަށްފަހު އޭނާ ބުނީ މުބާރާތުގެ މެޗުތައް ކުޅޭ ސިޓީ ތަކުން މިހާތަނަށް ވެސް ފެނުނީ އެންމެން އެއްބައިވަންތަވެ އަތުގުޅާލައިގެން ބަދަލަކަށް މަސައްކަތް ކުރަންޖެހިފައިވާތަންކަމަށެވެ. އަދި އެފަދަ ޑިޒައިނެއްގެ ބޭނުމަކީ ވެސް އެއީ ކަމަށް އޭނާ ބުންޏެވެ. މީގެ އިތުރުން ފުޓްބޯޅަ އަކީ އެންމެން އެއްބައިވަންތަކޮށްދޭ ކުޅީވަރެއް ކަމަށާއި ޔުނިފޯރިއާ ރަމްޒުކޮށްދެނީ އެންމެން އެއްބައިވަންތަވެ އެންމެންނަށް އެކީ މިކަން ކުރެވޭނެ ކަންކަމަށް އޭނާ ބުނެފައިވެއެވެ.


BREAKING NEWS: America Raees Covid In Dhifaau Vaan3Vana Vaccine Jahaifi - Vaguthu\nއެމެރިކާގެ ރައީސް ޖޯ ބައިޑެން ކޮވިޑް-19 އިން ދިފާއުވުމަށް ފައިޒާ ވެކްސިންގެ ތިންވަނަ ޑޯޒެއް ޖަހައިފިއެވެ.\nބައިޑެން ވެކްސިންގެ ތިންވަނަ ޑޯޒެއް ޖަހާފައި ވަނީ މީގެ އިރުކޮޅެއް ކުރިންނެވެ.\nއުމުރުން 78 އަހަރުގެ ބައިޑެން ވެކްސިންގެ ތިން ވަނަ ޑޯޒެއް ޖެހުމަށް ފަހު ވިދާޅުވީ މިއީ އޭނާ ކުރާ ހިތްވާ ކަމެއް ނޫން ކަމަށެވެ. "ވެކްސިންގެ ބޫސްޓާ ޝޮޓެއް ޖެހުން އެއީ އަޅުގަނޑު ކުރާހިތްވާ ކަމެއް ނޫން. އެކަމަކު އަޅުގަނޑަކީ އުމުރުން 65 އަހަރަށްވުރެ ދޮށީ މީހަކަށް ވާތީ ބޫސްޓާ ޝޮޓެއް ޖެހީ." ބައިޑެން ވިދާޅުވިއެވެ.\nބައިޑެން ވަނީ އެމެރިކާގެ ގިނަ އަދަދެއްގެ މީހުން ވެކްސިން ޖެހުމާއި ދެކޮޅު ހަދަމުން ގެންދާތީ އެކަމަށް މިއަދު ވެސް ފާޑުވިދާޅުވެފައެވެ. ބައިޑެން ވިދާޅުވީ ވެކްސިން ޖެހުމަށް ދެކޮޅު ހަދާ މީހުންގެ ސަބަބުން މުޅި އެމެރިކާ ނުރައްކަލަށް ހުށަހެޅިފައިވާ ކަމަށެވެ.\nފައިޒާ ވެކްސިންގެ ފުރަތަމަ ޑޯޒާއި ދެވަނަ ޑޯޒް ޖެހުމުން ވެސް އެއްވެސް ސައިޑް އިފެކްޓެއް ބައިޑެން އަށް ކުރިމަތިނުވާ ކަމަށް ކުރިން ވައިޓްހައުސް އިން ބުނެފައި ވެއެވެ.\nބައިޑެން މިދިޔަ ހުކުރު ދުވަހު ނޫސްވެރިންނާއި ބައްދަލުކޮށް ބުނީ ވެކްސިންގެ ތިންވަނަ ޑޯޒެއް އޭނާ ޖަހާނީ ނޫސްވެރިންގެ ކުރިމަތީގައި ކަމަށެވެ. ނަމަވެސް އޭނާ ތިން ވަނަ ޑޯޒެއް ޖަހާފައި ވަނީ ނޫސްވެރިންގެ ކުރިމައްޗަކު ނޫނެވެ. ވެކްސިން ޖެހި ފަހުން ވެކްސިން ޖެހި މަންޒަރު ފެންނަ ފޮޓޯއެއް ވައިޓް ހައުސް އިން ވަނީ އާއްމު ކޮށްފައެވެ.\nއެމެރިކާގައި އުމުރުން 65 އަހަރުން މަތީގެ އެންމެންނަށާއި އަދި އުމުރުން 18 އަހަރާއި 65 އަހަރާއި ދެމެދުގެ މީހުންގެ ތެރެއިން ކޮވިޑް ޖެހިއްޖެނަމަ ފުރާނައަށް ނުރައްކާވުމުގެ ފުރުސަތު ބޮޑު މީހުންނަށް ވެކްސިންގެ ތިން ވަނަ ޑޯޒެއް ދިނުމުގެ މަސައްކަތް މިހާރު ވަނީ ފަށާފައެވެ. ނަމަވެސް ދުނިޔޭގެ ސިއްހަތު ޖަމިއްޔާ އިން ގެންދަނީ އެއްވެސް ގައުމަކުން ވެކްސިންގެ ތިން ވަނަ ޑޯޒެއް އަދި ނުދިނުމަށް އިލްތިމާސް ކުރަމުންނެވެ.\nސެޕްޓެމްބަރު 28, 2021 10:20\nހުސް ދޮގު. ގޮތް ނޭނގޭ އެއްޗެއްސެއް އެމީހުން ނުޖަހާނެ. މިގައުމުގެ ރައީސްވެސް އޮޅުވާލީވެކްސިންއަކީ ބިރެއް. އެމެރިކާއިން މީހުން ގިނައިން މަރުވަނީ ކުއްލިއަކަށް. ކޮވިޑަށްވުރެ ގިނަ މީހުން އެގޮތަށް މަރުވަމުންދަނީ. މިނިވަން ސައިންޓިސްޓުން ބުނަނީ ވެކްސިން ގެ ސަބަބުން ކަމަށް. ދިވެހިރާއްޖޭގަވެސް މިގޮތަށް މީހުން މަރުވުން މިހާރު ވ.ގިނަވެއްޖެ. ނޫސްވެރިން ނިކަން މިކަމުގެ ދިރާސާ ހަަދާލަބަލަ. ފުރާނަތައް ގެއްލިގެން އެދަނީ ވެކްސިން އިން މުއްސަނދިވާންވެގެން ހިންގާ ޖަރީމާއިން.


Minister Fayyaz French Ambassador Aaeku Mashvaraa Koffi - Vaguthu\nރާއްޖޭގެ އިކޮނޮމިކް މިނިސްޓަރު ފައްޔާޒު އިސްމާއީލް ރާއްޖެ އާއި ސްރީލަންކާއަށް ކަނޑައަޅުއްވާފައިވާ ފްރާންސްގެ އެމްބެސެޑަރު އެރިކް ލަވާތޫ އާއި އިކްނޮމިކް ކައުންސިކާ ހާވޭ ސާނެއްލީ އާއި ބައްދަލު ކުރައްވައި މަޝްވަރާކޮށްފިއެވެ.\nފައްޔާޒާއެކު އެ ދެ ބޭފުޅުން މަޝްވަރާ ކޮއްފައިވަނީ ވިޔަފާރި އާއި އިގްތިސޯދީ ތަރައްގީގައި ދެ ގައުމުން އެކުގައި މަސައްކަތް ކުރެވިދާނެ ދާއިރާތަކާ ގުޅޭ ގޮތުންނާއި ވިޔަފާރީގެ ގާތް ގުޅުމާ ބެހޭ ގޮތުންނެވެ.\nThe French Ambassador to Maldives and Sri Lanka, His Excellency Eric Lavertu, Economic Councellor Herve' Sarnelli, met with Minister of Economic Development Honorable Fayyaz Ismail and discussed on areas of closer economic and developmental cooperation between the countries. pic.twitter.com/CUATULkKEZ\n— Economy & Trade (@EconDevMv) May 14, 2019\nމި ބައްދަލުވުމުގެ އިތުރުން އިއްޔެ ވެސް ވިޔަފާރީގެ ދާއިރާގައި ރާއްޖެއަށް ދިމާވާ ދަތިތަކުގައި އެހީތެރީކަން ފޯރުކޮށްދޭން ޗައިނާ އޮފިޝަލުންނާ އިއްޔެ މިނިސްޓަރު ފައްޔާޒު ބައްދަލު ކުރެއްވިއެވެ.\nއެ ބައްދަލުވުމުގައި ރާއްޖެ އާއި ޗައިނާއިން ސޮއިކޮށްފައިވަނީ ވިޔަފާރީގައި ހިމެނޭ ދާއިރާތަކުގެ އެކްސްޕާޓުންނާއެކު ރާއްޖެއަށް މަސައްކަތް ކުރެވޭނެ އެއްބަސްވުމެއްގައެވެ. އޭގެ ފަހުން ފައްޔާޒު ވިދާޅުވެފައިވަނީ އެ އެއްބަސްވުމާއެކު ރާއްޖޭގެ ފަންނީ ދާއިރާތަކަށް ވެސް ޗައިނާގެ އެހީތެރިކަން ލިބޭނެ ކަމަށާއި ރާއްޖޭގެ ވިޔަފާރި ފުޅާ ކުރުމުގައި ޗައިނާ ފަދަ ބޮޑު ގައުމެއްގެ ތަޖުރިބާ މުހިންމު ކަމަށެވެ.\nގުޅީފަޅުގައި 40،000 ބިދޭސީންނަށް އަމާޒުކޮށްގެން "ވޯކާޒް ވިލެޖެއް"\nކޮވިޑް-19: ވަޒީފާއިން ވަކިކުރި ފަރާތްތަކަށް މަހަކު 5000 ރުފިޔާ ދެނީ\nޕިޗޯރީން ފޮނުވާލިހެން ބިދޭސީންނެއް ނުފޮނުވޭނެ: ފައްޔާޒް


Emme challenging filmaky "Misssion Impossible 6": Tom Cruise | Mihaaru\nޓޮމް ކްރޫޒް: އޭނާ ބުނީ އެންމެ ޗެލެންޖިން ފިލްމަކީ "މިޝަން އިމްޕޮސިބަލް 6" ކަމަށް.\nއެންމެ ޗެލެންޖިން ފިލްމަކީ މިޝަން އިމްޕޮސިބަލް 6: ޓޮމް ކްރޫޒް\n28 އެޕްރީލް 2018 - 07:10\nއޭނާ 1996 އިން ފެށިގެން ގެނެސްދޭ މި ކާމިޔާބު ފްރެންޗައިޒްގެ ހަ ވަނަ ބައި ސިނަމާތަކަށް އަންނާނީ ޖުލައި 26 ގަ އެވެ.\nބުދަ ދުވަހު ލަސް ވެގަސްގައި އޮތް ސިނެމާކޮން އިވެންޓްގައި "މިޝަން އިމްޕޮސިބަލް: ފޯލްއައުޓް" ޕްރޮމޯޓް ކުރަމުން ކްރޫޒް ބުނީ މި ފަހަރުގެ ފިލްމަކީ ކުރިން އެކުގައި މަސައްކަތް ނުކުރާ ބައެއް ތަރިންނާ އެކު ކުޅެން ޖެހުނު ފިލްމެއް ކަމަށާއި ކުރިއަށް ވުރެ ވަރުގަދަ ސްޓަންޓްތަކާއި އެކްޝަންތައް ފިލްމުން ފެންނާނެ ދާނެ ކަމަށެވެ.\nމި ފިލްމްގެ ޝޫޓިންގެ ތެރޭގައި ކްރޫޒް، 55، އުސް އިމާރާތެއް މަތިން އެހެން އިމާރާތެއްގެ މައްޗަށް ފުންމަނިކޮށް ކަކުލަށް ބޮޑު ހާނީއްކައެއް ވެސް ލިބުނެވެ.\nފިލްމްގެ ކާސްޓާ އަލަށް ކުޅުނު ތަރިންނާ ބެހޭ ގޮތުން ކްރޫޒް ބުނީ އެއީ ހުސް ހުނަރުވެރި މޮޅެތި އެކްޓަރުން ކަމަށެވެ. "މިޝަން އިމްޕޮސިބަލް" ގެ ފިލްމަކުން އަލަށް ފެނިގެންދާ ތަރިންގެ ތެރޭގައި މޭން އޮފް ސްޓީލް (2013) ގައި ސްޕަމޭންގެ ރޯލް ކުޅުނު ހެންރީ ކެވިލް އާއި މި އަހަރު ރިލީޒް ކުރި "ބްލެކް ޕެންތާ" ގެ ބަތަލާ އެންޖެލާ ބެޒޭ ހިމެނެ އެވެ.\n"މިޝަން އިމްޕޮސިބަލް: ފޯލްއައުޓް" ގެ ޓްރެއިލާ.\n"އެންޖެލާއަކީ ވަރަށް ވަރުގަދަ އާޓިސްޓެއް. އެކްޓިން އަށް އޭނަ ވަރަށް މޮޅު. ހެންރީއަކީ ޕްރޮފެޝަނަކަމުގެ ލާމަސީލު ނަމޫނާއެއް،" ކްރޫޒް ބުންޏެވެ. "އެހެންވީމާ މި މީހުންނާ އެކު މަސައްކަތްކޮށްލުމަކީ ވެސް ޗެލެންޖެއް. އެއީ ކުޑަ ކަމެއް ނޫން."\n"މިޝަން އިމްޕޮސިބަލް: ފޯލްއައުޓް" ގެ އިތުރު ކާސްޓުންގެ ތެރޭގައި ރެބެކާ ފާގަސަން، އެލެކް ބޯލްޑްވިން، ސައިމަން ޕެގް، މިޝެލް މޮނަގަން އަދި ވެނެޒާ ކާބީ ހިމެނެ އެވެ.\nކްރިސްޓޯފާ މެކްކްއަރީ ޑައިރެކްޓްކުރި "މިޝަން އިމްޕޮސިބަލް" ގެ5ވަނަ ފިލްމް "ރޯގް ނޭޝަން" ސިނަމާތަކަށް އައީ 2015 ގަ އެވެ.


މެޗު ނުނިމެނީސް ބަދަލުކުރުމުން ރޮނާލްޑޯ ރަތަށް! | Jazeera\tމެޗު ނުނިމެނީސް ބަދަލުކުރުމުން ރޮނާލްޑޯ ރަތަށް! - Jazeera\nމެޗު ނުނިމެނީސް ބަދަލުކުރުމުން ރޮނާލްޑޯ ރަތަށް!\nމުޙައްމަދު ޤާސިމް November 11, 2019 117 views0\nއިޓާލިއަން ސެރިއޭގައި ރޭ އަމިއްލަ ދަނޑުގައި އޭސީ މިލާން އަތުން 1-0 އިން ޔުވެންޓަސް މޮޅުވި މެޗުގެ ދެވަނަ ހާފުގެ ކުރީކޮޅު ޕޯޗުގަލްގެ ތަރި ކްރިސްޓިއާނޯ ރޮނާލްޑޯ ބަދަލުކުރުމުން ރުޅިއައިސްގެން މެޗު ނުނިމެނީސް ސްޓޭޑިއަމުން ނުކުމެގެން ގެޔަށް ދިޔައީ ކަމަށް ބައެއް މީޑިއާ ރިޕޯޓްތައް ބުނެފިއެވެ.\nމި މެޗާއެކު ލީގުގައި މިލާން އެންމެ ފަހުން ކުޅުނު ހަ މެޗުގެ ތެރެއިން މޮޅުވެފައިވަނީ އެންމެ ދެ މެޗުންނެވެ. ތިން މެޗުން ބަލިވިއިރު، އެއް މެޗުން ވަނީ އެއްވަރުވެފައެވެ.\nރޭގެ ނަތީޖާއާއެކު ޔުވެންޓަސް ވަނީ ކުޅުނު 12 މެޗުން 32 ޕޮއިންޓް ހަމަކޮށް ތާވަލްގެ އެއްވަނައަށް ޖެހިލިއިރު، މި މެޗުން ބަލިވި މިލާން އޮތީ 13 ޕޮއިންޓާއެކު 14 ވަނައިގައެވެ. 31 ޕޮއިންޓާއެކު ދެވަނައިގައި އޮތީ މިދިޔަ ހޮނިހިރު ދުވަހުގެ ރޭ ހެލަސް ވެރޯނާ އަތުން 2-1 އިން މޮޅުވި އިންޓަ މިލާނެވެ. ތިންވަނައިގައި އޮތް ލާޒިއޯ އާއި ހަތަރުވަނައިގައި އޮތް ކަލިއާރީ އަށް 24 ޕޮއިންޓް ލިބިފައިވާއިރު، ފައިދާގޯލްގެ ތަފާތުން ކުރިލިބެނީ ލާޒިއޯ އަށެވެ.\nޔުވެންޓަސް އިން ރޭގެ މެޗަށް ނިކުތީ ޔުއެފާ ޗެމްޕިއަންސް ލީގުގައި އެންމެ ފަހުން ލޮކޮމޯޓިވް މޮސްކޯއާ ދެކޮޅަށް ރަޝިޔާގައި ކުޅުނު މެޗުގެ ފުރަތަމަ އެގާރަ އަށް ފަސް ބަދަލެއް ގެނެސްގެންނެވެ. އެގޮތުން، އެ މެޗުގެ ފުރަތަމަ އެގާރައިގައި ހިމެނުނު، ޑެނިއެލީ ރުގާނީ އާއި ޑަނީލޯ އަދި އާރޮން ރަމްސޭގެ އިތުރުން އެޑްރިއެން ރަބިއޯ އާއި ސާމީ ހެދީރާގެ ބަދަލުގައި ރޮޑްރިގޯ ބެންޓަންކޫރް އާއި ފެޑެރީކޯ ބާނަޑެސްކީގެ އިތުރުން ބްލައިޒް މަޓުއިޑީ އާއި މަތައިސް ޑި ލިޓް އަދި ހުއަން ކުއަޑްރާޑޯ އަށް ފުރުޝަތުދީގެންނެވެ.\nއެލިއާންޒް ސްޓޭޑިއަމްގައި ރޭ ކުޅުނު މެޗުގެ ފުރަތަމަ ހާފުގެ ކުރީކޮޅު ޔުވެންޓަސްގެ ފޯވާޑް ގޮންޒާލޯ ހިގުއައިން ފޮނުވާލި ހަމަލާ މިލާންގެ ކީޕަރު ޖިއަންލުއިޖީ ޑޮނަރުއްމާ މަތަކުރިއިރު، އޭގެފަހުން ބާނަޑެސްކީ ފޮނުވާލި ބޯޅަ ގޯލަށް ނުވަނީ ހަމަކިރިޔާއެވެ. އަދި ފުރަތަމަ ހާފު ނިމެން ދަނިކޮށް ރޮނާލްޑޯ ފޮނުވާލި ހަމަލާގެ ހުރަހަކަށްވީ ވެސް ޑޮނަރުއްމާ އެވެ. މި ހާފުގައި މިލާނަށް ލީޑްނަގައިދިނުމަށް ލޫކަސް ޕަކޭޓާގެ އިތުރުން ތިއޯ ހެނާންޑޭޒް އާއި ކްރިސްޓޯފް ޕިއޮންޓެކް ފޮނުވާލި ހަމަލާތައް ހުށިޔާރުކަމާއެކު ވޮޝިއެކް ޝެޒްނީ މަތަކުރިއެވެ.\nދެވަނަ ހާފު ފެށިގެން ޔުވެންޓަސް އިން ގިނަ ފުރުޞަތުތަކެއް ތަނަވަސްކޮށްފައިވާއިރު، އެ ޓީމުގެ ބާނަޑެސްކީ އާއި ހިގުއައިން ގެ އިތުރުން މަޓުއިޑީ އަދި ޕައޮލޯ ޑިބާލާ އަށް ލިބުނު ފުރުޞަތުތަކުގެ ބޭނުންހިފޭގޮތެއްނުވިއެވެ. އޭގެފަހުން، މިލާންގެ ޕޯލެންޑް ފޯވާޑް ޕިއޮންޓެކް އާއި ހަކާން ޗާހަނޮގްލޫ ފޮނުވާލި ހަމަލާތަކުގެ ހުރަހަކަށްވީ ޝެޒްނީ އެވެ.\nޔުވެންޓަސް އިން މި މެޗުގައި ޖެހި ހަމައެކަނި ލަނޑު، މެޗު ނިމެން 13 މިނެޓަށްވެފައިވަނިކޮށް ކާމިޔާބުކޮށްދިނީ މި ހާފުގެ ކުރީކޮޅު ރޮނާލްޑޯގެ ބަދަލުގައި ކުޅެން ނިކުތް ޑިބާލާ އެވެ. މިއީ ހިގުއައިން ތަނަވަސްކުރި ފުރުޞަތަކުން ޑިބާލާ ކާމިޔާބުކުރި ގޯލެކެވެ. އޭގެފަހުން، މިލާނަށް އެއްވަރުކޮށްދިނުމަށް ޗާހަނޮގްލޫ އަށް ދެ ފުރުޞަތެއްލިބި ވަނީ ބޭކާރުވެފައެވެ. އޭނާ ފޮނުވާލި ދެ ހަމަލާވެސް މި މެޗުގައި މޮޅު ކުޅުމެއް ދެއްކި ޝެޒްނީ މަތަކުރިއެވެ.\nމެޗަށްފަހު ވާހަކަ ދައްކަމުން ޔުވެންޓަސްގެ ކޯޗު މައުރީޒިއޯ ސާރީ ބުނީ ރޮނާލްޑޯއާ އޭނާއާ ދެމެދު އެއްވެސް މައްސަލައެއް ނެތް ކަމަށާއި، ރަނގަޅަށް ފިޓްނުވަނީސް ކުޅެން ތައްޔާރުވުމަކީ ރޮނާލްޑޯ އަށް ޝުކުރު އަދާކުރަންޖެހޭ ފަދަ ކަމެއް ކަމަށެވެ.\nމި މުބާރާތުގައި ރޭ ކުޅުނު އެހެން މެޗުތަކުގެ ނަތީޖާއަށް ބަލާއިރު، ޕާމާ އަތުން 2-0 އިން އޭއެސް ރޯމާ ބަލިވިއިރު، ޖެނޯއާ އާ ދެކޮޅަށް ނަޕޯލީ ކުޅުނު މެޗު ނިމުނީ ދެ ޓީމަށް ލަނޑެއްނުޖެހި 0-0 އިން އެއްވަރުވެގެންނެވެ. ލެއްޗޭ އަތުން 4-2 ގެ ނަތީޖާއަކުން ލާޒިއޯ މޮޅުވިއިރު، ކަލިއާރީ ވަނީ 5-2 އިން ފިއޮރެންޓީނާގެ މައްޗަށް ކުރިހޯދާފައެވެ.


ވަޤުތުގެ ބޭނުން ހެޔޮގޮތުގައި ހިފުން – DhiSalafiyyah\nވަޤުތުގެ ބޭނުން ހެޔޮގޮތުގައި ހިފުން\n15/11/2011 އެހެނިހެން, ދީންއަލް އަޚް ބިލާލް ޢަބްދުއްސައްތާރު\nއިންސާނާގެ އުމުރަކީ ވަރަށް ކުރު މުއްދަތެކެވެ. ވަރަށް ގިނަ ބައިވަރު ކަންތައްތަކެއް ކުރަން ރާވާފައި ވަނިކޮށް އޭގެތެރެއިން ގިނަ ކަންތައްތަކެއް ހާޞިލުނުވެ އުޅެނިކޮށް މިދުނިޔެއާއި ވަކިވަން އޮންނަނީ ޖެހިފައެވެ. އެހެންކަމުން ތިމާއަށް ލިބޭ ހުސް ވަޤުތުގައި ފައިދާއެއްލިބެނިވި ކޮންމެވެސް ކަމެއް ކުރުމަށް އަވަސްވެގަތުމަކީ ވަރަށް މުހިއްމު ކަމެކެވެ. ތިބާގެ އުމުރާއި ބެހޭގޮތުން ޤިޔާމަތްދުވަހުގައި ސުވާލު ކުރެވޭނެއެވެ. ތިބާގެ އުމުރުން ﷲ ތަޢާލާއަށްޓަކައި ހޭދަކުރި ވަޤުތަކުން ނޫނީ ޤިޔާމަތްދުވަހުގައި ފައިދާއެއްނުކުރާނެއެވެ. ވަޤުތަކީ ފާއިތުވެއްޖެނަމަ އަނބުރާ ލިބޭނެއެއްޗެއްނޫނެވެ. އެހެންކަމުން ތިބާއަށްލިބޭ ހުސްވަޤުތަކީ ދުނިޔެއާއި އާޚިރަތުގައިވެސް ފައިދާކުރަނިވި ގޮތެއްގައި ހޭދަކުރެވޭ ވަޤުތަކަށް ހެދޭތޯ މަސައްކަތް ކުރަން ޖެހެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައިވެއެވެ. ” نِعْمَتَانِ مَغْبُونٌ فِيهِمَا كَثِيرٌ مِنَ النَّاسِ الصِّحَّةُ وَالْفَرَاغ ” رواه البخاري މާނަ : ” މީސްތަކުންގެ ތެރެއިން ގިނަބަޔަކު ޣާފިލުވެފައިވާ ދެނިޢުމަތެއްވެއެވެ. އެއީ ފުރިހަމަ ޞިއްހަތާއި ހުސްވަޤުތެވެ. “\nއަޅުގަނޑުމެންގެ އުމުރު ކިތައްމެ ދިގުވެގެން ދިޔަކަމުގައިވިޔަސް ، ހެޔޮގޮތުގައި ﷲ ތަޢާލާއަށް ކިޔަމަންތެރިކަން އަދާކުރުމުގައި އުމުރުގެ ދުވަސްތައް ހޭދަކުރެވިފައިނުވާނަމަ އާޚިރަތުގައި އޭގެން ކުރާނެފައިދާއެއް ނެތެވެ. އަދި ކިތައްމެ ކުޑަ ވަޤުތުކޮޅެއް ނަމަވެސް ، އެވަޤުތުކޮޅަކީ ﷲ ތަޢާލާއަށްޓަކައި ހޭދަކޮށްލެވުނު ވަޤުތުކޮޅަކަށް ހަދައިލެވުނު މީހާއަށް ވުރެ ބޮޑު ނަސީބުވެރިއެއް ކޮބައިތޯއެވެ؟\nރަސޫލުﷲ ޞައްލަﷲ ޢަލައިހި ވަސައްލަމަ އާއި ސުވާލުކުރެވުނެވެ. ” يا رسول الله أي الناس خير قال من طال عمره وحسن عمله قال فأي الناس شر قال من طال عمره وساء عمله ” رواه الترمزي މާނަ : (( އޭ ﷲ ގެ ރަސޫލާއެވެ! މީސްތަކުންގެ ތެރެއިން ހެޔޮ މީހަކީކޮބައިހެއްޔެވެ؟ ޙަދީޘް ކުރެއްވިއެވެ. “އެމީހެއްގެ އުމުރު ދިގުވެފައި ޢަމަލު ހެޔޮވި މީހާއެވެ.” ސުވާލުކުރެވުނެވެ. މީސްތަކުންގެ ތެރެއިން ނުބައި މީހަކީކޮބައި ހެއްޔެވެ. ޙަދީޘް ކުރެއްވިއެވެ. ” އެމީހެއްގެ ޢުމުރު ދިގުވެފައި އެމީހެއްގެ ޢަމަލު ގޯސްވި މީހާއެވެ. ” ))\nޢަމްރު ބުން ޘާބިތު ބުން ވަޤަޝް ރަޞިޔަﷲ ޢަންހު އުޙުދުގެ ދުވަހު ހަނގުރާމައިގެ ވަޤުތުގައި އިސްލާމް ވުމަށްފަހު ﷲ ގެ މަގުގައި ހަނގުރާމަކޮށް ޝަހީދުވެގެން ދިޔައީ ﷲ އަށްޓަކައި އެއްމެ ސަޖިދައެއްވެސް ޖެހުމަކާއިނުލައެވެ. މި ޚަބަރު ރަސޫލުﷲ ޞައްލަﷲ ޢަލައިހި ވަޞައްލަމައަށް ލިބި ވަޑައިގަތުމުން ޙަދީޘްކުރެއްވިއެވެ. ” عَمِلَ قَلِيلاً وَأُجِرَ كَثِيرًا ” رواه البخاري މާނަ : ” ކުރެވުނު ޢަމަލުމަދެވެ. އަދި ގިނަވެގެންވާ އަޖުރު ޙާޞިލުކޮށްފިއެވެ. “\nއެހެން ކަމުން އުމުރު ކިތައްމެ ދިގުވެގެން ދިޔަސް އެ އުމުރުގައި ބަރަކާތެއްވާނީ ﷲ ތަޢާލާގެ ރުހިވޮޑިގަތުން ލިބެނިވި މަގުގައި އުމުރުގެ ދުވަސްތައް ހޭދަކުރެވުނު މީހަކަށެވެ. މާތް ޞަޙާބީ ޢަމްރު ބުން ޘާބިތު ބުން ވަޤަޝް ރަޞިޔަﷲ ޢަންހު އަށްވެސް އިސްލާމް ވުމަށްފަހުގައި ދުނިޔޭގައި ހޭދަކުރުމަށް ލިބުނީ މަދު ހިނދުކޮޅެކެވެ. ނަމަވެސް އެކަލޭގެފާނަށްވެސް ގިނަވެގެންވާ އަޖުރު ލިބިގެން ދިޔައީ އެ ކުޑަ ހިނދު ކޮޅުވެސް ﷲ ތަޢާލާއަށްޓަކައި ހޭދަކުރުމުގެ ސަބަބުންނެވެ.


Abu Dhabi Ah Yemen Ge Houthin Dhin Hamalaa Eh Gai3Meehun Maraalaifi - Vaguthu\nއަބޫދާބީ އަށް ޔަމަންގެ ހޫތީން ހަމަލާއެއްދީ ތިން މީހުން މަރާލައިފި\n4 މަސް ކުރިން ( ޖެނުއަރީ 18, 2022 )\nޔަމަންގައި ވަކި ދައުލަތެއް ގާއިމު ކުރުމަށް ހަނގުރާމަ ކުރަމުންދާ ހޫތީ ހަނގުރާމަވެރިން ޔޫއޭއީގެ ވެރިރަށް އަބޫދާބީ އަށް ޑްރޯން ހަމަލާއެއްދީ ތިން މީހުން މަރާލައިފިއެވެ.\nމީޑިއާ ރިޕޯޓްތައް ބުނާ ގޮތުގައި ހޫތީން ވަނީ މިއަދު އަބޫދާބީއަށް ދެހަމަލާއެއް ދީފައެވެ. ފުރަތަމަ ހަމަލާ ދިނީ ތެޔޮ އުފައްދާ ކާރުހާނާއަކަށެވެ. އެހަމަލާގައި ތިން މީހުން މަރުވިއެވެ. ދެވަނަ ހަމަލާ އަމާޒުކުރީ އަބޫދާބީގެ އިންޓަނޭޝަނަލް އެއާޕޯޓަށެވެ. އެހަމަލާގައި އެއްވެސް މީހަކަށް ގެއްލުމެއް ނުލިބެއެވެ.\nޔޫއޭއީގެ ފުލުހުން ބުނާ ގޮތުގައި އަބޫދާބީގެ ތެޔޮ އުފައްދާ ކާރުހާނާއަކަށް ދިން ޑްރޯން ހަމަލާގައި މަރުވެފައި ވަނީ އިންޑިއާގެ ދެމީހަކާއި ޕާކިސްތާން މީހެކެވެ.\nޔޫއޭއީ އަށް އަމާޒުކުރި ހަމަލާތަކުގެ ޒިންމާ އުފުލައި ހޫތީން ނެރުނު ބަޔާނެއްގައި ބުނީ އެޖަމާއަތުގެ "އަސްކަރީ އޮޕަރޭޝަނެއް" ޔޫއޭއީގައި ހިނގަމުންދާ ކަމަށެވެ. ހޫތީން ބުނާ ގޮތުގައި ޔޫއޭއީ އަށް އެޖަމާއަތުގެ ހަނގުރާމަވެރިން ވަނީ ފަސް މިސައިލް ހަމަލާ އާއި އަދި ޑްރޯން ހަމަލާތަކެއް ދީފައެވެ. އަދި ކުރިއަށް އޮތްތަނުގައި ވެސް ޔޫއޭއީ އަށް އިތުރު ހަމަލާތައް ދޭނެ ކަމަށް ހޫތީން ބުނެއެވެ.\nހަމަލާ އާއި ގުޅިގެން ޔޫއޭއީގެ ފޮރިން މިނިސްޓްރީން ނެރުނު ބަޔާނެއްގައި ބުނީ ހޫތީން ދިން ނިރުބަވެރި ހަމަލާގެ ބަދަލު ޔޫއޭއީ އިން ނުހިފާނެ ކަމަށް ދެކުމަކީ ގޯހެއް ކަމަށެވެ. އެހަމަލާގެ ބަދަލު ހިފައި ހަމަލާ ދިން މީހުންނަށް "އަދަބު ދޭނެ" ކަމަށް ފޮރިން މިނިސްޓްރީގެ ބަޔާނުގައި ބުނެފައި ވެއެވެ.\nޔޫއޭއީ އަކީ ޔަމަންގައި ހަރަކާތްތެރިވާ ހޫތީން ބަލި ކުރުމަށް ސައުދީ އަރަބިއްޔާ އިސްވެ އޮވެ ކުރަމުން ގެންދާ ހަނގުރާމައިގެ އެންމެ މުހިއްމު ބައިވެރިޔާ އެވެ. ސައުދީ އަރަބިއްޔާގެ ސިފައިންގެ އިތުރުން ހޫތީންނާއި ދެކޮޅު ހަނގުރާމައިގައި ދެން އެންމެ ގިނައިން ބައިވެރިވަނީ ޔޫއޭއީ ސިފައިންނެވެ.\nހޫތީން މިއަދު ދިން ހަމަލާގެ ސަބަބުން ޔަމަންގައި ހަރަކާތްތެރިވާ ހޫތީންގެ އަސްކަރީ ބާރު ވަރުގަދަ ވަމުން އަންނަކަން ކަށަވަރު ވެއްޖެކަމަށް ބައެއް ތަޖުރިބާކާރުން ބުނެއެވެ. މިއީ މިހާތަނަށް ހޫތީން އެހެން ގައުމަކަށް ދިން އެންމެ ވަރުގަދަ ހަމަލާ ކަމަށް ވެސް ތަޖުރިބާކާރުން ވިދާޅުވެއެވެ.\nސައުދީ އަރަބިއްޔާ އާއި ޔޫއޭއީ އިން ތުހުމަތު ކުރާ ގޮތުގައި ހޫތީންނަށް ހަތިޔާރު ފޯރުކޮށްދެމުން ގެންދަނީ އީރާނުންނެވެ. ނަމަވެސް އީރާނުން އެތުހުމަތުތައް ދޮގު ކުރެއެވެ.\nއޮޕަރޭޝަންގެ ތެެރެއިން ހަށިގަނޑުން ގުޅިފައިވާ އެއްމާބަނޑު ދެ ކުދިންގެ ތެރެއިން އެއްކުއްޖަކު މަރުވެއްޖެ\nޔޫއޭއީއަށް ކުރެއްވި ދަތުރުފުޅަށްފަހު ރައީސް މާލެ ވަޑައިގެންފި\nރައީސް ސޯލިހް، ޔޫއޭއީގެ އާ ރައީސް އާއި ބައްދަލުކުރައްވައިފި\nޖެނުއަރީ 18, 2022 12:06\nކާފަރު ރާފިޟީ ހޫޘީން، އީރާނުގެ އުފެއްދުމެއް\nމުސްލިމުންނަށް ހެވެއް ނޭދޭނެ\nކަޢުބާ ތަޅާލަން އުޅޭ ބަޔަކު


Queen ge Bohemian Rhapsody akee funn maana thakeh ekulevey lavayeh\nކުއީންގެ "ބޯހީމިއަން ރެޕްސޮޑީ" އަކީ ފުން މާނަތަކެއް އެކުލެވޭ ލަވައެއް\nލަވަ އަޑުއެހުމަކީ ދިވެހިންގެ ތެރޭގައި ވަރަށް އާންމު ކަމެކެވެ. އެހެން ނަމަވެސް އެ އަޑުއަހާ ލަވައިގެ މާނައާ ދޭތެރޭގައި ވިސްނާލެވޭނީ މަދު ފަހަރަކު އެވެ.\nބޭރުގެ މަޝްހޫރު ބޭންޑްތަކާއި، ވަކިވަކި ފަންނާނުންގެ ހިޓް ލަވަތައް ގިނަ މީހުންނަށް އިނގޭނެ އެވެ. ހާއްސަކޮށް މީގެ 10 ވަރަކަށް އަހަރު ކުރީގެ ބައެއް އިނގިރޭސި ލަވަތަކަކީ ދިވެހިންގެ ތެރޭގައި އަދިވެސް ހިޓް ލަވަލަވަ އެވެ.\nއެގޮތުން އިނގިރޭސިވިލާތުގެ ކްއީން ބޭންޑްގެ ލަވަތައް އަޑުއަހާ މީހުން ދިވެހިންގެ ތެރޭގައި ފުދޭ ވަރަކަށް ގިނައިން އުޅެ އެވެ.\nކްއީން ބޭންޑަކީ 1970 ވަނަ އަހަރު އުފެއްދި ބޭންޑެކެވެ. ބޭންޑް އުފެދިގެން އައިރު ބޭންޑުގެ ލީޑް ލަވަ ކިއުންތެރިއަކީ ފްރެޑީ މާކިއުރީ އެވެ. ބްރިއަން މޭ ލީޑް ލަވަ ކިއުންތެރިއެއްގެ ގޮތުގައާއި ގިޓަރިސްޓެއްގެ ގޮތުގައި ޕާފޯމް ކުރިއިރު، ރޮޖާ ޓެއިލާ އަކީ އެ ބޭންޑުގެ ޑްރަމަރު އަދި ވޯކަލިސްޓެކެވެ. އޭގެ އިތުރުން އެ ބޭންޑުގެ ބޭސް ގިޓާ ކުޅުނީ ޖޯން ޑީކޮން އެވެ.\nކްއީން ބޭންޑް އިނގޭ ގިނަ މީހުންނަށް އެންމެ ކަމުދާ އެއް ލަވައަކީ 1975 ވަނަ އަހަރު ރިލީޒް ކުރި އެ ބޭންޑުގެ "ބޯހީމިއަން ރެޕްސޮޑީ" ލަވަ އެވެ. މި ލަވައަކީ ކްއީން ބޭންޑުގެ އިސް ލަވަކިއުންތެރިއާ ފްރެޑީ މާކިއުރީ ލިޔެފައިވާ ލަވައެކެވެ. ފުން އެތައް މާނައެއް އެކުލެވޭ މި ލަވައަކީ އެ ބޭންޑުގެ "އަ ނައިޓް އެޓް ދަ އޮޕެރާ" އަލްބަމްގެ ލަވައެކެވެ.\n"ބޯހީމިއަން ރެޕްސޮޑީ" މި ލަވާގައި ތިން ޖޯންރޭ އެއް ހިމެނެ އެވެ. އެއީ ޕްރޮގްރެސިވް ރޮކް، ހާޑް ރޮކް އަދި ޕްރޮގްރެސިވް ޕޮޕް އެވެ.\nމިއުޒިކްގެ ގަވާއިދުތައް ހަލާކުކޮށްލި ލަވަ ނުވަތަ "ރޫލް ބްރޭކިން ކްލެސިކް ސޯންގް" ގެ ގޮތުގައި ގިނަ ބަޔަކު ސިފަ ކުރާ އަދި ގިނަ ރިކޯޑްތަކެއް މުގުރާލާފައިވާ މި ލަވަ ފްރެޑީ މާކިއުރީއާ ގުޅި ލާމެހިފައިވާ ކަމަށް މީހުން ގަބޫލް ކުރެ އެވެ.\n"ފްރެޑީގެ ނަފްސު ވަރަށް ބޮޑަށް އެ ލަވައަށް ލާފަ އޮތް ލަވައެއް އެއީ. އަހަރުމެން އެ ލަވަ ހަދަން ވަރަށް ގިނަ ފަހަރު އެއާ މެދު ވިސްނިން. ވިސްނާ ވަރަކަށް އެލަވަ ދިޔައީ އަހަރުމެން ވެސް ހައިރާން ކުރުވަމުން. އޭގަ އެހުރި ބަސްތަކަކީ އަހަރުމެންނާ ވެސް ގުޅުވާފަ ހުރި ބަސްތަކެއްކަން އިނގެނީ ގައްލިލޭއޯ އެ ބަސް ބޭނުން ކޮށްފަ އެ އޮތީ އަހަންނާ ގުޅުވާފަކަން އިނގޭތީ. އަހަންނަކީ އެސްޓްރޮނޮމީއަށް ވަރަށް ލޯބި ކުރާ މީހެއް. ގައްލިލޭއޯ އަކީ މަޝްހޫރު ޓެލެސްކޯޕު ބޭނުންކުރި އެސްޓްރޮނޮމާއަކަށް ކިޔާ ނަން،" ކްއީން ބޭންޑުގައި ފްރެޑީއާއެކު އިސް ލަވަ ކިއުންތެރިއަކަށް އުޅުނު ބްރިއަން މޭ ބުނެފައި ވެއެވެ.\nމިއަދާ ހަމައަށް ވެސް ފްރެޑީ މާކިއުރީ އެ ލަވަ ލިޔުނު އަސްލު ސަބަބު އެ ބޭންޑުގެ ދެން ތިބި ފަންނާނުން އެއްވެސް މީހަކާ ހިއްސާކޮށްފައި ނުވާއިރު ބައެއް މީޑިއާތަކުން ހަބަރު ފަތުރާ ގޮތުގައި އެ ލަވަ އޭނާ ހަދާފައި ވަނީ އޭނާގެ ދިރިއުޅުމާއި ގުޅުވާފަ އެވެ.\nމި ލަވާގެ އަސްލު މާނަ އިނގޭ ހަމައެކަނި ބަޔަކީ ކްއީން ބޭންޑްގެ ފަންނާނުންނެވެ. އެހެން ނަމަވެސް އެ ބޭންޑުން ވަނީ އެ ލަވާގެ އަސްލާ ބެހޭ ގޮތުން ވާހަކަ ނުދެއްކުމަށް ނިންމާފަ އެވެ.\nފްރެޑީ މާކިއުރީ ވަނީ 1991 ވަނަ އަހަރު އެއިޑްސް ބައްޔަށް ފަރުވާ ކުރަމުން ދަނިކޮށް މަރުވެފަ އެވެ. އެހެންކަމުން އެ ލަވަ އެކަމާ ވެސް މީހުން ގުޅުވަ އެވެ.\n"ބޯހީމިއަން ރެޕްސޮޑީ" ދެ ފަހަރަށް ގްރެމީ އެވޯޑް ހޯދާފައި ވާއިރު، މި ލަވައަކީ މިހާރު ވެސް ޕޮޕް ލަވަތަކުގެ ލިސްޓުގެ އެއްވަނާގައި އޮންނަ ލަވައެކެވެ.


ނޮވެމްބަރު 3ގެ ޢުދުވާނީ ޙަމަލާއަށް 33 އަހަރު! – Feshun.mv\nނޮވެމްބަރު 3، 1988 ގައި ރާއްޖެ އަށް ދިން އުދުވާނީ ހަމަލާގެ 19 ދިވެހިން މަރާލި އިސް މޭސްތިރި، ހ. ހާޖަރާގޭ އަބްދުﷲ ލުތުފީ--\nނޮވެމްބަރު 3ގެ ޢުދުވާނީ ޙަމަލާއަށް 33 އަހަރު!\n3 ނޮވެމްބަރ 2021 - 10:35\n19 ދިވެހިންގެ ޝަހީދުކޮށްލި، ނޮވެމްބަރު 3، 1988 ގައި ރާއްޖެ އަށް ދިން އުދުވާނީ ހަމަލާއަށް މިއަދަކީ، 33 އަހަރު ފުރޭ ދުވަހެވެ. މިއީ، 1988 ނޮވެމްބަރު3ވަނަ ދުވަހުގެ ޢުދުވާނީ ހަމަލާއާއި އެދުވަހު، އިސްލާމް ދީނާއި ދިވެހި ޤައުމުގެ ދިފާޢުގައި ޝަހީދުވެދިޔަ ދިވެހީންގެ ހަނދާން އައުކުރާ ދުވަހެވެ.\nދިވެހި ޤައުމަށް ޣައްދާރުވި އަދާވާތްތެރިންގެ ބާރުގެ ދަށަށް ރާއްޖޭގެ ވެރިރަށް މާލެ ގެނެސް، ދިން މި ޓެރެރިސްޓު ހަމަލާއަކީ ހެންވޭރު ހާޖަރާގޭ އަބްދުالله ލުތުފީ އާއި ސްރީލަންކާގެ ޓެރަރިސްޓް ޖަމާއަތެއް ކަމަށްވާ ޕީޕަލްސް ލިބަރޭޝަން އޯގަނައިޒޭޝަން އޮފް ޓެމިލް އީލާމް (ޕްލޮޓް)އާ ގުޅިގެން ދިން ހަމަލާއެކެވެ. މިހަމަލާ ރާވައި، ހިންގުމުގައި އަބްދުالله ލުތުފީއަށް ދިވެހިންގެ ތެރެއިން6މީހަކު އެހީތެރިވެ، ދިވެހި ޤައުމަށް ހިޔާނަތް ތެރިވިއެވެ.\nދިވެހިރާއްޖެއަށް ޣައްދާރުވި އަދާވާތްތެރިވި ދިވެހިންގެ ބަޔަކާއި ގެ ޓެރަރިސްޓުން ގުޅިގެން ދިން މި އުދުވާނީ ހަމަލާގައި 19 ދިވެހިން ޝަހީދުވެ، 39 މީހަކު ޒަހަމްވިއެވެ. ޝަހީދުވި މީހުންގެ ތެރޭގައި ސިފައިންގެ 8 މީހަކު ހިމެނެއެވެ. ޒަހަމްވި މީހުންގެ ތެރޭގައި ސިފައިންގެ 18 މީހުން ހިމެނެއެވެ. މީގެ އިތުރުން ދުސްމިނުން ފިލައިގެން ދިއުމަށް ހައިޖެކްކުރި އާގުބޯޓު (ޕްރޮގްރެސްލައިޓް) ގައި މަސައްކަތް ކުރަމުން ދިޔަ3ބިދޭސީއަކުވެސް މި ހަމަލާގައިވަނީ މަރުވެފައެވެ.\nގްރެފިކް އިލަސްޓްރޭޝަން: އެމްއެންޑީއެފް\nކުޑަނެވި ތުއްތު މަނިކު، ހ. ވައްތީނިގެ\nކުޑަ އާދަމްގެ ކުޑަތުއްތު، މ. ކައުސްލިޕް\nއާދަމް ނަޞީރު، ހ. ޝޭޑީވިލާ\nޙުސައިން މުޙައްމަދު، މ. މަސްތަކާގެ (މަބުސްތާނުގެ، ބ. ތުޅާދޫ)\nޙުސައިން އާދަމް، މާވާގެ – ހދ. ކުޅުދުއްފުށި\nމުޙައްމަދު އިބްރާހީމް، މ. މެކާނޯގެ (ބަހާރުގެ، ހއ. މުޅަދޫ)\nމުޙައްމަދު ޙަސަން، މއ. ޗާނދަނީ ފްލާވަރ (ރަބީޢުގެ، ތ. ދިޔަމިގިލި)\nޢަބްދުﷲ ޒުހައިރު، ހ. މާބަނޑޭރިއާގެ (ޝަރީފާ މަންޒިލް، ގދ. ތިނަދޫ)\nއިބްރާހީމް ޙުސައިން، މއ. އަންނާރުގެ (ހއ. ބާރަށް)\nއިސްމާޢީލް ޙަލީމް، މ. ރޯޒްބުޝް\nއިބްރާހީމް ހަމީޒު، މ. ބީޗްސައިޑް\nޢުމަރު އަޙްމަދު، ޗާނދަނީގެ، ހއ. ދިއްދޫ\nޢަބްދުއްސައްތާރު އާދަމް، ހ. މެރިހާނާ\nޢަބްދުއްރަޙްމާން އާދަމް، މ. ޑްރީމީލައިޓް\nއަޙްމަދު ރަޝީދު، ހ. ވެލްގްރޯ\nޙަސަން ޒަރީރު، އަލިމަސްގެ، ގއ. ވިލިނގިލި\nޖައްވާދު ޢުމަރު، ކާމިނީގެ، ތ. ދިޔަމިގިލި\nއަޙްމަދު ލަބީބު، އޯކިޑްމާގެ، ސ. ހިތަދޫ\nޙުސައިން ޢަބްދުއްރަޙްމާން (ދޮންމަނިކު) ތަނބުރުމާގެ، ކ. ދިއްފުށި\nބަންޑާރަކޮށީގެ ދިފާއުގައި ބަޑި ޖެހި ބަތަލް ޝަހީދު ހުސެއިން އާދަމް-\nމިޢުދުވާނީ ޙަމަލާ ރޭވުމުގައި އިސްކޮށް އުޅުނު7މީހަކު ވަނީ ޝަރީޢަތަށް ސާބިތުވެފައެވެ. އެއީ މިޙަމަލާ ރާވައި ހިންގުމުގައި އިސްކޮށް އުޅުނު ހ.ހާޖަރާގެ ޢަބްދުﷲ ލުޠުފީއާއި އެކި ގޮތްގޮތުން މިކަމުގައި އިސްކޮށް ބައިވެރިވެފައިވާ އިތުރު6މީހުންނެވެ.\nނޮވެމްބަރު 3ގެ ޙަމަލާ ރާވައި ހިންގި ބާޣީން\nޢަބްދުﷲ ލުޠުފީ، ހ. ހާޖަރާގެ (މަރަން ޙުކުމް ކުރެވުނު)\nއަޙްމަދު ނާޞިރު، ޕެރިސް ހޮލިޑޭ – ސ. ހިތަދޫ (މަރަން ޙުކުމް ކުރެވުނު)\nޢަބްދުﷲ ޝާހިދު، ޒަމާނީގެ – ސ. ހިތަދޫ (މަރަން ޙުުމް ކުރެވުނު)\nކަރޯ ޢައްބާސް އިބްރާހީމް، ހ. ކަރޯގެ (މަރަން ޙުކުމް ކުރެވުނު)\nމުޙައްމަދު ނަޢީމު (ޕައިލެޓު ނައީމު)، މ. ދުއްލިސާގެ (11 އަހަރަށް ޖަލަށް ލާން ޙުކުމް ކުރެވުނު)\nސިއްކަ އަޙްމަދު އިސްމާޢީލު މަނިކު، މ. ދީފްރަމްއާގެ (15 އަހަރަށް ޖަލަށް ލާން ޙުކުމް ކުރެވުނު)\nޢުމަރު ޖަމާލު، މއ. ތިނަދޫގެ (13 އަހަރަށް ޖަލަށް ލާން ޙުކުމް ކުރެވުނު\nމަރަން ހުކުމް ކުރެވުނު މީހުންގެ އަދަބު ލުއި ކުރައްވައި އުމުރަށް ޖަލަށް ލުމަށް ފަހުން ބަދަލު ކުރެވުނެވެ. މިކަން މި މަގަށް ނިންމަވައި ރައީސް މައުމޫން އިއުލާނު ކުރެއްވީ 17 ސެޕްޓެމްބަރު 1989 ގައި ރޭޑިއޯ އާއި ޓީވީން ފޮނުއްވި ޚިޠާބެއްގައެވެ.\nނޮވެންބަރު ތިނެއްގެ ޢުދުވާނީ ޙަމަލާއާއި ގުޅިގެން ރައީސް މިއަދު ދެއްވި ޙިތާބުގައި ވިދާޅުވީ، "ދިވެހިރާއްޖެ ސަލާމަތުގެ އައްސޭރިއަށް ފޯރުކޮށްދިނީ، ދިވެހި ދަރިންގެ ހިތްވަރާއި ހިންމަތާއި މިންނަތުންނެވެ. ދިވެހި ދަރީންތަކެއް ވެދިން މަތިވެރި ޤުރުބާނީގެ ސަބަބުންނެވެ. އެ ދުވަހު ބައިނަލްއަޤްވާމީ ދުނިޔެ ދިވެހިރާއްޖެއާއެކު ސާބިތުވެ އޮތް އޮތުމަކީ، ދިވެހިންނަށް ލިބުނު ވަރުގަދަ ހިތްވަރެކެވެ. ޚާއްޞަކޮށް، އަވަށްޓެރި އިންޑިއާއިން އެދުވަހު ފޯރުކޮށްދިން ޢަސްކަރީ އަވަސް އެހީގެ މަތީން ހަނދާންކޮށް، އެ ޤައުމުގެ އެކުވެރި ރައްޔިތުންނަށާއި ސަރުކާރަށް ޙައްޤު ޝުކުރު އަދާކުރަން ޖެހެއެވެ."\nކޮވިޑް ބަލީގައި އަންހެނަކު ނިޔާވެއްޖެ


40 percent meehun vote laanekamah belevey: EC\n40 ޕަސެންޓް ވޯޓު ލާނެ ކަމަށް ބެލެވޭ: އީސީ\nއިލެކްޝަންސް ކޮމިޝަނުން މިއަދު ބޭއްވި ނޫސްވެރިންގެ ބައްދަލުވުމުގެ ތެރެއިން -- އަވަސް ފޮޓޯ: އަހުމަދު އަޝްހާދު (ޖެރީ)\nމިއަދު ފެށި ލޯކަލް ކައުންސިލް އަދި އަންހެނުންގެ ތަރައްގީއަށް މަސައްކަތް ކުރާ ކޮމިޓީގެ އިންތިހާބުގައި ވޯޓު ދިނުމުގެ ހައްގު ލިބިގެންވާ މީހުންގެ ތެރެއިން އެންމެ ގިނަވެގެން ވެސް ވޯޓު ލާނީ 40 ޕަސެންޓް މީހުން ކަަމަށް އިލެކްޝަންސް ކޮމިޝަނު (އީސީ)ން ލަފާކޮށްފި އެވެ.\nއީސީން މިއަދު ހެނދުނު ބޭއްވި ނޫސްވެރިންގެ ބައްދަލުވުމުގައި އެ ކޮމިޝަންގެ ރައީސް އަހުމަދު ޝަރީފް ވިދާޅުވީ އެހެން ފަހަރުތަކާ އަޅާ ބަލާއިރު މިފަހަރު ވޯޓު ލާން ނިކުތް މީހުންނާއި އަދި ނިކުންނަ މީހުންގެ އަދަދުވެސް މަދު ކަމަށެވެ.\nއެގޮތުން މިއަދު 10:45 އާ ހަމައަށް ވޯޓުލީ ވޯޓު ލުމުގެ ހައްގު ލިބިގެންވާ މީހުންގެ 17 ޕަސެންޓް މީހުން ކަަމަށް އޭނާ ވިދާޅުވި އެވެ. އެއީ 26،000 ފިިރިހެނުންނާއި 17،000 އަންހެނުން ހިމެނޭގޮތަށް 44،026 މީހުން ނެވެ. އަތޮޅު ތެރޭގެ 400 ވޯޓު ފޮށި މާލޭގައި ހުރިއިރު އަދި މިހާތަނަށް ވޯޓުލީ 29،000 ހާހެއްހާ މީހުންކަމަށް ޝަރީފް ވިދާޅުވި އެވެ.\nއެހެންކަމުން މިފަހަރު ވޯޓުލާން ނުކުންނާނެ ކަމަށް ބެލެވެނީ 38- 40 ޕަސެންޓް މީހުން ކަން ޝަރީފް ފާހަގަކުރެއްވި އެވެ.\nވޯޓުލުން މިއަދު ހެނދުނު ހަތެއް ޖެހިއިރު ވޯޓު ލާ ގިނަ މަރުކަޒުތައް ބޮޑަށް އޮތީ ފަޅަށެވެ. އަދި ހަ ފޮއްޓަކަަށް ވޯޓު ލާނެ މީހަކު ނެތިގެން ފުދޭވަރަކަށް ގިނަ ވަގުތު ވޯޓުލުން ނުފަށާވެސް އޮތެވެ. އޭގެ ތެރޭގައި އަތޮޅުތަކުގެ ދެ ފޮއްޓަކާއި ހަތަރު ރިސޯޓެއްގެ ފޮށި ހިމެނެ އެވެ.\nވޯޓުލުމުގެ ފުރުސަތު މިއަދު ހަވީރު ފަހެއް ޖަހަން ދެން ލިބޭއިރު ކަރަންޓީނު އަދި އައިސޮލޭޝަން ފެސިލިޓީތަކުގައި ތިބި މީހުންނަށް ހަވީރު ފަހަކުން ހަޔަކަށް ވޯޓު ލުމުގެ ފުރުސަތު ލިބޭނެ އެވެ.


Lock down nukoh elheyne harudhanaa fiyavalheh netheetha!\nލޮކްޑައުންނުކޮށް އެޅޭނެ ހަރުދަނާ ފިޔަވަޅެއް ނެތީތަ!\n04 އޯގަސްޓް 2020 - 14:17:39\nކޮރޯނާ ވައިރަހުން މުޅި ދުނިޔެ ބަނަކޮށްލައި، ކޮވިޑް ޖެހިގެން އެތައް މިލިއަން ބަޔަކު މަރުވެގެންދިޔަ އިރު އެ ބަލިން ރައްކާތެރިވުމުގެގޮތުން ރާއްޖެއިން ވެސް ގިނަ ފިޔަވަޅުތަކެއް އެޅި އެވެ. އެގޮތުން ހުރިހާ ގައުމަކުން ކުރި ލޮކްޑައުން ކުރި ގޮތަށް ރާއްޖެ ވެސް ލޮކްޑައުންކޮށްލި އެވެ. ރާއްޖެ ލޮކްޑައުން ކުރުމާއެކު ބަލި ފެތުރުން ކޮންޓްރޯލްވި އެވެ. ދެ މަހެއްހާ ދުވަހުގެ ލޮކްޑައުންނަކަށް ފަހު ފިޔަވަހިތަކަށް ބަހާލައިގެން ލުއި ދެމުން ގޮސް މިހާރުވަނީ ވަރަށް ބޮޑެތި ލުއިތައް ދީ ރާއްޖެ ހުޅުވާލާފަ އެވެ.\nރާއްޖެ ހުޅުވާލައިގެން ހިދުމަތް ދޭން ފެށިތާ އަދި މާ ގިނަ ދުވަހެއް ނުވަނީސް މިހާރުވަނީ ކޮވިޑުގެ ނުރައްކަލުގެ ރަނގަބީލް އަޑު ގަދަވެފައެވެ. ބަލި ޖެހޭ މީހުންގެ އަދަދު ކޮންޓްރޯލުނުވެ ހައްދުން ނައްޓާފައެވެ. ދުވާލެއްގެ މައްޗަށް 100 އިން މަތިން ޕްޒިޓިވްވާ މީހުންގެ އަދަދު އިތުރުވި އެވެ. އެޑްމިޓްކޮށްގެން އިއްޔެއާ ހަމައަށް ފަސް މީހަކަށް ފަރުވާ ދެމުންދާއިރު އައިސީޔޫގައި ފަރުވާ ދޭން ޖެހުނު މީހުންގެ އަދަދުތައް ވެސް ދަނީ މައްޗަށެވެ. އިއްޔެ އާ ހަމައަށް ދެ މީހަކަށް އައިސީޔޫގައި ފަރުވާދެމުންދިޔަ އެވެ. ކޮވިޑުގެ ބަލީގެ ދެވަނަ ރާޅެއްގެ ބިރު އޮތްކަމުގެ އިންޒާރު ސިއްހީ ތަޖުރިބާކާރުން ދެއްވަމުން އަންނަތާ ދުވަސްކޮޅެއް ވެއްޖެ އެވެ. ރާއްޖޭއަށް ވެސް އެ ރާޅު ނާރާ ނުދާނެ ކަހަލަ ހެކިތަކާއެކު ސިއްހީ ތަޖުރިބާކާރުން ދިޔައީ އެކަން ސަމާލުކަމަށް ގެންނަމުންނެވެ.\nސަރުކާރުންދިން ލުޔާއެކު އެއްވެސް ބެލުމެއް ނެތި އުޅެން ފެށުމުގެ ހިތި ނަތީޖާ މިއަދު ފެންނަށް ފަށާފައިވާއިރު ވެސް ގިނަ ބަޔަކަށް ކަމެއްވާހެން ވެސް ހީ ނުވާ ކަހަލަ އެވެ. މަޖުބޫރީ ހާލަތެއްގައި ނޫން ގޮތަކަށް ބޭރަށް ނުނުކުތުމަށް އިލްތިމާސް ކުރާއިރު ތިޔަ ކިޔަނީ ކީހޭހޭ ވެސް ހީނުވާ ކަހަލަ އެވެ. ނަތީޖާއަކަށްވެގެން މިއުޅެނީ ކޮވިޑަށް ޕްޒިޓީވްވާ މީހުންގެ އަދަދު ބޮޑުތަނުން އިތުރުވެ ކަން ބޮޑުވުން އިންތިހާ އަށް ދިއުމެވެ.\nކޮވިޑުގެ ނުރައްކާ ބޮޑުވެފައިވާވަރުން ރައީސް ސޯލިހު އެންމެ ފަހުން ވަނީ އެއްބާރުލުން ދިނުމަށް އެދިވަޑައިގެންފައެ އެވެ. އަދި ލޮކްޑައުންނަކަށް ދިއުމަކީ ރަނގަޅުކަމެއްކަމަށް ދެކިވަޑައިނުގަންނަވާކަމަށް ވިދާޅުވެފައެވެ. ލޮކްޑައުންނަކަށް ދިއުމުން ލިބުނު ގެއްލުން ބޮޑުވެގެންދިޔަ އެވެ. އެވަރުނުކޮށްލާ ރާއްޖެ ހިންގާލުމަށް ފުރުސަތު ދިނުމަށް ރައީސް އެދިވަޑައިގެންނެވީ ސަބަބުތަކެއް ނެތިއެއް ނޫނެވެ. މުޅި ގައުމުގެ އިގުތުސާދު ފުޑުފުޑުވެގެންދިޔައީ އެވެ. އެތައް ބަޔަކު ފަގީރުވީ އެވެ. ސަލާން ޖަހާ ހިސާބަށް ކަންކަން މިވަނީ ގޮސްފަ އެވެ. މިވަރުގެ ނިކަމެތިކަމެއް ކުރިމަތިވެގެން އުޅޭ އިރު އުދޭ ސުވާލަކީ ލޮކްޑައުންނަކަށް ނުގޮސް ކޮވިޑް ޖެހޭ މީހުންގެ އަދަދު މަދު ކުރުމަށް އެޅޭނެ ފިޔަވަޅެއް ހަމަ ނެތީތޯ އެވެ.\nދެ މަހެއްހާ ދުވަހުގެ ލޮކްޑައުންނަކަށް ފަހު ލުއިތަކާއެކު ގައުމު ހުޅުވާލި ފަހުން ކޮވިޑް ފެތުރުނު ގޮތްތައްކަމަށް އެޗްޕީއޭއިން ބުނާ ގޮތްތަކެއް އެބަ ހުއްޓެވެ. ބަލި ފެތުރޭ ފުރަތަމަ ސަބަބެއްކަމަށް އެޗްޕީއޭއިން ބުނަނީ އޮފީސްތަކުން ބަލި ފެތުރޭ ކަމަށެވެ. ދެވަނަ އަށް ބުނަނީ އެހެނިހެން މަސައްކަތް ކުރާ ތަންތަނުގެ ވާޙަކަ އެވެ. ތިން ވަނަ އަށް ލިސްޓްވަނީ ހޮޓާ ރެސްޓޯރެންޓުން ކަމަށެވެ. މިހެން ގޮސް ލިސްޓެއް އެބަ އޮތެވެ. ސުވާލަކީ މި ލިސްޓް މި ުގޮތަށް އޮތް އިރު ވެސް ދެން ވާންވީ ކިހިނެއްކަން ކަމާބެހޭ ފަރާތްތަކަށް ނޭނގެނޭ ބާއްވަ އެވެ.\nގައުމު ގައުމެއްގެ ގޮތުގައި އޮވެވޭނީ ދުޅަހެޔޮ ރައްޔިތަކު ތިބެގެންނެވެ. ރައްޔިތުންގެ ރައްކާތެރިކަމެއްވުރެ ބޮޑުކަމެއް ސަރުކާރަށް ނެތްކަމުގެ ވާހަކަ ދަނީ ތަކުރާރ ކުރަމުންނެވެ. އެ ވާހަކަ ދައްކަނީ ހަގީގަތުގައިވެސް އެކަން ބޭނުންވެގެންކަން ސާބިތުކޮށްދޭން އެބަ ޖެހެ އެވެ.\n"ސަރުކާރުން އެބަ ބުނޭ އެންމެ އިސްކަމަކީ ރައްޔިތުންގެ ރައްކާތެރިކަމޭ. އެ ވާހަކަ އެހެން ބުނާއިރު އެބަޖެހޭދޯ އެކަން ސާބިތުކޮށްދޭން. ކުރިން އެކަން ސާބިތުކޮށްދީފި. އެކަމަކު މިހާރު ފަހަތު ފަޔަށް ބުރަވާ ކަހަލަ ފިޔަވަޅެއް އަޅަން،" ނަން ޖަހަން ބޭނުންނުވާ ސިއްހީ ތަޖުރިބާކާރަކު ވިދާޅުވި އެވެ.\nއޭނާ ވިދާޅުވިގޮތުގައި ލޮކްޑައުންނަކަށް ނުދިޔަ ނަމަވެސް މިހާރު ވެސް އެޅޭނެ ފިޔަވަޅުތައް ހުންނާނެވެ. އެފިޔަވަޅުތައް އެޅުން ލަސްވާ ކޮންމެ ސިކުންތަކީ ރައްޔިތު މީހާ ނުރައްކަލުގެ ތެރެއަށް ވައްޓާލުން ފަދަ ކަމެކެވެ.\n"ކީއްވެ ފިޔަވަޅުތައް ހަރުދަނާ ނުކުރަންވީ. މިސާލަކަށް ހިސާބުތަކުން ދައްކަނީ އެންމެ ގިނައިން މީހުންނަށް ބަލި ޖެހެނީ އޮފީސްތަކުން ކަމަށް. އެހެން އެކަން އޮތް ނަމަ ވަގުތުން އޮފީސްތައް ބަންދުކޮށް އޮންލައިންކޮށް ހިދުމަތް ދޭންވީނު. މި ވަގުތަށް ބޭނުންވާ ހިދުމަތްތައް ކޮންލައިންކޮށް ދެވެންވާނެ. އެކަން ނުކުރެވޭނަމަ ސައިންސް ޓެކްނޮލޮޖީއާ ބެހޭ މިނިސްޓްރީގެ ބޭނުމެއް ނެތް،" ސިއްހީ ދާއިރާގައި ހިދުމަތް ކުރައްވާ ތަޖުރިބާކާރު ވިދާޅުވި އެވެ.\nއޭނާ ވިދާޅުވީ ބަލި ފެތުރޭ ގޮތްގޮތް ސާފުވަމުންދާއިރު އެކަންކަން ހުއްޓުވަން ނުވަތަ މަދު ކުރުމަށް ފިޔަވަޅު ނާޅާ ތިބުމަކީ ރިހޭފައި މައްޗަށް ފޮއި ވެއްޓުން ފަދަ ކަމަކަން ވާނެކަމަށެވެ. އެހެން ވެއްޖެނަމަ އިގުތިސާދު ފުޑިގެންދާ ގޮތަށް މީހުންތައް ވެސް މަރުވެދާނެކަމަށެވެ.\n"މިއީ އާދައިގެ ހުމެއް ނޫން އަސްލުވެސް. މި ބަލި ޖެހުމުން އެތެރެހަށީގެ ގުނަވަންތަކަށް ވަރަށް ބޮޑަށް ގެއްލުންވަމުންދާކަން މިހާރު އެބަ އެނގޭ. އެހެންވީމަ ބަލައިގެން ކަންކަން ކުރަންޖެހޭނީ ވީހާ ގިނަ ބަޔަކަށް ރައްކާތެރިކަން ލިބޭގޮތަށް،" އޭނާ ވިދާޅުވި އެވެ.\nއެއީ ސިއްހީ ތަޖުރިބާކާރުންގެ ވާހަކަ އެވެ. އެ ވާހަކަތަކަށް ބުރަވާން ޖެހޭ ސަބަބުތައް ހުންނާނެމެވެ. އެހެންކަމުން ސިޔާސަތު ކަނޑައަޅާ މީހުންގެ ވިސްނުން ދުރަށް ބަހައްޓަން ޖެހޭނެ އެވެ. ލޮކްޑައުންނަކަށް ނުދިޔަ ނަމަވެސް އެޅޭނެ ފިޔަވަޅުތައް ހުންނާނެ އެވެ. އެ ފިޔަވަޅުތައް ނާޅާ ތިބެން ޖެހޭ ސަބަބެއް ނުފެނެ އެވެ. ފިޔަވަޅު ނާޅާ ދޫކޮށްލުމުން ލިބޭނެ ފައިދާއެއް އެބަ އޮތްތޯ އެވެ. އޮތް ނަމަ ތިޔަ ގޮތް ރަނގަޅެވެ. ނަމަވެސް އެޗްޕީއޭގެ ތަފާސްހިސާބުތަކުން ދައްކަނީ މުޅިން އެހެން މަންޒަރެކެވެ. މި ހާލަތަށް ދިޔައީވެސް ހަގީގަތާ ކުރިމަތިނުލައި ޑީމާންޑާއެއްވަރަށް ހިދުމަތް ނުދެވިގެންނެވެ. މިލިބުނު ތަޖރިބާއާއެކު ދެން ވެސް ފިޔަވަޅުތައް ހަރުދަނާ ކުރަމާ ހިނގާށެވެ. އެހެން ނޫން ނަމަ ފަރުވާ ނުދެވޭވަރަށް ކޮވިޑުގެ ބަލި އާންމު ވެދާނެ އެވެ.\nސިއްހަތުސިއްހީ ދާއިރާކޮވިޑް-19ސަރުކާރުހެލްތު މިނިސްޓްރީމިނިސްޓަރު އަމީން


Kaiveni kuraane kamah bune athuli faisaa dhakkan jeheyne: HC | Mihaaru\nހައި ކޯޓު: ޖަރުމަނު މީހާ ފައިސާ ދިނީ ހަދިޔާއެއްގެ ގޮތުން ކަން ސާބިތުވާ ފަދަ ހެއްކެއް ދިވެހި މީހާއަށް ނުދެއްކޭ ކަމަށް ހުކުމުގައިވޭ --ފޮޓޯ/މިހާރު\nކައިވެނި ކުރާނެ ކަމަށް ބުނެ އަަތުލި ފައިސާ އަނބުރާ ދައްކަން އެންގީ ރަނގަޅަށް: ހައި ކޯޓް\n22 ނޮވެމްބަރ 2017 - 13:10 15 comments\nސ. ހިތަދު އަށް ނިސްބަތްވާ އެ މީހާގެ މައްޗަށް އެ ހުކުމް އައީ ޖަރުމަނު ރައްޔިތެއް ކަމަށްވާ މާރިއޯން އެރެންޑިޓާ ކައިވެނި ކުރާނެ ކަމަށް ބުނެ އޭނާ އަތުން އެކި ފަހަރު މަތިން 9،400 ޔޫރޯ ހޯދުމަށް ފަހު ކައިވެނި ނުކުރި ކަމަށް ބުނެ އެ ފައިސާ ހޯދަން މާރިއޯން ދައުވާ ކުރުމުންނެވެ.\nއެ ފައިސާ ދައްކަން ދިވެހި މީހާގެ މައްޗަށް ސިވިލް ކޯޓުން 2015 ގައި ކުރި ހުކުމް މިދިޔަ ހޯމަ ދުވަހު ހައި ކޯޓުން ދެމެހެއްޓީ އޭނާގެ ފަރާތުން އެ މައްސަލަ އިސްތިއުނާފް ކުރުމުންނެވެ. އެ މީހާގެ ފަރާތުން ބުނެފައިވަނީ އެ ފައިސާއަކީ އޭނާ އާއި މާރިއޯންއާ ދެމެދު އޮތް ރަހުމަތްތެރިކަމުގެ ސަބަބުން ހަދިޔާއެއްގެ ގޮތުން މާރިއޯން ދިން ފައިސާއެއް ކަމަށާއި އެއީ ކައިވެނި ކުރާނެ ކަމަށް ބުނެ އޮޅުވާލައިގެން ހޯދި ފައިސާއެއް ނޫން ކަމަށެވެ.\nހައި ކޯޓުގެ ހުކުމުގައިވަނީ އެ ފައިސާ ލިބުނު ކަމަށް ދިވެހި މީހާ އެއްބަސްވާއިރު އަދި އެ ފައިސާ އެ މީހާ އަށް ޓްރާންސްފާ ކުރި ކަމުގެ ހެކި މާރިއޯންގެ ފަރާތުން ހުށަހަޅާފައިވާތީ އެ ފައިސާ ދިންކަން ސާބިތުވާ ކަމަށެވެ. އެކަމަކު އެ ފައިސާއަކީ ހަދިޔާއެއްގެ ގޮތުން މާރިއޯން ދިން ފައިސާއެއް ކަން ސާބިތު ކޮށްދެވޭ ހެއްކެއް ދިވެހި މީހާ އަށް ނުދެއްކޭ ކަމަށް އެ ހުކުމުގައިވެ އެވެ.\nދައުވާ ސާބިތުކޮށް ދިނުމަކީ ދައުވާކުރާ ފަރާތުގެ ޒިންމާއެއް ކަމަށް އޮންނަ ފަދައިން، ދައުވާ ލިބޭ ފަރާތުން ދިފާއުގައި ނަގާ ކަންކަން ސާބިތުކޮށް ދިނުމަކީ އެ ފަރާތުގެ ޒިންމާއެއް ކަމަށް ސުޕްރީމް ކޯޓުން ކަނޑައަޅާފައިވާ ކަން އެ ހުކުމުގައި ފާހަގަކޮށްފައި އެވެ.\nއެ ފައިސާއަކީ ހަދިޔާއެއްގެ ގޮތުން ދިން ފައިސާއެއް ކަން ސާބިތުކުރަން ހުވާ ކުރަން ތައްޔާރަށް ހުރި ކަމަށް އެ މީހާގެ ފަރާތުން ބުނެފައިވިޔަސް ޝަރީއަތުގައި ހުވާ ކުރުމަކީ ދިފާއު ސާބިތު ކޮށްދިނުމަށް އޭނާގެ މައްޗަށް އޮތް މަސްއޫލިއްޔަތު ނެތިގެންދާނެ ކަމަށް ނޫން ކަމަށް ވެސް ތިން ފަނޑިޔާރުންގެ އިއްތިފާގުން ކުރި އެ ހުކުމުގައިވެ އެވެ.\nއިސް ފަނޑިޔާރު އަބްދުﷲ ދީދީ ރިއާސަތު ބެލެހެއްޓި އެ ބެންޗުގައި ދެން ތިއްބެވީ ފަނޑިޔާރު އަލީ ސަމީރާއި ފަނޑިޔާރު އަބްދުﷲ ހަމީދެވެ.\nޖަޕާނު މީހެއްގެ އަތުން ދިވެއްސަކު ހޯދި ފައިސާ ވެސް އަނބުރާ ދައްކަން ދާދި ފަހުން ސިވިލް ކޯޓުން ވަނީ ހުކުމްކޮށްފަ އެވެ. އެ ފައިސާ އަނބުރާ ދައްކަން ޖެހުނީ ޖަޕާނު މީހާއަކީ ދިވެހި މީހާ އަށް ޚަރަދެއް ކުރަންޖެހޭ ފަދަ މަގާމެއްގައި ހުރި މީހަކަށް ނުވާ އިރު، އެ މީހާ އެ ފައިސާ ދިނީ ހަދިޔާއެއްގެ ގޮތުގައި ކަން ދިވެހި މީހާ އަށް ސާބިތުކޮށް ނުދެވުމުންނެވެ.\nސްވިޓްޒަލޭންޑް އަންހެނަކާ ކައިވެނި ކުރާނެ ކަމަށް ބުނެ ދިވެއްސަކު ހޯދި ފައިސާ ވެސް އަނބުރާ ދައްކަން ސިވިލް ކޯޓުން ކުރިން ހުކުމްކުރި އެވެ. އެ ހުކުމަށް ވެސް ހައި ކޯޓުން ކުރިން އޮތީ ތާއީދުކޮށްފަ އެވެ.\nއިތުރު ލިޔުންތައް ސިވިލް ކޯޓް ހައި ކޯޓް ޖަރުމަން


Salman ah "Maine Pyar Kya" inn emme 31,000 rupees | Mihaaru\nސަލްމާން ޚާން "މޭނޭ ޕިޔާރު ކިޔާ" ކުޅުނީ އެންމެ 31،000 ރުޕީސް އަށް\n02 އޯގަސްޓް 2020 - 08:452comments\nސަލްމާން ޚާން ތަރިއަކަށް ބަދަލުކޮށްލި ފިލްމު ކަމަށްވާ "މޭނޭ ޕިޔާރު ކިޔާ" ކުޅުނީ އެންމެ 31،000 ރުޕީސް (413 ޑޮލަރު) އަށް ކަމަށް ރިޕޯޓްތައް ބުނެފި އެވެ.\nއެކަމަކު ސަލްމާނަކީ މިހާރު ބޮލީވުޑްގެ އެކްޓަރުންގެ ތެރެއިން އެންމެ ބޮޑު އަގެއް ލިބޭ އަދި އެންމެ މުއްސަނދި އެއް ތަރި އެވެ. އޭނާ އާންމުކޮށް މިހާރު ފިލްމެއް ކުޅެން އެންމެ ދަށްވެގެން ވެސް 25 ކްރޯޑް ރުޕީސް (4 މިލިއަން ޑޮލަރު) އަށް ވުރެ ކުޑަ އަގެއް ނުނަގަ އެވެ. އަދި ސަލްމާނަކީ ޓީވީ އިޝްތިހާރުތަކުން ވެސް ބޮޑު އަގެއް ލިބޭ އެކްޓަރެކެވެ.\nހިންދީ ސިނަމާގެ އައިކޮނިކް ފިލްމެއް ކަމަށްވާ 1989 ގެ "މޭނޭ ޕިޔާރު ކިޔާ" އަކީ ސަލްމާންގެ ދެވަނަ ފިލްމެވެ. އޭނާ އެކްޓިން އަށް ނުކުތީ 1988 ގެ "ބިވީ ހޯ ތޯ އެއިސީ" އިންނެވެ. ފެމިލީ ޑްރާމާއެއްގެ ގޮތުގައި ގެނެސްދިން އެ ފިލްމުގެ ލީޑް ރޯލް ކުޅުނީ ރޭކާ އާއި ފާރޫގް ޝެއިހެވެ.\nސަލްމާންގެ މާ ހާއްސަ ރޯލެއް ފިލްމުގައި ނެތުމުން އެ ފިލްމަކީ އޭނާ އަށް ސަމާލުކަން ލިބުނު ފިލްމެއް ވެސް ނޫނެވެ. އެކަމަކު "މޭނޭ ޕިޔާރު ކިޔާ" ގައި ކުޅުނު ލަވަ-ބޯއި އަދި ސިނަމާގައި އޭނާގެ ސިގްނޭޗާ ނަން ކަމަށްވާ ޕްރޭމްގެ ކެރެކްޓާ އަކީ ސަލްމާން ކުއްލިއަކަށް ބޮޑު ތަރިއަކަށް ބަދަލުކޮށްލި ފިލްމެކެވެ. އެ ފިލްމުގައި އޭނާއާ އެކު ބަތަލާގެ ރޯލް ކުޅުނީ ބަގިޔާޝްރީ އެވެ.\n"މޭނޭ ޕިޔާރު ކިޔާ" އަކީ ޑައިރެކްޓަރު ސޫރަޖް ބަރްޖަތިއާގެ ފުރަތަމަ ފިލްމެވެ. އަދި އެ ފިލްމުގެ ބޮޑު ކާމިޔާބީއާ އެކު އޭނާ އަށް ހިންދީ ސިނަމާ އިން ހާއްސަ މަގާމެއް ލިބުނެވެ. އެއީ އާއިލީ ލޯބީގެ ފިލްމުތައް ގެނެސްދޭން ކުޅަދާނަ ޑައިރެކްޓަރެއްގެ ގޮތުގަ އެވެ.\nސޫރަޖް މިހާތަނަށް ހަ ފިލްމު ޑައިރެކްޓްކުރި އިރު، އޭގެ ތެރެއިން ހަތަރު ފިލްމުގެ ބަތަލަކީ ސަލްމާނެވެ. އެއީ 1994 ގެ "ހަމް އާޕް ކޭ ހޭ ކޯން" އާއި 1999 ގެ "ހަމް ސާތު ސާތު ހޭ" ގެ އިތުރުން 2015 ގެ "ޕްރޭމް ރަތަން ދަން ޕާޔޯ" އެވެ. ފާހަގަކޮށްލެވޭ ކަމަކީ އެއިން ކޮންމެ ފިލްމެއްގައި ވެސް ސަލްމާންގެ ނަމަކީ ޕްރޭމް އެވެ. ސޫރަޖް ދެން ހަދާ ފިލްމުން ވެސް ފެންނާނީ ސަލްމާނެވެ.\nSooraj Barjatya dhen hadhaa film gai ves Salman Khan\nއިތުރު ލިޔުންތައް ބޮލީވުޑް ސަލްމާން ޚާން އެކްޓްކުރުން ބޮލީވުޑް ފިލްމު\nސަލްމާންގެ "ޓައިގާ 3" ގެ ޑައިރެކްޓަރަކަށް މަނީޝް؟\nއެކުވެރި އޫލިއާ ބޮލީވުޑަށް ނެރޭނީ ވެސް ސަލްމާން\nޕްރަބާސްގެ "ޖާން" ގައި ބަގިޔާޝްރީގެ ރޯލެއް


Fahu vaguthu TC in Eagles huttuvaifi!\nއަލީ ފާސިރު (ސެންޓޭ) އީގަލްސްއަށް ލީޑް ނަގައިދިފައި ވަނިކޮށް މެޗުގެ އެންމެ ފަހު މިނެޓްގައި ޓީސީން ލަނޑެއް ކާމިޔާބުކޮށް 1-1 ން ހަމަހަމަ ކޮށް އީގަލްސް ހުއްޓުވައިފި އެވެ.\nމިދިޔަ ދެ އަހަރަށް ބަލާއިރު ވެސް އީގަލްސް އާއި ޓީސީގެ ކުރިމަތިލުން ތަކަކީ އެންމެ ވާދަވެރި ކުރިމަތިލުންތަކެވެ. މިދިޔަ އަހަރުގެ ލީގް ޗެމްޕިއަންކަން ޓީސީ ހޯދިއިރު އެ ޓީމަށް އެންމެ ވަރުގަދަ ފައިޓެއް ދިނީ ވެސް އީގަލްސްއިންނެވެ.\nދެ ޓީމުގެ ކުޅުމަށް ބަލާއިރު އެއްގޮތް ކަންތައްކެއް ހުރެ އެވެ. ނަމަވެސް މެޗުގައި ޓީސީގެ ހަމަލާތަކަށް ވުރެ އީީގަލްސްގެ ހަމަލާތައް ފެނުނީ ނުރައްކާ ކޮށެވެ. ހާއްސަކޮށް އީގަލްސްގެ ސެންޓޭގެ ފަރާތުން ޓީސީގެ ޑިފެންސަށް ނުރައްކާ ކުރިމަތިވި އެވެ.\nދެ ވަނަ ހާފުގެ ފަހު ކޮޅުގައި އީގަލްސްގެ ފަރާތުން ފުލުފުލުގައި ޓީސިގެ ފަހަތަށް ބާރު ބޮޑު ކުރި އެވެ. އީގަލްސްގެ ލަނޑު ސެންޓޭ ކާމިޔާބު ކުރީ ޓީސީގެ ޑިފެންޑަރުން އޭނާއަށް ސާމާލު ނުވެ ތިއްބައި އީގަލްސްއިން ތަނަވަސްކުރި ބޯޅައިންނެވެ.\nމެޗުގެ 82 ވަނަ މިނެޓްގައި އުފެއްދި ފުރުސަތުން ލިބުނު ބޯޅަ ހިފައިގެން އޭރިއާ ތެރެއަށް ވަދެ، އެ ބޯޅަ ފޮނުވާލީ، ޓީސީގެ ކީޕަރު އިމްރާން މުހައްމަދަށް ވެސް ފުރުސަތު ނުދީ އެވެ. ލަނޑަށް ފަހުވެސް ޓީސީން އެ ޓީމުގެ ގޭމް ކުޅެން މަސައްކަތް ކުރި އެވެ. ޓީސީގެ ލަނޑު މެޗުގެ އެންމެ ފަހު މިނެޓްގައި ނޭޕާލްގެ ފޯވަޑް ބިމާލް މަގަރު ކާމިޔާބު ކުރީ ކޯނަރަކުން ތަނަވަސްވި ބޯޅައިންނެވެ.


Flight Ehge Thereygai Badhu Ahulaagee Amalu Hingi Cabin Crew Ehge Massala Balanee - Vaguthu\nފްލައިޓެއްގެ ތެރޭގައި ބަދުއަހުލާޤީ އަމަލު ހިންގި ކެބިންކުރޫ އެއްގެ މައްސަލަ ބަލަނީ\nފްލައިޓެއްގެ ތެރޭގައި ބަދުއަހުލާޤީ ޢަމަލު ހިންގި ފިރިހެން ކެބިންކުރޫއެއްގެ މައްސަލަ ބަލަން ފަށައިފިއެވެ.\nރިޕޯޓްތައް ބުނާގޮތުގައި މި މައްސަލަ ފެންމަތިވެފައިވަނީ، އެމެރިކާގެ މައި އެއާލައިނެއް ކަމަށްވާ ޑެލްޓާ އެއާގެ ފްލައިޓެއްގެ ތެރޭގައި އެ އެއާލައިނުގައި މަސައްކަތްކުރާ ކެބިންކުރޫ އަކާއި ފްލައިޓަކުން ދަތުރުކުރި ފަސެންޖަރަކާއި ބަދު އަހުލާޤީ ޢަމަލު ހިންގާ ވީޑިއޯއެއް މީސްމީޑިއާގައި ދައުރުވުމާއި ގުޅިގެންނެވެ.\nމި ހާދިސާ އާއި ގުޅިގެން އޮފިޝަލުން ބުނެފައިވަނީ، ބަދު އަހުލާޤީ ޢަމަލު ހިންގާފައި ވަނީ ޑެލްޓާ އެއާގެ ފިރިހެން ކެބިންކުރޫ އަކާއި އެ އެއާލައިނުގެ ފްލައިޓަކުން ދަތުރުކުރި ފިރިހެނަކާއި އެކު، ފްލައިޓެއްގެ ފާހަނާގެ ތެރޭގައި ކަމަށެވެ. ނަމަވެސް އެއީ ކޮންއިރަކު ނަގާފައިވާ ވީޑިއޯއެއްކަމެއް އެފަރާތުން ހާމައެއް ނުކުރެއެވެ.\nމި މާއްސަލަ އާއި ގުޅިގެން އެ ކެބިންކުރޫ ވަނީ ވަޒީފާއިން ސަސްޕެންޑުކޮށްފައެވެ. އަދި އެ މައްސަލަ މިހާރު ތަހުޤީޤު ކުރަމުންދާއިރު، ކެބިންކުރޫ އާއި މެދު އެކަށީގެންވާ ފިޔަވަޅު އަޅާނެ ކަމަށް ޑެލްޓާ އެއާލައިނުން ބުނެފައި ވެއެވެ.\nއޮކްޓޯބަރ 24, 2018 00:24\nކަލޭމެން ދެމީހުން އަވަހަށް އިންޑިއާ އަށް ދޭ. އެ ގައުމުގައި ތިޔަ ކަމަކީ ހުއްދަކަމެއް.\nއޮކްޓޯބަރ 24, 2018 05:22\nއެމެރިކާގަ، ތިޔަކީ ކުއްވެރިވާނެ ވަރުގެ ކަމެއް ނޫނެއްނު


Hiyaanaathai maru thahugeeguthah balan joint committee eh\nހިޔާނާތާއި މަރު ތަހުގީގުތައް ބަލަން ޖޮއިންޓް ކޮމިޓީއެއް އެކުލަވާލަނީ\n241 ކޮމިޓީގެ ބައްދަލުވުމެއްގައި އެމްޑީޕީ ޕާލިމެންޓްރީ ގްރޫޕްގެ ލީޑާޝިޕްގެ ބައެއް މެންބަރުން -- ފޮޓޯ: މަޖިލީސް\nއެމްއެމްޕީއާރުސީގެ ބޮޑު ހިޔާނާތާއި މަރުތަކާއި ގެއްލުވާލާފައިވާ މީހުންގެ މައްސަލަތަކުގެ ތަހުގީގުތައް އޮތް ހިސާބެއް ދެނެގަނެ އެ ކަން ބަލަން މައްސަލަ ފޮނުވާފައިވާ ރައްޔިތުންގެ މަޖިލީހުގެ ޖުޑީޝަރީ ކޮމިޓީ އާއި 241 ކޮމިޓީ ގުޅިގެން ޖޮއިންޓް ކޮމިޓީއެއް އެކުލަވާލަން ނިންމި އެވެ.\nހިޔާނާތާއި މަރުތަކުގެ މައްސަލަތަކުގެ ތަހުގީގު ގޮސްފައިވާ ހިސާބާއި ދައުވާ އުފުލުމާއި ޝަރީއަތް ކުރުން ލަސްވާން މެދުވެރިވާ ސަބަބުތައް މަޖިލީހުން ހޯދައި ދެނެގަތުމަށް ހުށަހެޅުއްވީ ހެންވޭރު އުތުރު ދާއިރާގެ މެންބަރު އިބްރާހިމް މުއިއްޒެވެ. އެ މައްސަލަ ބަލަން ފޮނުވީ ޖުޑިޝަރީ ކޮމިޓީއާއި 241 ކޮމިޓީއަށެވެ.\nޖުޑިޝަރީ ކޮމިޓީއާއި 241 ކޮމިޓީން ވެސް ވަނީ މައްސަލަ ކުރިއަށް ގެންދިއުމާ ގުޅޭ ގޮތުން މަޝްވަރާ ކުރައްވަން ރޭ އޮންލައިންކޮށް ބައްދަލުވުމެއް ބާއްވައިފަ އެވެ. ދެ ބައްދަލުވުމުގައި ޖޮއިންޓް ކޮމިޓީއެއް އެކުލަވާލަން މެންބަރުން ހުށަހެޅުއްވި އެވެ. އެހެންވެ ދެ ކޮމިޓީގެ މުގައްރިރުން މަޝްވަރާ ކުރައްވައިގެން އެ ގޮތަށް ކުރިއަށް ގެންދަން ނިންމި އެވެ.\nއެމްޑީޕީ ރައްޔިތުންގެ މަޖިލިސް މަރު + ކޮމިޝަން އޮން ސްޓޭޓް އެސެޓް ރިކަވަރީ ހިޔާނާތް މަރުތައް ތަހުގީގު ކުރާ ކޮމިޝަން\nހިޔާނާތާއި މަރު ތަހުގީގުތައް އޮތް ހިސާބު ހޯދަނީ


149 ކިލޯގެ މަސްތުވާތަކެތީގެ މައްސަލައިގައި ހައްޔަރުކުރި އެކަކު ކޯޓުން ދޫކޮށްލައިފި – Feshun.mv\n149 ކިލޯގެ މަސްތުވާތަކެތީގެ މައްސަލައިގައި ހައްޔަރު ކުރި ފަސް މީހުން - ފޮޓޯ: ފުލުހުން\n149 ކިލޯގެ މަސްތުވާތަކެތީގެ މައްސަލައިގައި ހައްޔަރުކުރި އެކަކު ކޯޓުން ދޫކޮށްލައިފި\n31 މެއި 2019 - 18:28\nގދ. އަތޮޅު ފަޅުރަށެއް ކަމަށްވާ ހުޅުވާރުލުން 149 ކިލޯގެ މަސްތުވާތަކެތި ފެނުނު މައްސަލައިގައި ހައްޔަރުކުރި އެކަކު ކްރިމިނަލް ކޯޓުން މިއަދު ދޫކޮށްލައިފިއެވެ.\nއެރަށުގައި ވަޅުލާފައިހުރި މިމަސްތުވާތަކެތި ފެނިފައިވަނީ މިދިޔަ އޭޕްރީލް މަހުގެ 29 ވަނަ ދުވަހުއެވެ. އަދި މިމައްސަލައާއި ގުޅިގެން ފަސްމީހަކުވަނީ ހައްޔަރުކޮށްފައެވެ. ފަސް މީހުންގެ ތެރެއިން ހަތަރު މީހަކު ޝަރީއަތް ނިމެންދެން ބަންދުގައި ބެހެއްޓުމަށް ގައްދޫ ކޯޓުން މީގެ ކުރިން ވަނީ އަމުރުކޮށްފައެވެ.\nހައްޔަރުކުރި މިފަސް މީހުންގެ ތެރެއިން ދޫކޮށްލާފައިވަނީ ގއ. ނިލަންދޫ / ދިހްޝާންވިލާ، އަލީ ޝާކިރުއެވެ. އަދި ބާކީ ތިބި ހަތަރު މީހަކު އަދިވެސް ބަންދުގައި އެބަތިބި ކަމަށް ފުލުހުންގެ މީޑިއާ އޮފިޝަލްވަނީ ވިދާޅުވެފައެވެ.\nމިމައްސަލައާ ގުޅިގެން ހައްޔަރުކުރި މީހުންނަށް ތުޙުމަތު ކުރެވެނީ ލޯންޗަކުން ހުލުވާރޮލަށް މަސްތުވާތަކެތި ގެނެސް، ޑިންގީއަކަށް އަރުވައިގެން ރަށަށް ބާލައި ވަޅުލި ކަމުގެ ތުހުމަތެވެ. އެމީހުން ހައްޔަރު ކުރި އިރު ލޮންޗުންވެސް ޑިންގީއިންވެސް މަސްތުވާތަކެތި ފެނިފައި ނުވާ ކަމަށް ފުލުންވަނީ ވިދާޅުވެފައެވެ.\nއަދި ފަޅު ރަށުގައި ފޮރުވާފައި ހުރި މަސްތުވާތަކެއްޗަކީ ކިހިނެއް އެތެރެ ކުރި އެއްޗެއް ކަން ސާފު ނުވާ ކަމަށާއި ވަޅު ލާފައި ހުއްޓާ މަސްތުވާތެކެތި ފެނުނީ މި މައްސަލައިގައި ހައްޔަރު ކުރި މީހުން ދިން މައުލޫމާތުންގެ މައްޗަށް ބިނާ ކޮށް ކަމަށް ފުލުން އޭރުވަނީ ވިދާޅުވެފައެވެ.\nހުޅުވާރުލުން ފެނުނު މަސްތުވާތަކެތީގެ މަގުމަތީ އަގު 260 މިލިއަން ރުފިޔާއަށް އަރާއިރު އޭގެތެރޭގައި ހިމެނެނީ އޮޕިއޭޓްސް އާއި ކެނަބިސްއެވެ. އެއީ އަޅާފައި ހުރި ޕެކެޓުތަކާ ނުލައި، 96.36 ކިލޯގެ އޮޕިއޭޓްސް އާއި 47.27 ކިލޯގެ ކެނަބިސްއެވެ.\nމިއީ ފުލުހުން ހިންގި އޮޕަރޭޝަނެށްގައި މަސްތުވާތަކެތި އެންމެގިނަ އަދަދަކަށް ފެނުނު އޮޕަރޭޝަނެވެ. މިއޮޕަރޭޝަން ހިންގުމަށް 72 ގަޑި އިރު ހޭދަވިކަމަށް ފުލުހުން ވިދާޅުވިއެވެ.\nކުޅުދުއްފުށީގައި އިމާރާތްކުރާ އައު އިންޖީނުގޭގެ ބިންގާ އަޅައިފި\nމިއަދު ކުޅުދުއްފުށިން ޕޮޒިޓިވްވީ މީހުންގެ ތެރޭގައި ކުޑަކުދިންވެސް ހިމެނޭ: އެޗްއީއޯސީ


ޙައްޖުވެރިން އެނބުރި ދިވެހިރާއްޖެއަށް\n[މިހާތަނަށް މި ލިޔުން ކިޔާފައިވަނީ 1232 ފަހަރު]\n4 ޑިސެމްބަރު 2009 / މައްކާ / މިއަހަރު ޙައްޖުގެ އަޅުކަން އަދާކުރުމަށް މައްކާއަށް އައި ދިވެހި ޙައްޖުވެރިން ޙައްޖުގެ މަތިވެރި އަޅުކަން އަދާކުރުމަށްފަހު އެނބުރި ރާއްޖެއަށް ދިޔުމުގެ ދަތުރު ފަށައިފިއެވެ. މިއަދު ހެނދުނު 7:30 ގައި އަލްމަނާސިކް ގުރޫޕްގެ ބައެއް ޙާޖީން ވަނީ ޖިއްދާއަށް ދިޔުމަށް ދަތުރު ފަށާފައެވެ. ޤަޠަރު އެއާލައިންސް އިން މާލެއަށް ދަތުރު ކުރާ މި ގުރޫޕްގެ ޙައްޖުވެރިން ޖިއްދާއިން ފުރުމަށް ހަމަޖެހިފައިވަނީ މިރޭ 11:00 ހާއިރުއެވެ.\nދިވެހި ޙައްޖުވެރިން މިނާއިން އެނބުރި މައްކާއަށް\n[މިހާތަނަށް މި ލިޔުން ކިޔާފައިވަނީ 1210 ފަހަރު]\n30 ނޮވެމްބަރު 2009 / މިނާ / ހެނދުނު 11:45 / 1430 ވަނަ އަހަރުގެ ޙައްޖުގެ އަޅުކަން އަދާކުރުމުގައި މިވަގުތު މިނާގައި ތިބި ދިވެހި ޙައްޖާޖީން މިއަދު މެންދުރުފަހު މިނާއިން އެނބުރި މައްކާއަށް ދިޔުމުގެ އެންމެފަހުގެ ތައްޔާރީތައް ވަމުން އެބަދެއެވެ. އަލްމަނާސިކް ގުރޫޕްގެ ޙައްޖުވެރިން، މައްކާއަށް ދިޔުމަށް ހަމަޖެހިފައިވަނީ މިއަދު މެންދުރު ވަގުތު ޖަމްރާތަކަށްގޮސް މެންދުރު ފަހުން ޖަމްރާއަށް ހިލަ އުކުމަށްފަހު އެނބުރި ފޭލިގެއަށް އައިސް، ބަހުގައެވެ. އެހެން ގުރޫޕްތަކުގެ ހައްޖުވެރިން ޖަމްރާއަށް ހިލައުކުމަށް ދާނީ މިއަދުގެ މެންދުރު ނަމާދަށްފަހުގައެވެ.\nދިވެހި ހައްޖާޖީން މިނާގައި ޙައްޖުގެ އަޅުކަން ފުރިހަމަ ކުރަމުން އެބަދޭ\n[މިހާތަނަށް މި ލިޔުން ކިޔާފައިވަނީ 1166 ފަހަރު]\n29 ނޮވެމްބަރު 2009 / މިނާ / މިއަހަރުގެ ޙައްޖުގެ އަޅުކަން އަދާކުރުމަށް މައްކާއަށް އައި ދިވެހި ޙައްޖުވެރިން މިނާގައި ޙައްޖުގެ އަޅުކަމުގެ ބާކީ މަނާސިކުތައް ފުރިހަމަ ކުރަމުން އެބަދެއެވެ. ޢީދު ވިލޭރޭ ޙައްޖުވެރިން މުޒްދަލިފާގައި ރޭކުރުމަށްފަހު އެ ދުވަހު ޖަމްރަތުލްޢަޤަބާ އަށް ހިލައުކުމަށްފަހު ބޯބާލައި ނުވަތަ ބޯ ކޮށުމަށްފަހު ފުރަތަމަ ތަޙައްލަލު ވެފައެވެ. ދިވެހި ޙައްޖު ވެރިންގެ ގުރޫޕްތަކުގެ ތެރެއިން އަލްޚައިރުގެ ބައެއް ޙައްޖުވެރިން ވަނީ އެދުވަހު ހިލައުކުމަށްފަހު މައްކާއަށް ގޮސް ޠަވާފުލްއިފާޟާ ކޮށްފައެވެ. އެހެންނަމަވެސް އެދުވަހަކީ މަސްޖިދުލްޙަރާމްގައި ވަރަށް ބާރުބޮޑުވެ ތޮއްޖެހިފައިވާ ދުވަހަކަށްވާތީ ޙައްޖުވެރިންގެ ސަލާމަތަށްޓަކައި، ދިވެހި އެހެން އެއްވެސް ގުރޫޕަކުން އެދުވަހު މައްކާއަށް ގޮސްފައިނުވެއެވެ.\nރާއްޖޭގެ މީހުން ދިރިއުޅޭ ރަށްރަށުގައި ބަނގުރާ ވިއްކުމާ ދެކޮޅުހެދުމަށް ޢަރަފާތްބިމުގައި އިސްލާމިކް މިނސްޓަރ ގޮވާލައްވައިފި\n[މިހާތަނަށް މި ލިޔުން ކިޔާފައިވަނީ 1204 ފަހަރު]\n27 ނޮވެމްބަރު 2009 / އަމީރުލް ޙައްޖު މިނިސްޓަރ އޮފް އިސްލާމިކް އެފެއާރޒް ޑރ.ޢަބްދުލްމަޖީދު ޢަބްދުލްބާރީ އިއްޔެ ޢަރަފާތު ބިމުގައި ދިވެހި ޙައްޖުވެރިންނާއި ބައްދަލުކުރައްވައިފިއެވެ. މި ބައްދަލު ކުރެއްވުމުގައި ޙައްޖުވެރިންނަށް ޚާއްޞަ ތަޤްރީރުތަކެއް ދެއްވިއެވެ. މީގެތެރެއިން އަތަމާ ގުރޫޕްގެ ޙައްޖުވެރިން ތިބި ޓެންޓުގައި ދެއްވި މި ތަޤްރީރުގައި ދިވެހި ރާއްޖޭގެ ދީނީ ޙާލަތަށް އަލިޢަޅުވާލެއްވިއެވެ. މިގޮތުން މުޖުތަމަޢުގެ ތެރޭގައި ރިބާކެއުމާއި ޒިނޭ ފަދަ ފާހިޝް އަމަލުތަށް ޢާއްމުފައިވާކަމާއި މިފަދަ ކަންތައްތައް ހުއްޓުވުމަށް ހުރިހާ ރައްޔިތުންވެސް މަސައްކަތްކުރައްވަން ޖެހޭނެކަމަށް ވިދާޅުވިއެވެ.\nދިވެހި ޙައްޖުވެރިން މުޒްދަލިފާއިން މިނާއަށް އަންނަމުން އެބަދޭ\n[މިހާތަނަށް މި ލިޔުން ކިޔާފައިވަނީ 1217 ފަހަރު]\n27 ނޮވެމްބަރު 2009 / 7:30 (ހެނދުނު) / މިނާ / 1430 ވަނައަހަރުގެ ޙައްޖުގެ އަޅުކަން އަދާކުރުމަށް އައިސްތިބި ޙައްޖުވެރިން ރޭ މުޒްދަލިފާގައި ރޭކުރުމަށްފަހު މިނާގެ ފޭލިގެތަކަށް މިހާރު ދަނީ އަންނަމުންނެވެ. ޚަބަރު ލިބިފައިވާ ގޮތުގައި ރާއްޖޭގެ ހުރިހާ ޖަމާޢަތްތަކުގެ ޙައްޖާޖީންނަށްވެސް ރޭގައިވަނީ ވަނީ މުޒްދަލިފާއަށް އާދެވިފައެވެ. މިގޮތުން ބައެއް ބަސްތަކަށް ޙައްޖުވެރިން ރޭގެ 8:15 އަށް މުޛްދަލިފާއަށް އާދެވުނު އިރު ބައެއް ބަސްތަކަށް އާދެވުނީ ފަތިސްވާން ކައިރިވެފައި ވަނިކޮށެވެ.\nދިވެހި ޙައްޖުވެރިން ޢަރަފާތުގައި\n[މިހާތަނަށް މި ލިޔުން ކިޔާފައިވަނީ 1152 ފަހަރު]\n25 ނޮވެމްބަރު 2009 - 1:30 (މެންދުރުފަހު) / ޢަރަފާތް / 1430 ވަނައަހަރުގެ ޙައްޖުގެ އަޅުކަން އަދާކުރުމަށް އައިސްތިބި ޙައްޖުވެރިން މިހާރުވަނީ ޢަރަފާތްބިމުގައެވެ. ހުރިހާ ގުރޫޕްތަކުގެ ޙައްޖުވެރިންވެސް މިހާރުވަނީ މެންދުރުނަމާދާއި ޢަޞްރުނަމާދު ޖަމްޢުކޮށް ޤަޞްރުކޮށް ކޮށްފައެވެ. ދިވެހި ހައްޖުވެރިންގެ އިސް ވެރިއެއްގެ ގޮތުގައި ސަރުކާރުގެ ފަރާތުން ވަޑައިގެންނެވި މިނިސްޓަރ އޮފް އިސްލާމިކް އެފެއާޒް ޑރ ޢަބްދުލްމަޖީދު ޢަބްދުލްބާރީ ޙައްޖުވެރިންގެ ޙާލުބެއްލެވުމަށް މިހާރުވަނީ ވަޑައިގެންފައެވެ.\nދިވެހި ޙައްޖުވެރިން ޢަރަފާތް ބިމުގައި\n[މިހާތަނަށް މި ލިޔުން ކިޔާފައިވަނީ 1203 ފަހަރު]\n25 ނޮވެމްބަރު 2009 / ހެނދުނު 6:45 / ޢަރަފާތް ބިން / މިއަހަރުގެ ޙައްޖުގެ އަޅުކަން އަދާކުރުމަށް އައިސްތިބި ދިވެހި ޙައްޖާޖީން ޢަރަފާތް ބިމަށް އަތުވެއްޖެއެވެ. ރޭ ދަންވަރުގެ ވަގުތެއްގައި މިނާގެ ޓެންޓުތަކުން ޢަރަފާތަށް ދިޔުމަށް ފުރި ހުރިހާ ގުރޫޕްތައް މިހާރުވަނީ ޢަރަފާތްބިމުގައެވެ. / މިވަގުތު މިނާއަށް ނާދެވިވަނީ އަލްޚައިރު ގުރޫޕަށެވެ. އެގުރޫޕްގެ ޙައްޖުވެރިން މިނާއިން ޢަރަފާތަށް ދިޔުމަށް ދަތުރު ފެށުމަށް ތައްޔާރުވަމުންދާކަމަށް ދާދި ދެންމެއަކު އެ ގުރޫޕުން މަޢުލޫމާތު ދެއްވިއެވެ.\n[މިހާތަނަށް މި ލިޔުން ކިޔާފައިވަނީ 1139 ފަހަރު]\n25 ނޮވެމްބަރު 2009 / 1:30 ރޭގަނޑު / މިނާ / މިއަހަރުގެ ޙައްޖުގެ އަޅުކަން އަދާކުރުމަށް މައްކާއަށް އައިސްތިބި ދިވެހި ޙައްޖާޖީން ޢަރަފާތް ބިމަށް ދިޔުމަށް ދަތުރު ކުރަމުން އެބަދެއެވެ. މިގޮތުން މިރޭ 11:00 އިން ފެށިގެން ދިވެހި ޙައްޖު ގުރޫޕްތަކުން ދަނީ ޢަރަފާތަށް ދަތުރު ކުރަމުންނެވެ. މިހާތަނަށް ޢަރަފާތަށް ގޮސްފައިވަނީ އަތަމާ ގުރޫޕާއި ސަފާ ގުރޫޕާއި މަނާސިކް ގުރޫޕާއި އަތަމާ ގުރޫޕްގެ ޙައްޖުވެރިންނެވެ. ޒަޢީމާ ގުރޫޕްގެ ޙައްޖުވެރިން ޢަރަފާތަށް ފުރުމަށްޓަކައި ތައްޔާރުވަމުން އެބަދެއެވެ. އަދި މާ ގިނަ އިރުތަކެއް ނުވެ ސިސިލްފަރު ގުރޫޕްގެ ޙައްޖުވެރިން ފުރާގޮތަށްވަނީ ހަމަޖެހިފައެވެ. އަލްޚައިރު ގުރޫޕްގެ ޙައްޖުވެރިން ޢަރަފާތަށް ދާން ހަމަޖެހިފައިވަނީ މިއަދު ހެނދުނުގެ ވަގުތެއްގައެވެ.\nދިވެހި ޙައްޖުވެރިން މިނާގައި\n[މިހާތަނަށް މި ލިޔުން ކިޔާފައިވަނީ 1205 ފަހަރު]\n24 ނޮވެމްބަރު 2009 / 12:45 މެންދުރު / މިނާ / މިއަހަރުގެ ޙައްޖުގެ އަޅުކަން އަދާކުރުމަށް މައްކާއަށް އައިސްތިބި ދިވެހި ޙައްޖާޖީން މިއަދު ހެނދުނު މިނާއަށް އަތުވެއްޖެއެވެ. މިއަދު ހެނދުނު 7:00 އިން ފެށިގެން ދަތުރު ފަށައިގެން މިއަދުގެ މެންދުރާ ހަމައަށް ދިވެހި ހުރިހާ ޙައްޖުވެރިން ވަނީ މިނާއަށް އައިސްފައެވެ.\nމިނާއަށް ދިޔުމުގެ އެންމެ ފަހުގެ ތައްޔާރީތައް ވަމުން އެބަދޭ\n[މިހާތަނަށް މި ލިޔުން ކިޔާފައިވަނީ 1183 ފަހަރު]\n24 ނޮވެމްބަރު 2009 / މައްކާ / މިއަހަރުގެ ޙައްޖުގެ އަޅުކަން އަދާކުރުމަށް މައްކާއަށް އައިސްތިބި ދިވެހި ޙައްޖާޖީން މާދަމާ މިނާއަށް ދިޔުމުގެ އެންމެ ފަހުގެ ތައްޔާރީތައް ވަމުން އެބަގެންދެއެވެ. މިގޮތުން މިނާއަށް ޙައްޖުވެރިން ދިޔުމުގެ ކުރިން މިނާގެ ޓެންޓުތަކުގައި ހަމަޖައްސަންޖެހޭ ކަންތައް ހަމަޖެއްސުމާއި މިނާއަށް ޙައްޖުވެރިންނަށް ބޭނުންވާ ބައެއް ތަކެތި ގެންދިޔުމުގެ މަސައްކަތް ގާތްގަނޑަކަށް ހުރިހާ ގުރޫޕަކުންވެސް މިހާރުވަނީ ކޮށްނިންމާފައެވެ.


Kulhudhuffushi Online - Dhulhaheyo hangandakah vitamin ee muhinmu !\nދުޅަހެޔޮ ހަންގަނޑަކަށް ވިޓަމިން އީ މުހިންމު !\nޚަދީޖާ އާދަމް - 1 އަހަރު ކުރިން - 29 އޯގަސްޓް 2017\nވިޓަމިން އީ ބޭނުން ވަނީ ކީއްވެ ހެއްޔެވެ؟ ވިޓަމިން އީ ހަމައެކަނި އެހީވެދެނީ ހަންގަނޑު ރީތިކޮށްދޭކަށް ނޫނެވެ. ކޮލެސްޓްރޯލް ލެވެލް ދަށް ކުރުމަށާއި ހިތުގެ ބަލިތަކުން ދުރުކޮށްދިނުމަށްވެސް ވިޓަމިން އީ މުހިއްމު ރޯލެއް އަދާކުރެއެވެ.\nދިވެހިންނާ ރައްޓެހި އެއްޗަކަށް އަލްމަންޑް ވެފައިވާއިރު ކޮންމެ ދުވަހަކު ¼ ޖޯޑު އަލްމަންޑް ކެއުމުން ހަށިގަނޑަށް ބޭނުން ވާވަރަށް ވިޓަމިން އީ ލިބުނީ އެވެ.\nމިއީ ކެއްކުމުގައި ބޭނުން ކުރާ އާންމު ބާވަަތަކަށް ވާއިރު މިއީވެސް ވިޓަމިން އީ ހިމެނޭ ބާވަތެކެވެ. އެގޮތުން ސްޕިނިޗްގައި ތިމާގެ ހަށިގަނޑަށް ދުވާލަކަށް ބޭނުންވާ ވިޓަމިން އީ ގެ 25 ޕަސެންޓް ހިމެނެއެެވެ. މި ސްޕިނިޗްގެ އެންމެ ހާއްސަ ތަންކޮޅަކީ މީގައި ވިޓަމިން ކޭ ވެސް ގިނަ އަދަދަކަށް ހިމެނޭތީއެވެ. މިއީ ލެޔަށާއި ހައްޓަ މުހިއްމު ވިޓަމިނެކެވެ.\nބެލް ޕެޕާރގައި ތިމާގެ ހަށިގަނޑަށް ދުވާލަކަށް ބޭނުންވާ ވިޓަމިން އީ ގެ 10 ޕަސެންޓް ހިމެނެއެެވެ. މީގެ އިތުރުން ބެލް ޕެޕާރގައި ވިޓަމިން ސީ ވެސް ގިނަ އަދަދަކަށް ހިމެނެއެެވެ. މިއީ އުމުރުން ދުވަސް ވުމުން ހަންގަނޑަށް ދިމާވާ މައްސަލަތައް ހައްލު ކުރުމަށް މުހިއްމު މާއްދާ އެކެވެ.\nވިޓަމިން އީ ގެ އިތުރުން އެވޮކާޑޯގައި ފައިބާ، ޕޮޓެންޝިއަމް ވިޓަމިން ބީ6، ވިޓަމިން ސީ އަދި ކޭ ހިމެނެއެވެ. އެވޮކާޑޯގައި ތިމާގެ ހަށިގަނޑަށް ދުވާލަކަށް ބޭނުންވާ ވިޓަމިން އީ ގެ 21 ޕަސެންޓް ހިމެނެއެެވެ.\nޑރ. ޝިރާނީގެ ކޮލަމް - ހޯދުނުވަރަކަށް ހޯދަނީ! ހަރާމެއް ހަލާލެއް ބެލުމެއް ނެތި


ALhugadaa Ekee Ummeedhu Kurahvaanama E, Ummeedhugai KuLa Jeheyne- Raees Yaameen\nކާޑެއްދޫ އެއަރޕޯޓު ބައިނަލްއަޤްވާމީ ފެންވަރަށް ތަރައްޤީކުރާނަން- ...\nއަޅުގަނޑާ އެކީ އުއްމީދު ކުރައްވާނަމަ، އެއުއްމީދުގައި ކުލަ ޖެހޭނެކަމަށް ރައީސުލްޖުމްހޫރިއްޔާ އަބްދުﷲ ޔާމީން އަބްދުލްޤައްޔޫމް ވިދާޅުވެއްޖެއެވެ.\nއެމަނިކުފާނު މިހެން ވިދާޅުވީ، ގދ މަޑަވެއްޔަށް ވަޑައިގެން އެރަށުގެ ބަނދަރުގެ މަޝްރޫއުއާއި، ގޮނޑުދޮށް ހިމާޔަތް ކުރުމުގެ މަޝްރޫއުގެ ނިމުން ފާހަގަކުރުމަށް ބޭއްވި ރަސްމިއްޔާތުގައި ވާހަކަފުޅު ދައްކަވަމުންނެވެ.\nމި ރަސްމިއްޔާތުގައި ވާހަކަފުޅުދައްކަވަމުން ރައީސް ވިދާޅުވީ، ވާދަވެރިން އެންމެ ހިތްދަތިވަނީ އެމަނިކުފާނުގެ ސަރުކާރުން ހިންގާ ތަރައްޤީގެ މަންޒަރުތައް ފެންނާތީ ކަމަށާއި، އެމަނިކުފާނުގެ ވާދަވެރިން މޭކަރާ އެއް ކަމަކީ ރަށްވެހި ތަރައްޤީގެ ފޮތް ނެރެފައިވުމުން ކަމަށެވެ.\nއެގޮތުން ކޮންމެ ރަށެއްގައި އެރަށެއްގެ ރައްޔިތުން ބޭނުންވާ ކަންކަން ފުދިގެން ދާއިރު އެކަންކަމުގައި އެމަނިކުފާނުގެ ސަރުކާރުގެ ހިއްސާއެއް އޮތުމަކީ އުފާ ކުރައްވާ ކަމެއްކަމަށް ރައީސް ޔާމީން ވިދާޅުވިއެވެ.\n“އަޅުގަނޑަކީ ބޮޑެތި ވައުދުތައް ވެވަޑައިގެންފައި ދޮގު ހައްދަވާނެ ވެރިއެއް ނޫން” ރައީސް ވިދާޅުވިއެވެ.\nއެގޮތުން ހަމަ އެކަނި މަޑަވެލީގެ ތަރައްގީއަށްވެސް އެކަނިވެސް 139.2 މިލިއަން ރުފިޔާ އެމަނިކުފާނުގެ ސަރުކާރުން މިހާތަނަށް ހޭދަކޮށްފައިވާކަން ފާހަގަކުރެއްވިއެވެ.


Ramadan Mahaa Thaubaa Vumaa huri Gulhun Engetha? ރަމަޟާން މަހާއި ތައުބާވުމާއި ހުރި ގުޅުން އެނގޭތަ؟ – Ilm Ramadan Mahaa Thaubaa Vumaa huri Gulhun Engetha?\nރަމަޟާން މަހާއި ތައުބާވުމާއި ހުރި ގުޅުން އެނގޭތަ؟\nރަމަޟާން މަސް އައުމުން އަޅުގަނޑުމެން އެއްއަޚަކު އަނެއް އަޚަކަށް އެންމެ ހަނދާންކޮށްދޭ އެއްކަމަކީ އިޚްލާސްތެރި ތައުބާއަކުން ތައުބާވެ، ރަމަޟާން މަހާ ބައްދަލު ކުރުމަށެވެ. ސަބަބުތަކެއް ނެތިވެސް ނޫނެވެ. ބަހަވީ ގޮތުން ރަމަޟާން މި ބަހަށް ބަލާލާއިރު އެނަން ދެވުމުގައި ގިނަ މާނަތަކެއް ގެންނަވާފައި ވެއެވެ. އޭގެ ތެރެއިން އެއްމާނައަކީ ފާފަތައް އަންދާލުމެވެ. އާދެ! އެމަހުގެ ހެޔޮ ޢަމަލުތަކުގެ ސަބަބުން އެމީހެއްގެ ފާފަތައް އަންދާލައި ފޮހެ ނެތި ކޮށްލަދެއެވެ. އެފަދަ ހެޔޮ ޢަމަލުތަކުގެ ތެރޭގައި ތައުބާވުން ހިމިނިގެން ދެއެވެ.\nބަހަވީ ގޮތުގެ އިތުރުން ރަމަޟާން މަހާ ތައުބާވުމާ ހުރި ގުޅުމުގެ ތެރޭގައި:\nﷲ ސުބުޙާނަހޫ ވަތަޢާލާއަކީ (އަލްޣަފޫރު) އަދި (އަލްޣައްފާރު): މިއީ އަރަބި ބަހުގައި ޞީޣަތުލް މުބާލަޣާކޮށް އައިސްފައިވާ ދެ އިސްމުފުޅެވެ. އެބަހީ އެކަލާނގެއީ ގިނަގިނައިން ފާފަފުއްސަވާ އިލާހެވެ. އަދި އެއާއެކު އެކަލާނގެ އަޅުތަކުންނަށް ތައުބާވާނެ މަގުތަކާއި ފުރުޞަތުތައް ދެއްވާފައިވެއެވެ. ރަމަޟާން މަސް މިއީ އެފަދަ ހަގުހުރި މައްސަރެކެވެ.\nރަމަޟާން މަހުގެ ހުޞޫޞިއްޔަތުގެ ތެރޭގައިވާ އެއްކަމަކީ އެމަހުގައި ލައްވާފައިވާ ފާފަފުއްސެވުމެވެ. އެގޮތުން ޞަޙީޙް ބުޚާރީގައި ގެންނަވާފައިވާ ޙަދީޘެއްގައި ވެއެވެ. ރަސޫލާ ޙަދީޘްކުރެއްވި ބަސްފުޅެއްގެ މާނާގައިވެއެވެ. “އީމާންކަމާ، ދަރުމައާއި ޘަވާބަށް އެދޭ ޙާލު ރަމަޟާން މަހުގެ ރޯދަ ހިފައިފި މީހާގެ އިސްވެ ގޮސްފައިވާ ފާފަތައް ފުއްސެވޭނެތެވެ.” (އަލްބުޚާރީ)\nރަމަޟާން މަސް އެމަހުގެ ޒާތުގައި ވެސް އަޅުތަކުންނަށް ތައުބާވެ، ޢަމަލުތައް އިސްލާޙުކުރުމަށް ބާރަކަށް ވެދެއެވެ. އެހެނީ އެމަސް އައުމުން ޝައިތާނުން ކަސްތޮޅު އެޅުވި ގެންދެއެވެ. އަދި އިންސާނާގެ ނަފްސުގައި ލައްވާފައިވާ ޝަޙްވާނީ އެދުން، ނުކައި ހުރުމުގެ ސަބަބުން ދައްކޮށްލަދެއެވެ. އޭގެ ސަބަބުން ފާފަ ތަކުން ދުރުވެ، އަޅުކަމުގައި ހީވާގިވުމުގެ ޝައުޤުވެރިކަން އިތުރު ވެގެން ދެއެވެ.\nޤިޔާމުލް ލައިލި ނުވަތަ ރޭއަޅުކަމަކީ ފާފަތައް ފުހެވި، ތައުބާ ވުމަށް ލިބޭ ރަނުގެ ފުރުޞަތެކެވެ. ރަމަޟާން މަސް ޙާއްސަވާ ކަންތަކުގެ ތެރެއިން އެއްކަމަކީ އެމަހުގައި ޖަމާޢަތުގައި ކުރެވޭ ތަރާވީޙް ނަމާދައި ދަމުނަމާދެވެ. ރޭއަޅުކަމަކީ ﷲ ސުބުޙާނަހޫ ވަތަޢާލާގެ ހަޞްރަތުގައި މާތް މަތިވެރި އަޅުކަމެކެވެ. ނުހަނު ބޮޑު ދަރުމައާއި ޘަވާބު ލިބެނިވި އަޅުކަމެކެވެ. އެއާއެކު އަޅުތަކުންގެ ފާފަތައް ފުހި، ﷲ ރުހިވޮޑިގަތުން ލިބޭނެ މަގެކެވެ.\nމިފާހަގަކޮށްލި މަދު ނުކުތާ ތަކުންވެސް ރަމަޟާން މަހާއި ތައުބާވުމާ ހުރި ގުޅުން އަޅުގަނޑުމެނަށް އެނގިގެން ހިނގައްޖެއެވެ. ތައުބާގެ ޝަރުތުތަކާއެކު އިޚްލާސްތެރި ތައުބާއަކުން ތައުބާވާށެވެ. އަދި ރަމަޟާން މަހުގައި ލައްވާފައިވާ މަތިވެރި ޘަވާބާއި ފާފަފުއްސެވުން ހޯދުމަށް ގަދައަޅާ މަސައްކަތް ކުރާށެވެ.


SunOnline: Halheykuge adaa eku Haisham aai Zihaan Yameen ge gein nukumegen dhiya: Heki\ndate_range ހޯމަ 27 ޖެނުއަރީ 2020\nހަޅޭކުގެ އަޑާއެކު ހައިޝަމާއި ޒިހާން، ޔާމީންގެ ގެއިން ނުކުމެގެން ދިޔަތަން ދުށިން: ހެކި\nމުއާވިޔަތު އަންވަރު 07 Aug 2019, 16:37\nސޯޝަލް މީޑިއާ އެކްޓިވިސްޓް ޔާމީން ރަޝީދު މަރާލި ރޭ އޭނާ ދިރިއުޅޭ ގެއިން ހަޅޭކުގެ އަޑަކާއެކު، އޭނާއަށް ވަޅިން ހަމަލާދިން ކަމަށް ތުހުމަތު ކުރާ ދެ މީހުން އެގެއިން ނުކުތް މަންޒަރު ފެނުނު ކަމަށް ހެކިބަސްދިން މީހަކު ބުނެފިއެވެ.\nމިއަދު ކްރިމިނަލް ކޯޓުގައި ބޭއްވި ޝަރީއަތުގެ މަޖިލީހުގައި ހެކިބަސްދިން ސިއްރު ހެކިވެރިޔާ ބުނީ ހަޅޭކުގެ އަޑަށްފަހު އެ ގެއިން ނުކުތީ، ހ. އަންނާރުމާގެ، އިސްމާއީލް ހައިޝަމް ރަޝީދު އާއި މ. އިރާސްމިކުގެ، އަހްމަދު ޒިހާން އިސްމާއީލް ކަމަށެވެ.\nޔާމީން ރަޝީދަށް ހަމަލާދިން ރޭ އެ ހެކިވެރިޔާ އެ ސަރަހައްދަށް ގޮސްފައިވަނީ އެރޭގެ 2:30 އާއި 3:00އާ ދެމެދު އެވެ. އަދި އެ ސަރައްހައްދަށް އޭނާ ދިޔައީ ރަހްމަތްތެރިއަކާ ބައްދަލު ކުރުމަށް ކަމަށް ވެސް އޭނާ ބުންޏެވެ.\nމާފަންނު ބިސް ބުރު ސަރަހައްދުގައި އޭނާ ހުއްޓައި މީހަކު ހަޅޭއްލަވާ އަޑު އިވުމުން މ. ސްޕެޓިއުލާގެ ކައިރިއަށް ދިޔަ ކަމަށާއި އަދި އެ އަޑު ކެނޑުމުން ދެ މީހަކު އެކީ ކަހަލަ ގޮތަކަށް ނިކުމެގެން ތިން ސައިކަލެއްގައި ދިޔަކަމަށް އޭނާ ބުންޏެވެ. އަދި އެ މީހުން ދިޔައީ ހެކިވެރިޔާއާ ދޭއް ނުވަތަ ތިން ފޫޓް ކައިރިން ލާފައި ކަމަށް ބުނެ އޭނާ ހެކިބަސް ދިނެވެ.\nހެކިވެރިޔާ ބުނީ ހައިޝަމާއި ޒިހާން އެގެއިން ނުކުތްއިރު، މ. ޠާއިފް، އިސްމާއީލް ރަޝީދު ސައިކަލެއްގައި އެގޭގެ ބޭރުގައި ހުރި ކަމަށެވެ. އަދި އޭނާ އިން ސައިކަލުގެ ފަހަތަށް އަރައިގެން ހައިޝަމް އެތަނުން ގޮސްފައިވާ ކަމަށް ވެސް ހެކިވެރިޔާ ބުންޏެވެ.\nއޭނާ ބުނީ ޒިހާން އެ ސަރަހައްދުން ދިޔައީ އެތަނުގައި ޕާކްކޮށްފައި ހުރި ސައިކަލެއްގައި ކަމަށެވެ.\nހެކިވެރިޔާ ބުނީ އެ މީހުން ތިބީ ސާޖިކަލް މާސްކު އަޅައިގެން އަނގަމަތި ނިވާވަރަށް ކަމަށާއި ނަމަވެސް އެގެއިން ނުކުތް ދެ މީހުންނަކީ ހައިޝަމާއި ޒިހާންކަން ޔަގީން ކަމަށެވެ.\nއެ މީހުންގެ މޫނުގައި މާސްކުއަޅާފައިވާއިރު އެއީ ކޮންބައެއްކަން އެނގެނީ ކިހިނެއްތޯ ޒިހާންގެ ވަކީލް އަބްދުﷲ ހަސީން ވަނީ ސުވާލު ކުރައްވާފަ އެވެ.\nއެ ސުވާލަށް ޖަވާބު ދެއްވަމުން ހެކިވެރިޔާ ބުނީ އޭނާއާ އެހާކައިރިން ދިއުމުން އެއީ ކޮންބައެއްކަން އޭނާއަށް އެނގޭ ކަމަށެވެ. އަދި އެ މީހުންނަކީ ކޮންބައެއްކަން ދެނެގަތީ ފުލުހުންގެ ތަހްގީގުގައި ދެއްކި ފޮޓޯތަކެއްގެ އެހީގައި ކަމަށް، އިސްމާއިލް ރަޝީދުގެ ވަކީލް މައުމޫން ހަމީދު ކުރެއްވި ސުވާލަކަށް ޖަވާބު ދެމުން ހެކިވެރިޔާ ބުންޏެވެ.\nއެގޮތުން އެގޭ ތެރެއިން ނިކުތް ދެ މީހުން ވެސް ތިބީ ބޯ ދިގުކޮށް ކަމަށް ހެކިވެރިޔާ ކިޔައިދިނެވެ. ނޫކުލައިގެ އަތް ދިގު ޓީޝާޓަކާއި ކެމޯފްލެޖް ފަޓުލޫނެއް ލައިގެން ހައިޝަމް ހުރިއިރު ދެން އެގެއިން ނިކުތް ޒިހާން ހުރީ ގޮޅި ޖެހި ގަމީހަކާއި ޖިންސެއް ލައިގެން ކަމަށް ވެސް ހެކިވެރިޔާ ބުންޏެވެ.\nޔާމީން ރަޝީދަށް ހަމަލާދިން ކަމަށް ތުހުމަތުކުރާ މީހުން އެ ސަރަހައްދު ދޫކޮށް ދިޔަތާ އިރުކޮޅެއް ނުވެ ހެކިވެރިޔާ ވެސް އެ ސަރަހައްދުން ގޮސްފައިވާ ކަމަށް އޭނާ ކިޔައިދިނެވެ. އަދި އެނާ ފުލުހުންނަށް އެރޭ އެއްވެސް ކަމެއް ރިޕޯޓްކޮށްފައި ނުވާ ކަމަށް ވެސް ބުންޏެވެ.\nއެ ތިން މީހުންގެ އިތުރުން ދެން އެ މައްސަލާގައި ދައުވާ ކޮށްފައި ވަނީ:\nގދ. ގައްދޫ ސިންދުބާދުގޭ މުހައްމަދު ދިފްރާން\nމ. ކުދެހިގޭ ހަސަން ޝިފާޒު\nމ. ކޮޅުފުށި، އީސްޓް ހުސައިން ޒިޔާދު\nމ. ސްޕެޓިއުލާގެ އިން އެރޭ ނިކުތް މީހެއްގެ ހެކިބަސް ވެސް މިއަދު ވަނީ ނަގާފައެވެ.\nކާކުކަން ނޭނގޭ ގޮތަށް މިއަދު ފުރަތަމަ ހެކިބަސް ދީފައިވަނީ ޔާމީން ރަޝީދު ދިރިއުޅުނު މ. ސްޕެޓިއުލާގެ އިން ނިކުތުމަށްފަހު އެގެއަށް ވަން މީހެކެވެ. އޭނާ ބުނީ، ޔާމީން ރަޝީދަށް ހަމަލާ ދިން ރޭގެ 2:00 ގައި އެ ގެއިން އޭނާ ނިކުތުމަށްފަހު 2:30 އެހައިކަންހާއިރު އަލުން އަނބުރާ އެގެއަށް ވަން ކަމަށެވެ. އަދި ގެއަށް ވަން އިރު ފާހަގަވި ކަމަކީ ގްރައުންޑް ފޮލޯގެ ސިޑި ގޮޅީގައި ދިއްލާފައި ބޮކި ނިއްވާލާފައި ހުރުން ކަމަށް އޭނާ ބުންޏެވެ.\nނަމަވެސް ދައުލަތުން އެ ހެކިވެރިޔާ ހުށަހަޅާފައިވަނީ އެގޭ ސިޑި ދަށުން މީހެއްގެ ފައި ފެނުނު ކަން ސާބިތު ކުރުމަށް ކަމަށް ވެސް ޕީޖީގެ ވަކީލް ވިދާޅުވި އެވެ.\nމިއަދުގެ އަޑުއެހުން ނިންމަވާލައްވަމުން ގާޒީ އަލީ ރަޝީދު ހުސައިން ވިދާޅުވީ އެ މައްސަލައިގައި ދެން އަޑުއެހުމެއް އޮންނާނީ މިމަހުގެ 21 ވަނަ ދުވަހު ކަމަށެވެ. އެ ދުވަހު ވެސް އޮންނާނީ ދައުލަތުން ހުށަހަޅާފައިވާ ހެކީންގެ ހެކިބަސް ނެގުމެވެ.\nއަދީބުގެ ޝަރީއަތް މިއަދުވެސް ކެންސަލްކޮށްފި\nއިއްސެ މަރާލި ކަމަށް ޝުމޮން މިއާ ދެކޮޅު ހަދައިފި\n7 އަހަރު ފަހުން ޗިކާގެ މައްސަލަ ސުޕްރީމް ކޯޓުން ނިންމައިފި


BREAKING NEWS: Civil Court Ge Fandiyaaru Haleem Isthiufaa Dhehvaifi - Vaguthu\nސިވިލް ކޯޓުގެ ފަނޑިޔާރު ހަލީމް އިސްތިއުފާ ދެއްވައިފި\nމުހައްމަދު ހަލީމް – ފޮޓޯ: މިހާރު\nއެންމެ ތަފާތު ޙުކުމްތައް ކުރެއްވި ސިވިލް ކޯޓުގެ ފަނޑިޔާރު މުހައްމަދު ހަލީމް މިއަދު ފަނޑިޔާރު ކަމުން އިސްތިއުފާ ދެއްވައިފިއެވެ.\nހަލީމް އިސްތިއުފާ ދެއްވައި ޖުޑިޝަލް ސާވިސް ކޮމިޝަން (ޖޭއެސްސީ) އަށް ފޮނުވި ސިޓީގައި ވިދާޅުވެފައި ފައިވަނީ، އިސްތިއުފާ ދެއްވީ ރައީސް އިބްރާހިމް މުހައްމަދު ސޯލިހު ޖުޑިޝަރީ އިސްލާހު ކުރުމަށް ކުރައްވާ މަސައްކަތަށް އެއްބާރުލުން ދިނުމަށް ކަމަށެވެ.\nއޭނާ ވިދާޅުވި ގޮތުގައި މިހާރު ތިއްބެވި ހުރިހާ ފަނޑިޔާރުން އިސްތިއުފާ ދެއްވަން ޖެހެ އެވެ. ސަބަބަކީ ފަނޑިޔާރުކަމަށް އައްޔަން ކޮށްފައިވާ ގޮތާ މެދު ސުވާލު އުފައްދަމުން ދާތީ އެވެ.\n"އައްޔަން ކުރި ގޮތާ މެދު ސުވާލު އުފެދޭ ފަނޑިޔާރުން އެބަތިއްބެވި. ވަކި އަދަދަކަށް ކޯޓާ ދީގެން ފަނޑިޔާރުން އައްޔަން ކުރި ކަމަށް އެބަކިޔާ. ގޭންގްތަކުން ބޭނުންވާ މީހުން ފަނޑިޔާރުކަމަށް އައްޔަން ކުރި ކަމަށް އެބަ ބޭނުން. އެހެންވީމާ މިހާރު ތިއްބެވި ހުރިހާ ފަނޑިޔާރުން އިސްތިއުފާ ދެއްވައިގެން ނޫނިއްޔާ ޖުޑިޝަލް ރިފޯމްގެ ކަންކަން ކުރިއަށް ގެންދެވޭނެ ކަމަކަށް އަޅުގަނޑު ގަބޫލެއް ނުކުރަން. އެ ފަނޑިޔާރުން ޖެހޭނީ އޮންނަ އުސޫލުގެ ތެރެއިން އަލުން އައްޔަން ކުރަން،" ހަލީމް ވިދާޅުވި އެވެ.\nހަލީމް ކޮށްފައިވާ ތަފާތު ޙުކުމްތަކުގެ ތެރޭގައި "ހަވީރު" ނޫހުގެ މުވައްޒަފުންނަށް އެހެން މީޑިއާއެއްގައި މަސައްކަތް ކުރުން މަނާކޮށް ކުރި ޙުކުމް ފާހަގަ ކޮށްލެވެއެވެ.\nއޭނާ ވަނީ ސުޕްރީމް ކޯޓުގެ ފަނޑިޔާރު އަލީ ހަމީދު ވިދާޅުވާ ގޮތައް ބައެއް ޙުކުމްތައް ކުރައްވާފައި ވާނެ ކަމަށް މީގެ ކުރިން އަމިއްލައަށް އިއުތިރާފު ވެސް ވެފައެވެ. އަލީ ހަމީދު ވިދާޅުވެގެން ކުރި ބައެއް ޙުކުމްތަކުގެ ތެރޭގައި ވިލާގެ މައްސަލައެއްގައި އިއްވާފައިވާ ޙުކުމެއް ވެސް ހަލީމް ވަނީ ފާހަގަ ކޮށްފައެވެ.\nފެބްރުއަރީ 01 ވަނަ ދުވަހު ސުޕްރީމް ކޯޓުން ނެރުނު އަމުރުގެ މައްސަލައިގައި ފުލުހުން ކުރިއަށް ގެންދިޔަ ތަޙްޤީޤަށް ހަލީމް ދެއްވި ބަޔާނުގައި ވިދާޅުވީ ސިވިލް ކޯޓުގައި މަސައްކަތް ފެއްޓެވި ފަހުން އުއްތަމަ ފަނޑިޔާރު އަބްދުﷲ ސައީދާއި ސުޕްރީމް ކޯޓުގެ ފަނޑިޔާރު އަލީ ހަމީދު ބޭނުންފުޅުވާ ގޮތަށް މައްސަލަތަކުގައި އަމަލު ކުރުމަށް ސިވިލް ކޯޓުގެ އިސް ގާޒީ އަބްދުﷲ އަލީ މެދުވެރިކޮށް އިރުޝާދު ދެއްވާފައިވާ ކަމަށެވެ.\nއެއްދުވަހުގެ ތެރޭގައި އެންމެ ގިނަ މައްސަލަ ބައްލަވައިގެން ހަލީމް ވަނީ ރާއްޖޭގެ ޝަރުއީ ދާއިރާގެ ރިކޯޑެއް ވެސް ހައްދަވާފައެވެ. 2017 ވަނަ އަހަރުގެ އޮކްޓޯބަރ 28 ވަނަ ދުވަހުގެ ހެނދުނު 08:00 އިން އެރޭ 00:00 އާއި ހަމައަށް 153 މައްސަލައިގެ ޝަރީއަތް އޭނާ ހިންގަވާފައި ވެއެވެ. އެދުވަހު 66 މައްސަލައެއްގެ ޙުކުމް އޭނާ އިއްވެވިއެވެ. އެދުވަހު ހަލީމް ހިންގެވި މައްސަލަތަކަށް ބަލާއިރު އެއްވެސް ޒަރޫރީ ބޭނުމަކަށް ވަގުތު އުނިނުކޮށް ބަލާނަމަ ކޮންމެ މައްސަލައަކަށް ހޭދަކުރީ އެންމެ ހަމިނެޓެވެ.\nހަލީމް މިއަދު އިސްތިއުފާ ދެއްވި އިރު އޭނާ ވަނީ މިހަފްތާގައި މާލީ ބަޔާން އާއްމު ކުރައްވާފައެވެ. މާލީ ބަޔާނުގައި ވާގޮތުން އޭނާއަށް މުސާރައާއި އެލަވަންސްތަކާ އެކު މިދިޔަ އަހަރު އޭނާއަށް 571800 ރުފިޔާ ލިބިވަޑައިގެންނެވިއެވެ. އަދި ދިރިއުޅުއްވަމުން ގެންދަވާ ގޭގެ ކުއްޔަށް 400000 ރުފިޔާ ވަނީ ހޭދަކުރައްވައިފައެވެ.\nހަލީމްގެ މިލްކިއްޔާތުގައި ހުރި މުދަލަށް ބަލާލާއިރު އޭނާގެ އަތުގައި 78000 ރުފިޔާގެ ސައިކަލަކާއި 390000 ރުފިޔާގެ ލޯންޗެއް އޮވެއެވެ. އަދި އެމްޓީސީސީގެ 10 ހިއްސާއާއި ދިރާގުގެ 100 ހިއްސާގެ އިތުރުން އުރީދޫގެ 300 ހިއްސާ ހަލީމްގެ ނަންމަތީގައި އޮވެއެވެ.\nދަރަނީގެ ގޮތުގައި އިސްލާމިކް ބޭންކުން ނަގައިފައިވާ 98065.76 ރުފިޔާއާއި އަދި ބޭންކް އޮފް މޯލްޑިވްސް އިން ނަންގަވައިފައިވާ 92972.17 ގެ ދަރަންޏެއްވެސް ހަލީމްގެ ނަން މަތީގައި އޮވެއެވެ.\nހަލީމް ސިވިލް ކޯޓުގެ ފަނޑިޔާރު ކަމަށް އައްޔަން ކުރުމުގެ ކުރިން ޖޭޕީގެ ބައެއް ހަރަކާތްތަކުގައި ބައިވެރިވިއެވެ.\nޖެނުއަރީ 22, 2019 08:59\nޖެނުއަރީ 22, 2019 09:20\nމިވަރުން ފުދޭ! ކަލޭގެ އިސްތިޢުފާދިނޭ ކިޔާފައި ކުރި ޙުކުމްތައް ދެން ހުދު ކާފޫރަށް ވާނޭކަމަށް ހީކުރަނީތަ؟\nޖެނުއަރީ 22, 2019 09:26\nސާބަސް ތިޔަކުރާ ހިއްވަރަށް އިސްފަނޑީޔާރަކު އަންގަވައި ފިއްޔާ މިކަލޭގެ ސަޖިދަވެސް ޖަހާފާނެ މިވަރުގެ މީހުން ފަނޑިޔާރު ގޭގާ ބައިތިއްބަން ހެޔޮނުވާނެ....\nޖެނުއަރީ 22, 2019 09:33\nއަމިއްލައައް އިއުތިރާފް ވުމުންވެސް އަދަބެއް ދޭކައް ނުޖެހޭތޯ؟ ބޭއިންސާފުން ހުކުމް ތަކެއްކޮއް އެތައްބައެއްގެ ދިރިއުޅުން ނުހައްގުން ހަލާކުކޮއްލި މީހަކު އޮންނަން ވާނީ އުމުރައް ޖަލުގައި އަދި ހައްގު ތައް ގެއްލުވާލި މީހުނައް ބަދަލު ދޭންޖެހޭ.. މިއޮއް ގައުމެއްދޯ\nޖެނުއަރީ 22, 2019 09:34\nވަރަށް ރަނގަޅު ނިންމުމެއް، މުޅި ސިވިލްކޯޓްގެ އެއްބައިވަންތަކަން ގެައްލުވާލި މީހެއްތީ... ވަކިސެކްސަނަކަށް އަންނަކުދިންނަށް ފަހުގެ އައިފޯނާ މާބޮޑިބަހާ.. މުސާރަޔާނުބައްދަލު ހަރަދުކޮއް.. ދެން ޖޭޕީ އަށް ސޮއިކޮައްލާ....\nޖެނުއަރީ 22, 2019 09:46\nނަސީބެއް! މި މީހާ އާ ހެދި އަހަރުމެންގެ ގޯތި ސަލާމަތްވީ ހަމަ ކިރިޔާ.\nޖެނުއަރީ 22, 2019 10:10\nބުނީމެންނު ޖޭޕީން މަޖްލިސް ޓިކެޓްލިބޭ ވާހަކަ؟\nޖެނުއަރީ 22, 2019 11:21\nވާނެކަމެއް ނޯންނާނެ. މީހުން ބަދަލުކުރެވޭނީ. ހެއްކާއި ޤަރީނާގެ ބަދަލުގައި ހުކުމް ކުރަނީ ރިޝްވަތަށް. އިހަށް ޖަލުތަކުގައި ތިބި ނުހައްގުން އަނިޔާ ލިބޭ މީހުންގެ މައްސަލަ ތަހްޤީޤްކޮށް އެމީހުންގެ އަނބިދަރިން ގާތަށް މިނިވަންކޮށް ފޮނުވާދީ. ދެން ހަމަ އެއްޖަރީމާއެއްގައި ޙުކުމް ކޮށް އެކަމަކު ދެ އަދަބެއް ތަހައްމަލު ކުރަމުންދާ ނިކަމެތި ރައްޔިތުން ސަލާމަތް ކުރައްވާ.


Nausha ge Health column: Pressure ves varah mathi!\nހައިޕާޓެންޝަން ނުވަތަ ދިވެހިން އާންމު ގޮތެއްގައި ކިޔާ ގޮތުގައި ނަމަ ޕްރެޝަރު މައްޗަށް ދިއުން ނުވަތަ ލޭ މައްޗަށް ދިއުމަކީ ދިވެހިންގެ މެދުގައި ވެސް އާންމު ސިއްހީ މައްސަލަ އެކެވެ. ލޭ މައްޗަށް ދިއުމަކީ ހަށިގަނޑުގެ އެކި އެކި ގުނަވަންތަކަށް ލޭ ހޮޅިތައް މެދުވެރިކޮށް ހިތުން ލޭ ފޮނުވައިދޭ ބާރު ނުވަތަ ޕްރެޝަރު ވަކި މިނަކަށްވުރެ މައްޗަށް ދިއުމެވެ. މިއީ އެތަކެއް ސިއްހީ މައްސަލަތަކާ ކުރިމަތި ކުރުވާނޭ ކަމެކެވެ.\nއެހެނީ ލޭ ހޮޅިތަކުގައި ދައުރުކުރާ ލޭގެ ޕްރެޝަރު މަތި ވުމުގެ ނަތީޖާއެއްގެ ގޮތުން އެކި ގުނަވަންތަކަށް ލޭ ފޮނުވުމަށްޓަކައި ހިތް ކުރަންޖެހޭ މަސައްކަތް އެތަށް ގުނައެއް ބުރަވެ، މި ގުނަވަންތަކަށް ލޭ ފޯރު ކޮށްދޭ ލޭ ހޮޅިތައް ކަމަށްވާ އާޓަރީސްތައް ހަނިވެ ހަރުވުމުގެ ފުރުސަތު ވެސް ބޮޑެވެ.\nލޭ މައްޗަށް ދާ ދިއުން ކޮންޓްރޯލް ނުކުރެވި ގިނަ ދުވަސްތަކެއް ވާނަމަ އޭގެ ސަބަބުން ހާޓް އެޓޭކް، ސްޓްރޯކް އަދި ކިޑްނީގެ ބަލިތައް ޖެހުމުގެ ފުރުސަތުތައް ބޮޑުވެގެން ދެއެވެ. ލޭގެ ޕްރެޝަރު އާންމުކޮށް ހުންނަން ޖެހެނީ 120/80 މިލިމީޓާ މާކުރީ އަށް ވުރެން ދަށުގަ އެވެ.\nޕްރެޝަރު މައްޗަށް ދާން މެދުވެރިކުރުވާ ކަންކަން\nއާންމު ގޮތެއްގައި ލޭ މައްޗަށް ދިއުމަކީ އުމުރުން ދުވަސްވުމާ ގުޅިގެން ދިމާވާ ސިއްހީ މައްސަލައެކެވެ. ދިރާސާތަކުން ދައްކާ ދޮތުގައި ފަސްދޮޅަސް އަހަރުން މަތީ އުމުރު ފުރައިގެ ދެބައިކުޅަ އެއްބައި މީހުންނަކީ ލޭގެ ޕްރެޝަރުމަތި މީހުނެވެ. އުމުރުން ދުވަސްވުމުގެ އިތުރުން ލޭގެ ޕްރެޝަރު އުމުރުގެ ކުރީކޮޅުގައި މައްޗަށް ދިއުމަށް މެދުވެރިކުރުވަފާނެ ކަންތައްތައް ބައިވަރެވެ.\nއޭގެ ތެރޭގައި ގިނަ ދުވަސްވީ ކިޑްނީގެ ބައްޔެއް ހުރުން، އާއިލާގައި ލޭ މައްޗަށް ދާ އެހެން މީހުން ތިބުން ހިމެނެ އެވެ. މީގެ އިތުރުން 45 އަހަރުން މަތީގެ ފިރިހެނުންނަށް ލޭގެ ޕްރެޝަރު މައްޗަށް ދިޔުމުގެ ފުރުސަތު 45 އަހަރުން މަތީގެ އަންހެނުންނަށް ވުރެން ބޮޑުކަަމަށް ދިރާސާ ތަކުން ހާމަވެފައި ވެއެވެ. ކަންތައްތަކާމެދު މާ ބޮޑަށް އަބަދު ފިކުރު ބޮޑުވުމަކީ ވެސް ލޭ މައްޗަށް ދިއުމަށް މެދުވެރި ކުރުވާ ކަމެކެވެ. މީގެ ގިނަ ކަންތައްތަކަކީ އަހަރުމެންނަށް ބާރު ފޯރުވޭ ނުވަތަ ބަދަލު ކުރެވޭ ކަންކަމަށް ނުވި ނަމަވެސް ދިރިއުޅުމުގައި ގެންގުޅެވޭ ބައެއް ނުރަނގަޅު އާދަތަކުގެ ސަބަބުން ވެސް ލޭ މައްޗަށް ދިއުމަށް މެދުވެރި ވެއެވެ.\nޓައިޕް2ޑައެބެޓީސް ހުރުން / ކޮލެސްޓްރޯލް ހުރުން\nހެލިފެލިވެ ނޫޅުން / ކަސްރަތު ނުކުރުން\nސިއްހަތައް ނުރައްކާވާ ވަރަށް ފަލަވުން\nކެއުމުގައި މާ ގިނައިން ހަކުރު ކެލޮރީސް، ފެޓް އަދި ލޮނު / ސޯޑިއަމް ހިމެނުން\nޕްރެޝަރު މައްޗަށް ދިއުމުގެ އަލާމާތްތައް\nލޭމައްޗަށް ދިއުމުގެ އަލާމާތްތައް އާންމުކޮށް ފެންނަނީ ލޭގެ ޕްރެޝަރު ވަރަށް ބޮޑަށް މައްޗަށް ދިއުމުންނެވެ. ވީމާ އަލާމާތްތަކަށް ބުރަވުމުގެ ބަދަލުގައި ގަވައިދުން ލޭގެ ޕްރެޝަރު ބެލުމަކީ ލޭ މައްޗަށް ދޭތޯ ދެނެގަތުމަށް އޮތް އެންމެ ރަނގަޅު ގޮތެވެ. އަދި ހަމަ އެހެންމެ އެއީ ލޭގެ ޕްރެޝަރު ސިއްހަތަށް ނުރައްކާތެރިވާ ވަރަށް މައްޗަށް ދިއުމުން ރައްކާތެރި ކޮށްދޭނޭ ކަމެއްވެސް މެއެވެ. ލޭގެ ޕްރެޝަރު ވަރަށް ބޮޑަށް މައްޗަށް ދިއުމުން ވަކި އަލާމާތްތަކެއް ފެނުން އެކަށީގެން ވެއެވެ.\nވަރަށް ބޮޑަށް ބޮލުގައި ރިހުން\nހާސްވުން / އެންޒައިޓީ\nނޭވާ ކުރުވުން / ނޭވާލާން އުނދަގޫވުން\nނޭފަތުން ލޭ އައުން\nލޭ މައްޗަށް ދިއުމަށް އޮތް ފަރުވާ\nލޭ މައްޗަށް ދިޔަ ނުދީ ކޮންޓްރޯލްކޮށް ވަކި މިނެއްގައި ލޭގެ ޕްރެޝަރު ދެމެހެއްޓުމަށް ޓަކައި ދެވޭ ގިނަ ބޭސްތަކެއް ހުރެ އެވެ. ޑޮކްޓަރު ދޭ ބޭހާއި ޑޯޒް ކަނޑައަޅާނީ އެމީހެއްގެ އުމުރަށާއި އެތަކެއް ޓެސްޓްތަކެއް ހެދުމަށްފަހު އެމީހެއްގެ ސިއްހީ ހާލަތާއި ލޭގެ ޕްރެޝަރު މައްޗަށް ގޮސްފައިވާ މިނަށް ބަލާފަ އެވެ. ބޭސް ނަގަން ޖެހޭ ގަޑިތަކާއި ހާލަތްތައް ރަނގަޅަށް އޮޅުން ފިލުވާ އަދި ބޭސް ނެގުމުގައި ފަރުވާ ބަހައްޓަންޖެހޭ ކަމެއް ހުރިތޯ ޑޮކްޓަރު ގާތު އަހާ އޮޅުން ފިލުވުމަކީ ބުއްދިވެރި ކަމެކެވެ. ނަމަވެސް ދެނެގަންނަންވި މުހިންމު އެއް ކަމަކީ ބޭހުން ދެވޭ ފަރުވާއަކީ ލޭގެ ޕްރެޝަރު ކޮންޓްރޯލު ކުރުމަށް ދެވޭ ފަރުވާގެ ދެބައިކުޅަ އެއްބައި ކަމެވެ. ފަރުވާގެ ބޮޑު ހިއްސާއެއް އަދާ ކުރަނީ ދިރިއުޅުމުގައި ގެންގުޅޭ އެކި އެކި އާދަތަކެވެ. އެގޮތުން ލޭގެ ޕްރެޝަރު ކޮންޓްރޯލު ކުރުމަށްޓަކައި ކެއުމަށް އެދެވޭ ބަދަލު ތަކެއް ގެނައުން މުހިންމެވެ.\nކެއުމުގައި ގިނަ އަދަދެއްގެ ތަރުކާރީއާއި މޭވާ ހިމެނުން\nހޯލް ގްރެއިންސް ކެއުމުގައި ހިމެނުން\nކެއުމުގަ އާއި ބުއިމުގައި ލޯ-ފެޓް ޑައިރީ ޕްރޮޑަކްޓްތައް ބޭނުން ކުރުން\nތައްޔާރީ ކާނާ މަދުކުރުން / ނުކެއުން\nކޮންމެ ދުވަހަކު ކެއުމުގައި ބޭނުންކުރާ ސޯޑިއަމްގެ މިންވަރު މަދުކުރުން\nކެއުމުގެ އިތުރުންވެސް ދިރިއުޅުމުގައި އެތަކެއް ބަދަލުތަކެއް ލޭ ގެ ޕްރެޝަރު ކޮންޓްރޯލު ކުރުމަށްޓަކައި ގެނެވިދާނެ އެވެ. އެގޮތުން ޑޮކްޓަރުގެ ލަފަޔަށް ފަހު އެންމެ އެދެވޭ ބަރުދަނަކީ ކޮބައިތޯ ބަލާ ބަރުދަން އެދެވޭ މިނެއްގައި ދެމެހެއްޓުމަށް މަސައްކަތް ކުރުމަކީ ވަރަށް ވެސް މުހިންމު ކަމެކެވެ. އަދި ގަވައިދުން ދުވާލަކު އެންމެ މަދުވެގެން ތިރީސް މިނެޓްގެ ކަސްރަތު ކުރުމަކީ ވަރަށް ވެސް މުހިންމު ކަމެކެވެ. ހާއްސަކޮށް އެރޮބިކް ކަސްރަތެއް ކުރުން ބުއްދިވެރި އެވެ. މިސާލަކަށް ފެތުން، ހިނގުން ނުވަތަ ދުވުން އޭގެ ތެރޭގައި ހިމެނެ އެވެ.\nމީގެ އިތުރުންވެސް ހަފުތާއަކު އެންމެ މަދުވެގެން ތިން ދުވަހު މަސްތައް ވަރުގަދަ ކުރުމަށް ބަރު އުފުލުން ފަދަ ކަސްރަތުތައް ޑޮކްޓަރުގެ ލަފަޔާއި ސިއްހީ ހާލަތު ތަންދޭ ގޮތުން ކުރުމަކީ ވެސް ފުރިހަމަ ސިއްހަތެއްގައި ހުރުމަށް އެހީތެރި ވެދޭނޭ ކަމެކެވެ. އަދި ޓޮބޭކޯ އަދި ނިކޮޓިން ހިމެނޭ އެއްވެސް އެއްޗެއް، ސިނގިރޭޓް އަދި އީ-ސިގަރޭޓް ފަދަ ތަކެތި ބޭނުން ނުކުރުން ވަރަށް މުހިންމު ވާނެ އެވެ.\nއަބަދުވެސް ގޭގައި ލޭގެ ޕްރެޝަރު ބެލުމާއި ގަވައިދުން ބޭސް ކައި އަދި ޑޮކްޓަރަށް ދެއްކުމަކީ ލޭ މައްޗަށް ދާ ކޮންމެ މީހަކުވެސް ވަރަށް ފަރުވާ ތެރި ކަމާއެކު ކުރަންވާނެ ކަންކަމެވެ. ލޭގެ ޕްރެޝަރު މައްޗަށް ގޮސް ކޮންޓްރޯލް ނުކުރެވިއްޖެނަމަ ނުރައްކާތެރި އެތަކެއް މައްސަލަތަކާ ކުރިމަތިވުމަކީ ދުރުކަމެއް ނޫނެވެ.


ރަމަޟާންމަހު ޝައިޠާނުން ކަސްތޮޅުއެޅުވުން – DhiSalafiyyah\n06/07/2014 އީމާންކަން, ޢަޤީދާއާއި ފިރުޤާތައްއަލް އުޚްތު އުންމު ޢަބްދިﷲ\nރަމަޟާންމަހު ޝައިޠާނުން ކަސްތޮޅު އެޅުވޭކަމަށާއި އެމަހުގައި ޝައިޠާނުން ނޫޅޭނެކަމަށް އަޅުގަނޑުމެން ކުރިއްސުރެ އަޑުއަހަމެވެ. ނަމަވެސް ރަަމޟާންމަހުގައިވެސް ނުބައިކޮށް އުޅޭ މީހުން ފެނެއެވެ. ﷲ ޙަރާމްކުރައްވާފައިވާ ކަންކަމަށް އަރައިގަންނަމީހުންވެސް ފެނެއެވެ. ހުރިހާ ޝައިޠާނުން ކަސްތޮޅު އެޅިފައިވާނަމަ ރަމަޟާންމަހު މިފަދަ މީހުން ފެންނަނީ ކީއްވެ ހެއްޔެވެ؟\n“ރަމަޟާންމަހުގައިވެސް ޝައިޠާނާ އިންސާނާއަށް ވަސްވާސްދީފާނެއެވެ. އަދި ސިޙުރުވެރިންވެސް ރަމަޟާންމަހުގައިވެސް ސިޙުރު ހަދާފާނެއެވެ. ނަމަވެސް ގޮތުގައި އެހެން މަސްތަކާ ޚިލާފަށް ރަމަޟާންމަހުގައި އެކަންތައްތައް މަދުވާނެއެވެ. ނަބިއްޔާ صلى الله عليه وسلم އަރިހުން ޘާބިތުވެފައިވެއެވެ. އެކަލޭގެފާނު ޙަދީޘްކުރެއްވިއެވެ.\n(( إِذَادَخَلَ رَمَضَانُ فُتِّحَتْ أَبْوَابُ الْجَنَّةِ ، وَغُلِّقَتْ أَبْوَابُ جَهَنَّمَ ، وَسُلْسِلَتْ الشَّيَاطِين )) . [رواه البخاري (3277) ومسلم (1079)] .\nމާނައީ: “ރަމަޟާންމަސް ފެށުމުން ސުވަރުގޭގެ ދޮރުކޮޅުތައް ހުޅުވެއެވެ. އަދި ނަރަކައިގެ ދޮރުކޮޅުތައް ބަންދުކުރެވެއެވެ. އަދި ޝައިޠާނުންތައް ސިލްސިލާއިން ބަނދެވެއެވެ.”\nއަދި އިމާމް ނަސާއީ ރިވާކުރެއްވި ރިވާޔަތުގައިވެއެވެ.\n(( وَتُغَلُّ فِيهِ مَرَدَةُ الشَّيَاطِينِ )) .[النسائي (2106) ]\nމާނައީ: “އަދި މާރިދު ޝައިޠާނުން ކަސްތޮޅު އެޅުވެއެވެ.”\nالمردة އަކީ مارد ގެ ގިނަ ގޮތެވެ. އެއީ ނުބައިކަމަށް ހުސްވެގެން ތިބޭ އެއްޗިއްސެވެ.\nމީގެ މާނައަކީ ޝައިޠާނުންގެ އަޘަރު އެކުއެކީ ކެނޑިގެންދާނެ ކަމެއް ނޫނެވެ. އަދި ކިއެއް ހެއްޔެވެ. އޭގެން ދަލީލު ލިބެނީ ރަމަޟާންމަހު އެސޮރުމެން ބަލިކަށިވެ، އެނޫން މަސްތަކުގައި ލިބިގެންވާފަދަ ކުޅަދާނަކަމެއް ލިބިގެން ނުވާކަމެވެ.\nއަދި އެސޮރުމެން އެންމެން ކަސްތޮޅު ނޭޅި ހަމައެކަނި މާރިދުންގެ ކަސްތޮޅު އެޅުވޭކަމުގެ އިޙްތިމާލުވެސް އެބައޮތެވެ…”


E-cigarette heart attack adhi stroke jehumah magufahivey\nވެޕިން ނުވަތަ އީ-ސިނގިރޭޓުގައި ބޭނުންކުރާ ކެމިކަލް ފުލޭވާރ ލިކުއިޑްގެ ސަބަބުން ހާރޓް އެޓޭކް އަދި ސްޓްރޯކް ފަދަ ފުރާނައަށް ނުރައްކާ ބަލިތައް ޖެހުމުގެ ފުރުސަތު ވަރަށް ބޮޑެވެ.\nސްޓޭންފޯރޑް ޔުނިވާސިޓިގެ ސައިންޓިސްޓުން ކުރި ދިރާސާއަކުން ދައްކާގޮތުގައި އީ-ސިނގިރޭޓްގައިވާ ފުލޭވާރ ލިކުއިޑުން ލޭނާރުތައް ހަލާކުވުމާއި ހިތުގެ ބަލިތައް ޖެހޭކަމަށެވެ.\nނަމަވެސް އާދައިގެ ސިނގިރޭޓަށް ވުރެން އީ-ސިނގިރޭޓުގައި ސިއްހީ ގެއްލުން ކުޑަކަމަށް ސައިންސް ވެރިން ބުނެއެވެ. ސަބަބަކީ އާދައިގެ ސިނގިރޭޓްގައި އެކުލެވޭ ވިހަ މާއްދާއެއްކަމަށްވާ ޓޮބޭކޯ އީ-ސިނގިރޭޓުގައި ނުހުމެނޭތީ ފުއްޕާމޭގެ ކެންސަރު ފަދަ ބަލިތައް ޖެހުމުގެ ފުރުސަތު އީ-ސިނގިރޭޓުން ކުޑަ ކަމަށެވެ. އެހެން މި ޔުނިވަރސިޓީގެ ޑޮކްޓަރ ޖޯސެޕް ހާމަކުރައްވާގޮތުގައި ނަމަވެސް މީގެ މާނައަކީ އީ-ސިނގިރޭޓަކީ ސިއްހަތަށް ފައިދާ ހުރި އެއްޗެށް ނޫންކަމަށެވެ.\nސްޓޭންފޯރޑް ޔުނިވާސިޓީގެ ސައިންސްވެރިން ކުރި ދިރާސާގައި ވަނީ6ފުލޭވާރއެ ޓެސްޓްކޮށްފައެވެ. އޭގެ ތެރޭގައި ފުރުޓް ފުލޭވަރ، ޓޮބޭކޯ ފުލޭވަރ، މެންޓޯސް ފުލޭވަރ، ސިނޮމޮން ފުލޭވަރ ޓެސްޓްކޮށްފައިވާއިރު ޕްލޭވާރތަކުގައި ހިމެނޭ ނިކޮޓިންގެ ސަބަބުން ޑީ.އެން.އޭ ހަލާކުވެ އަދި މީގެން އަރާ ދުމުގެ ސަބަބުން ސެލްތައް މަރުވެއެވެ.\nސައިންސްވެރިންގެ ރިސާޗްތަކުން ވަރަށް ސާފުކޮށް ދައްކާގޮތުގައި ފުލޭވާރ ލިކުއިޑްގައި ގިނަ އަދަދަކަށް ނިކޮޓިން، އެހެން ސިނގިރޭޓްތަކާ ހިލާފަށް ހުރެއެވެ. އަދި މީގެ ސަބަބުން ސިނގިރޭޓް ފުލޭވަރ ބޭނުންކުރުމަށް ދެވިހިފާފައި ތިބޭ ފަރާތްތަކުގެ ސެލްތައް ހަލާކުވެ ސެލްތަކުގެ މަސައްކަތެއް ނުކުރެއެވެ.\nއިނގިރޭސިވިލާތުގައި ގާތްގަނޑަކަށް3މިލިއަން މީހުން އީ-ސިނގިރޭޓް ބޭނުން ކުރާކަމަށް ދިރާސާތަކުން ދައްކައިރު އެ ގައުމުގެ ގިނަ މީހުން ނާރުތައް ބެދި ކެމިކަލްތަކުގެ ސަބަބުން ނާރުތައް ހަލާކުވުމުގެ މައްސަލަ ދަނީ ދިމާވަމުންނެވެ. ރާއްޖޭގެވެސް ޒުވާނުންގެ މެދުގައި އީ-ސިނގިރޭޓަކީ މަގުބޫލު އެއްޗެކެވެ.


In Pictures: MNP ge candidate ge hulhumale ge jagaha hulhuvun\nއެމްއެންޕީގެ ކެންޑިޑޭޓުގެ ހުޅުމާލޭގެ ޖަގަހަ ހުޅުވުން\nމާލެ، 15 ޖެނުއަރީ 2021 -- މޯލްޑިވްސް ނެޝަނަލް ޕާޓީ (އެމްއެންޕީ)ގެ ކެންޑިޑޭޓް އަބްދުލްހަންނާން އިދުރީސްގެ ކެމްޕޭން ޖަގަހަ ރޭ ހުޅުއްވައިދެއްވީ ހަންނާން އެވެ. މި އިވެންޓްގައި އެމްއެންޕީގެ ލީޑަޝިޕްގެ އިސް ބޭފުޅުންނާއި ހަންނާނަށް ތާއީދުކުރާ ފަރާތްތަކުން ބައިވެރިވި އެވެ. ހަންނާންގެ ކެމްޕޭން ޖަގަަހަތައް މީގެކުރިން ކޮމަންޑޫ ދާއިރާގެ ތިން ރަށް ކަމަށްވާ ކޮމަންޑޫ، މަރޮށި އަދި ފޯކައިދޫގައި ހުޅުވާފައިވެ އެވެ. ކޮމަންޑޫ ދާއިރާގެ އިންތިހާބުގެ ފޯރި ވަރަށް ގަދަވެފައިވާއިރު ކެންޑިޑޭޓުންގެ ކެމްޕޭން ހަރަކާތްތައް ވެސް ވަރަށް ބޮޑަށް އިތުރުކޮށްފައިވެ އެވެ. ހަންނާންގެ ކެމްޕޭން ޓީމު ތަކުން މިހާރު ވަނީ ކޮމަންޑޫ ދާއިރާގެ ހުރިހާ ރަށެއްގެ ހުރިހާ ގެއަކަށް ޑޯޓްޑޯ ހަރަކާތް ހިންގުމަށްފަހު މާލެއާއި ހުޅުމާލޭގައި ޑޯޓްޑޯ ހަރަކާތްތައް ފަށާފަ އެވެ. އެމްއެންޕީން ބުނީ ހަންނާނަށް ގޮނޑި ލިބިއްޖެނަމަ ކޮމަންޑޫ ދާއިރާގެ މެންބަރަކު މިހާތަނަށް ނުކުރައްވާ ވަރަށް ރައްޔިތުންގެ ހިދުމަތުގައި ހަންނާން މަސައްކަތް ކުރައްވާނެ ކަމަށެވެ. އަދި އެއްވެސް ރައްޔިތަކު ތަފާތުކޮށްގެން ހަންނާން މަސައްކަތް ނުކުރައްވާނެ ކަމުގެ ޔަގީންކަން އެމްއެންޕީން ދެ އެވެ. ހަންނާނަކީ ކޮމަންޑޫ ދާއިރާގެ އެންމެ ބޮޑު ރަށް ކަމުގައިވާ ކޮމަންޑޫ އަށް ނިސްބަތްވާ ބޭފުޅެކެވެ. އަދި އޭނާ އަކީ ތައުލީމީ ދާއިރާގައި 32 އަހަރު ހިދުމަތްކުރައްވާ އެތައް ބަޔަކު ބިނާ ކުރެއްވި ޕްރިންސިޕަލެއް އަދި ޓީޗަރެކެވެ. -- ސާމީ | އަވަސް\nމާލެ، 15 ޖެނުއަރީ 2021 -- މޯލްޑިވްސް ނެޝަނަލް ޕާޓީ (އެމްއެންޕީ)ގެ ކެންޑިޑޭޓް އަބްދުލްހަންނާން އިދުރީސްގެ ކެމްޕޭން ޖަގަހަ ރޭ ހުޅުއްވައިދެއްވީ ހަންނާން އެވެ. މި އިވެންޓްގައި އެމްއެންޕީގެ ލީޑަޝިޕްގެ އިސް ބޭފުޅުންނާއި ހަންނާނަށް ތާއީދުކުރާ ފަރާތްތަކުން ބައިވެރިވި އެވެ. ހަންނާންގެ ކެމްޕޭން ޖަގަަހަތައް މީގެކުރިން ކޮމަންޑޫ ދާއިރާގެ ތިން ރަށް ކަމަށްވާ ކޮމަންޑޫ، މަރޮށި އަދި ފޯކައިދޫގައި ހުޅުވާފައިވެ އެވެ. ކޮމަންޑޫ ދާއިރާގެ އިންތިހާބުގެ ފޯރި ވަރަށް ގަދަވެފައިވާއިރު ކެންޑިޑޭޓުންގެ ކެމްޕޭން ހަރަކާތްތައް ވެސް ވަރަށް ބޮޑަށް އިތުރުކޮށްފައިވެ އެވެ. ހަންނާންގެ ކެމްޕޭން ޓީމު ތަކުން މިހާރު ވަނީ ކޮމަންޑޫ ދާއިރާގެ ހުރިހާ ރަށެއްގެ ހުރިހާ ގެއަކަށް ޑޯޓްޑޯ ހަރަކާތް ހިންގުމަށްފަހު މާލެއާއި ހުޅުމާލޭގައި ޑޯޓްޑޯ ހަރަކާތްތައް ފަށާފަ އެވެ. އެމްއެންޕީން ބުނީ ހަންނާނަށް ގޮނޑި ލިބިއްޖެނަމަ ކޮމަންޑޫ ދާއިރާގެ މެންބަރަކު މިހާތަނަށް ނުކުރައްވާ ވަރަށް ރައްޔިތުންގެ ހިދުމަތުގައި ހަންނާން މަސައްކަތް ކުރައްވާނެ ކަމަށެވެ. އަދި އެއްވެސް ރައްޔިތަކު ތަފާތުކޮށްގެން ހަންނާން މަސައްކަތް ނުކުރައްވާނެ ކަމުގެ ޔަގީންކަން އެމްއެންޕީން ދެ އެވެ. ހަންނާނަކީ ކޮމަންޑޫ ދާއިރާގެ އެންމެ ބޮޑު ރަށް ކަމުގައިވާ ކޮމަންޑޫ އަށް ނިސްބަތްވާ ބޭފުޅެކެވެ. އަދި އޭނާ އަކީ ތައުލީމީ ދާއިރާގައި 32 އަހަރު ހިދުމަތްކުރައްވާ އެތައް ބަޔަކު ބިނާ ކުރެއްވި ޕްރިންސިޕަލެއް އަދި ޓީޗަރެކެވެ. -- މުހައްމަދު ހުމާމް އަހްމަދު | އަވަސް


Party Kuruma Dhuruve Islam Dheenah Vadhevunu Goiy\nޕާޓީ ކުރުމާއި ދުރުވެ އިސްލާމް ދީނަށް ވަދެވުނު ގޮތް!\n25 ޖެނުއަރީ 2022 - 11:35:27\nސިޑްރާ ނަމަކަށް ކިޔާ އަންހެނަކު އޭނާއަށް އިސްލާމްދީނަށް ވަދެވުނު ގޮތް ކިޔާ ދެމުން ފުރަތަމަ ބުނީ އޭނާއަކީ ކުރިން މޫނު ބުރުގާ އަޅާ، އަބާޔާ ލައި އުޅުނު މީހެއް ނޫންކަމަށެވެ.\nމުސްލިމް އާއިލާއަކުން އައިސްފައިވާ ސިޑްރާ ކިޔާ ދިން ގޮތުގައި އޭނާގެ މައިންބަފައިންނަކީ ވެސް އެހާ ދީންވެރި ބަޔެއް ނޫނެވެ. އޭނާގެ މައިންބަފައިން ވެސް އިސްލާމް ދީނަށް ވުރެ ބޮޑަށް ސަގާފަތާއި އާދަކާދަ އަށް އިސްކަންދެއެވެ.\nއޭނާ ސައުދީގައި 18 އަހަރު ވަންދެން އެކަނި ދިރިއުޅުނު އިރު ވެސް ދުވަހަކު ވެސް ބުރުގާ އަޅާކަށް، ނަމާދު ކުރާކަށް އާއިލާއިން މަޖުބޫރެއް ނުކުރެއެވެ. ނަމަވެސް އަބަދު ވެސް އިސްލާމް ދީނަށް އުޅެން ބޭނުން ނަމަ އެކަމަށް ހިތްވަރު ދެއެވެ. އަދި އުޅެން ބޭނުން ނޫން ނަމަ އެއީ ހަމަ އޭނާގެ ނިންމުމެއް ކަމުގައި ގަބޫލު ކުރެއެވެ.\n"އަހަރެން ސްކޫލުގައި އުޅެނިކޮށް އެންމެ ބޮޑަށް ހުންނަ ދައްތަ ބުރުގާ އެޅީ. ދައްތަ ކައިރިން އިންސްޕަޔަ ވެގެން އަހަރެންނާއި އަހަރެންގެ އެހެން ދައްތަމެން ބުރުގާ އެޅީ. ނަމަވެސް ހައި ސްކޫލާ ހަމައަށް އާދެވުނު އިރު އަހަރެން ބުރުގާ މަތިން ފޫހިވި. އަދި ބުރުގާ އެޅި މަގްސަދު ރަނގަޅު ނުވުމުން އަހަރެން ނިންމީ ބުރުގާ ބާލަން. ވަރަށް ބޮޑު ނިންމުމެއް އެއީ އެކަމަކު އަހަރެން ދައްތަ ބުރުގާ އެޅިއޭ ކިޔާފައި އެޅީމަ އެއީ ރަނގަޅު ގޮތަކަށް ނުވި އެހެންވެ ނިންމީ ބުރުގާ ބާލަން. އަހަރެންގެ އާއިލާ ހަމަ ވަރަށް އެއްބާރުލުން ދިން އަހަރެންގެ ނިންމުމަށް. ފުރަތަމަ އެމީހުން ތިބީ ދެރަވެފައި. އެކަމު ފަހުން އޯކޭވި. އަހަރެން ބުރުގާ އަޅަން ނިންމީމަ އެ މީހުން އުފާވި އަދި ބުރުގާ ބާލަން ނިންމުމުން ދެރަވި ނަމަވެސް މަޖުބޫރެއް ނުކުރޭ ބުރުގާ އަޅައިގެން ހުންނާކަށް." ބުރުގާ ފުރަތަމަ އެޅުނު ގޮތާއި ބާލަން މެދުވެރިވި ސަބަބު ކިޔާދެމުން ސިޑްރާ ބުންޏެވެ.\nއެފަހުން އޭނާ އުޅުނީ އޭނާ ބޭނުންވި ގޮތަކަށެވެ. ބޭނުން ގޮތަކަށް ހެދުން އަޅައި ބޭނުން ކަމެއް ކުރަމުން ދިޔައީ އެވެ. އޭނާ ބުނާގޮތުން އޭރު އޭނާއަށް އިހުސާސްވީ ދުނިޔޭގެ އެންމެ މަތީގައި އުޅެވޭހެންނެވެ. އަދި އޭނާއަކީ ބައްޕަގެ ރަން ދަރިފުޅު ކަމުން އޭނާ ހުރީ އެއްކޮށް "ސްޕޮއިލް" ވެފައެވެ.\n"އޭރު ހީވީ އެއީ އެންމެ އުފާވެރި ވަގުތުތައް ހެން. އަހަންނަށް އެނގޭ އަހަންނަކީ މުސްލިމެއް ކަން. އިސްލާމްދީނަކީ ކޯއްޗެއް ކަން. އަހަރުމެން އީދު ނަމާދު އަހަރަކު ދެ ފަހަރު ކޮށް އުޅުނިން. އެއީ ހަމައެކަނި ކުރާ ނަމާދަކީ. ދެން އަހަރުމެން ރޯދަ ހިފަން އެއީ އެހެން މީހުން ވެސް ރޯދަ މަހު ރޯދަ ހިފާތީ. އޭރަކު ވެސް ނޭނގެ އަހަރެން އެކަންތައް ކުރަނީ ކީއްވެގެން ކަމެއް. އަހަރެން އެކަމެއް ކޮށް އުޅުނިން އެއީ އަހަރެންގެ ދީނާ ސަގާފަތުގައި އޮންނަ ގޮތްވީމަ. އެހެންވީމަ ބުނެވިދާނެ އަހަންނަކީ ނަމެއްގައި މުސްލިމެކޭ،" ސިޑްރާ ކިޔާދިނެވެ.\nސިޑްރާ އެހުރިހާ ކަމެއް ކުރީ އެއީ އޭނާގެ އާއިލާއިން ކޮށް އުޅޭކަމަކަށް ވާތީ އެވެ. އޭނާ ބުނާގޮތުން އާއިލާ މީހުން އެކަންތައްތައް ނުކުރި ނަމަ އޭނާ ވެސް އޭރު ނުކުރާނެ އެވެ. މިގޮތުން އޭނާއަށް އުޅެވުނީ އިހްސާސް ވެސް ނުކުރެވޭހާ އިސްލާމް ދީނާ ދުރުގަ އެވެ.\nނަމަވެސް އެހުރިހާ ކަމެއް ބަދަލުވާން މެދުވެރިވީ 2013 ވަނަ އަހަރުގެ އޮގަސްޓް މަހު އޭނާގެ ބައްޕަ މަރުވުމުންނެވެ. ބައްޕަ ވަކިވެދިޔުމަށް ފަހު އަބަދު ވެސް ސިކުޑީގައި ގުގުމަމުން ދިޔައީ ބައްޕަ ބަލިއެނދުގައި އޮވެ ސިޑްރާއަށް ކުރި ވަސިއްޔަތެވެ. އިސްލާމްދީނަށް އެނބުރި އައުމަށް ބައްޕަ ކުރި އާދެހެވެ.\n"އެއީ އަހަރެންނަށް ވަރަށް ހިތްދަތި ދުވަސްކޮޅެއް. ފުރަތަމަ އަހަރެން ނުވެސް ރޮން. އެކަމަކު ފަހުން އަހަރެންނަށް ވިސްނެތް ފެށުނު. ބައްޕަ މަރުވަމުން ބަލި އެނދުގައި އޮވެ އަހަންނަށް ބުނީ، ސިޑްރާ އަހަރެންގެ ދަރިފުޅު އިސްލާމްދީނަށް އެނބުރި އަންނާށެ. އަހަރެން ކޮނޑު އަރުވާލާފައި ބުނިން އެދުވަހު އާ ބައްޕާ އޯކޭއޭ، ހަމަޖެހޭށޭ، މިއީ އެ ވާހަކަ ދައްކަންވީ ވަގުތެއް ނޫނޭ. އޭރު އަހަރެންގެ ސިކުނޑިއަކު އެކަހަލަ އެއްވެސް ކަމެއް ނެތް. ނަމަވެސް ބައްޕަ ދިޔުމުން އަހަރެންގެ މުޅި ދިރިއުޅުން ބަދަލުވި ކަހަލަ،" ސިޑްރާ ކިޔާދިނެވެ.\nދެން އޭނާއަށް ވިސްނެން ފެށުނީ ބައްޕަ މަރުވެގެން ދިޔަ ތަނަކާ، ގެންދިޔަ ފަރާތަކާ މެދު އެވެ. ސިޑްރާ ބުނާގޮތުން އޭރު އޭނާގެ ސިކުނޑިގައި ބައިވަރު ސުވާލުތައް ދިޔައީ އެނބުރެމުންނެވެ. ނަމެއްގައި މުސްލިމެއްގެ ގޮތުގައި ހުރި ސިޑްރާއަށް މާތްﷲ އަކީ ކޮން ފަރާތެއްކަން އެނގެ އެވެ. ނަމަވެސް މާތް ﷲ އަކީ ކިހާ ބާރުގަދަ ފަރާތެއް ކަމެއް އޭރު ސިޑްރާއަކަށް ނޭނގެއެވެ. ބައްޕަ ދިޔަ ތަނަކާއި، ބައްޕަ ގެންދިޔަ ފަރާތެއް ބެލުމުގެ މަގަސަދުގައި އޭނާ ދެން ފެށީ ރީސާޗްކުރާށެވެެ. އެކަމާއި ގުޅިގެން ވަރަށް ގިނަ މީހުންނާއި އޭނާ ވާހަކަދައްކަން ފެށިއެވެ.\n"އަހަރެންގެ އުމުރުން އޭރު އެންމެ 21 އަހަރު. އަހަރެން ހުރީ އޭގެ އެއްވެސް ކަމަކާ ތައްޔާރު ވެގެންނެއް ނޫން. ދެން އަހަރެން ލެކްޗާސް އަޑު އަހަން ފެށިން އޭގެ ތެރެއިން ދެ މީހުންނަކީ ޑރ. ޒާކިރް ނައިކް އާއި ނޯމާން އަލީ ހާން. އެ މީހުން އަހަރެންގެ މުޅި ދިރިއުޅުން ބަދަލުކޮށްލީ. ދެން އަހަރެން އިސްލާމް ދީން ދަސްކުރާ ހިތް ވީ. ހުރިހާ ދީނެއް ވެސް ބުނާނެ އެދީނަކީ އެންމެ ރަނގަޅު ދީނޭ އަދި އެމީހުންނަކީ ސުވަރުގެ އަށް ދާނެ މަގޭ. އަހަރެން ކްރިސްޓިއަން ދީން، ޖުޑިޒަމް، ހިންދޫ، އަދި ބުދު ދީނާ ބެހޭ ގޮތުން މައުލޫމާތު ހޯދިން. ހަމަ އެހެންމެ އަހަރެން އިސްލާމް ދީނާ ބެހޭ ގޮތުން ވެސް ހޯދިން. އަހަރެން މީހުންނާ ވާހަކަ ދައްކާ ކަންތައްތައް ހޯދަން ފެށިން. އޭގެ އިތުރުން އަހަރެންނަށް ކީއްވެ ކުރާ ކަމެއް ކަން ނޭނގުނު ނަމަވެސް ގަވާއިދުން ފަސް ނަމާދު ކުރަން ފެށިން. އޭރު ވެސް އަހަރެން ބުރުގައެއް ނާޅަން ހެދުން ލައި އުޅުނީކީ ރަނގަޅަކަށް ނޫން. އަހަރެން ކުރަމުން އައި އެއްވެސް ނުބައި ކަމެއް ނުހުއްޓަން ހަމައެކަނި ނަމާދު ކުރަން ފެށީ." އިސްލާމްދީނުގެ ތެރެއަށް މަޑުމަޑުން ވަދެވިގެން ދާން ފެށިގޮތް ކިޔާދެމުން އޭނާ ބުންޏެވެ.\nނަމަވެސް މާތް ﷲ އެމީހަކަށް ހިދާޔަތުގެ އަލިކަން ދައްކަވަން އިރާދަކުރައްވާ މީހަކަށް ހިދާޔަތް ދެއްވާހެން، ސިޑްރާއަށް ވެސް ހިދާޔަތު ދެއްކެވިއެވެ. ދެން ވިސްނަން ފެށުނީ ބުރުގާ އެޅުމާ މެދުއެވެ.\nމިގޮތަށް ވިސްނަން ފެށުނީީ އެއް ދުވަހަކު ރެސްޓޯރަންޓަކަށް ގޮސް ނަމާދު ކުރާ ތަން ކޮބައިތޯ ސިޑްރާ އެހުމުން އެތާ ހުރި ކުއްޖާ އޭނާ އާ ދިމާލަށް ބަލާލާފައި "ކަލޭ ތީ ނަމާދު ކުރާ މީހެއް ހޭ؟" މަލާމާތުގެ ރާގަކަށް އެހުމުންނެވެ. އެދުވަހު އޭނާއަށް އިހްސާސް ކުރެވުނީ ކިތަންމެ ހެޔޮ އަމަލެއް ކުރި ނަމަވެސް އަންހެނާ އިސްލާމްދީނުގައި އޮންނަ ގޮތަށް ނިވާ ނުވާނަމަ މުޖުތަމައު އެމީހަކާ މެދު ދެކޭގޮތް ބަދަލު ނުވާނެ ކަމެވެ.\nއެދުވަހު ނަމާދަށް އަރާ ފުރަތަމަ ފަހަރަށް ބުރުގާ އެޅުމާމެދު ފަސޭހަ މަގެއް ދެއްކެވުން އެދި މާތްﷲ ގެ ހަޒްރަތަށް އޭނާ ދުއާ ކުރި އެވެ. ސިޑްރާއަށް އޭރު ހީވީ ބުރުގާ އެޅުމަކީ އަންހެނުންގެ ރީތިކަން ގެއްލޭނެ ކަމެއް ކަމަށެވެ. ބުރުގާ އެޅުމާ މެދު އޭނާއަށް ދެ ހިޔާލެއްގައި ހުރެވޭ ސަބަބަކީ އެއީ އެވެ.\nދުއާ ކުރިތާ ހަފްތާއެއް ފަހުން އެއް ދުވަހަކު އޮފީހުގައި އިންދާ ބުރުގާ އަޅާ ހިތްވީ ކުއްލިއަކަށެވެ. އޭނާ ބުނިގޮތުން އެދުވަހު ވަގުތުން އޭނާ ގޮސް ބުރުގާ އެޅީ އެވެ. އަދި ބުރުގާ އެޅުމުން ހިތްހަމަޖެހުމާއި ސަލާމަތްކަން ލިބިގެން ދިޔަ ކަމުގެ އިހުސާސް ކުރެވިގެން ދިޔަ އެވެ. އޭރު އޭނާގެ އުމުރުން 22 ނުވަތަ 23 އަހަރު ވެދާނެއެވެ. ދެން އޭނާ ބުނިގޮތުގައި މަޑު މަޑުން ކުރުއަތް ހުންނަ ހެދުމުން ދިގު އަތް ހުންނަ ހެދުމަށް ބަދަލުކޮށް ޖީންސްގެ ބަދަލުގައި ސްކާޓް ލާން ފެށިއެވެ.\nނަމަވެސް ކޮލެޖް ގްރެޖުއޭޓް ވުމާއެކު އޭނާއަށް އިތުރު ނިންމުމެއް ނިންމަން ޖެހުނެވެ. އެއީ ކޯޕަރޭޓް އިން ލިބުނު ވަޒީފާއަށް ދާނީތޯ ނުވަތަ މަދަރުސާއަށް ދާނީީތޯ އެވެ. އޭނާ ނިންމީ މަދުރަސާއަށް ދާށެވެ. އޭނާއަށް އޭނާގެ އަމިއްލަ ނަފްސާއި ދީން ދަސްކުރަން ފުރުސަތު ލިބުނު ގޮތުގެ ވާހަކަ ކިޔައިދެމުން އޭނާ އެކަން ސިފަކޮށްފައިވަނީ ވަރަށް އުނދަގޫ ނަމަވެސް އެހާމެ ރީތި ދަތުރެއްގެ ގޮތުގައެވެ.\n"މަދަރުސާއަށް ދިޔުމުގެ ތެރޭގައި އަހަރެން މިސްކިތަށް ދާން ފެށީ އެތަނުން އަހަރެންނަށް ވަރަށް ބައިވަރު މޫނު ބުރުގާ އެޅި ރަހުމަތްތެރިން ލިބިގެންދިޔަ. އެތަނުން އެއް ރަހުމަތްތެރިއެއް އަހަރެންނަށް މުނު ބުރުގާއެއް އަޅަން ދިނުމުން އެ އަޅާފައި ވެސް މޫނު ބުރުގާ އެޅުމަކީ އަހަންނަށް ވާނެ ކަމެއް ނޫނޭ ބުނިން. ނަމަވެސް އެއް ދުވަހަކު އަހަރެން ކްލާހުގައި ހުއްޓާ އިވުނު އެއްޗަކުން އަހަރެންގެ މުޅި ވިސްނުން ބަދަލުވެގެން ދިޔަ. އޭގެ ފަހުން އަހަރެން ބައެއް ފަހަރު މިސްކިތައް އަދި މަދަރުސާއަށް ދާއިރު މޫނު ބުރުގާ އަޅަން،" ސިޑްރާ ބުންޏެވެ.\nސިޑްރާ ރަސްމީކޮށް މޫނު ބުރުގާ އެޅީ7ސެޕްޓެމްބަރު 2016 ގައެވެ. އަދި އެއީ މޫނު ބުރުގާ އެޅުމަށް އެންމެ ރަނގަޅު ވަގުތު ކަމުގެ އިހްސާސުވެސް ކުރެވުނެވެ. އޭނާގެ ހުރިހާ ރައްޓެހިން ކައިރީ އެދުވަހަށް ފަހު، އޭނާގެ މޫނު ނާޅާ ހުރި ހުރިހާ ފޮޓޯ އެއް ޑިލީޓު ކޮށްލުމަށް އޭނާ އެދުނެވެ.\nސިޑްރާ އެދުވަސްތައް ސިފަކުރަނީ އޭނާގެ ހަޔާތުގައި އައި އެންމެ އުނދަގޫ ރާސްތާގެ ގޮތުގައެވެ. ސިޑްރާގެ ވާހަކަ ކިޔައިދީ ނިންމާލަމުން އޭނާ ބުނި ގޮތުގައި މޫނު ބުރުގާ އަޅާ މީހުންނަކީ މަޖުބޫރުކޮށްގެން މޫނު އަޅާފައި ތިބޭ ބައެއް ކަމަށް މުޖުތަމައުގައި ވާހަަކަ ދެކެވެއެވެ. ނަމަވެސް އޭނާ ބޭނުން ވަނީ އެ ވިސްނުން ބަދަލު ކުރުމަށެވެ.\nއެންމެންނަކީ މަޖުބޫރުވެގެން މޫނު އަޅައިގެން އުޅޭ ބައެއް ނޫނެވެ. މޫނު ބުރުގާ އަޅަން ބޭނުން ވެގެން އަޅައިގެން އުޅޭ މީހުން ވެސް އުޅެ އެވެ. ސިޑްރާ ބުނީ އެއީ އޭނާގެ އަމިއްލަ ނިންމުމެއް ކަމަށެވެ. އޭނާ ބުނިގޮތުގައި އޭނާ އަދިވެސް ދަނީ ދަސްކުރަމުންނެވެ. އެ ރާސްތާގެ އެންމެ ފަހު މަންޒިލާއި ހަމަޔަށް ދެވެންދެން ވެސް އޭނާގެ އެދުުމަކީ މާތްﷲ އޭނާ އެގޮތުގައި ލެހެއްޓެވުމެވެ. އަދި އެންމެންގެ ކިބައިން އޭނާ އެދިފައިވަނީ ތެދު މަގުގައި ދެމިހުރުމަށް އޭނާއަށް ހެޔޮ ދުއާ ކޮށްދިނުމަށެވެ.


ގޭގައި ޗޮކްލެޓް އައިސްކްރީމް ހަދާނެގޮތް\nޗޮކްލެޓް އައިސް ކްރީމަކީ ގިނަބަޔެއް ގަޔާވާ ހިތަށް ފިނިކަމާއި އުފާވެރިކަން ގެނެސްދޭ އެއްޗެކެވެ. މިހާރު ބޭނުންވާ އައިސް ކްރީމަ ގަންނަން މާ ގިނަ ފިހާރަތަކަށް ހިނގަން ނުޖެހި ގޭގައި ތައްޔާރުކުރެވިދާނެއެ...\nބޮސް (ސައުރަތިރީސް ވަނަބައި)\nމައްޗަށް ގޮސް ގޮސްހުރި ލިފްޓް ކުއްލިއަކަށް ހުއްޓުމުން މާޔާ އިސްއުފުލާ ބަލާލިއިރު، އައިކްހުރީ އޭނާއާދިމާ ބަލާށެވެ. އެއީ އައިކްގެ ކަމެއްކަން އެވަގުތު އޭނާއަށް އެނގުނެވެ. މާޔާ އަވަސް އަވަހަށް ދުރުބަލ...\nމޫދު ފެންނުން ލޮނު ރަހަލަނީ ކީއްވެ؟\nފެނަކީ މާތް ﷲ މިދުނިޔޭގައި ލައްވަވާފައިވާ ވަރަށް އަގު ބޮޑު ނިޢްމަތެކެވެ. ފެނަކީ އެއާއިނުލާ ދިރިނުއުޅެވޭފަދަ އަގު ބޮޑު ޖަވާހިރެކެވެ. މި ދުނިޔޭގެ 71 ޕަސެންޓަކީ ފެނެވެ. އެހެންނަމަވެސް އޭގެ ތެރެއިން 9...\nމަންޝާ 1 (ތެއްތިރީސްވަނަ ބައި)\nމަންޝާގެ އަތްތިލައިން އުޅަނބޮއްޓާ ހަމައަށް ނަޒަރު ހިންގާލީ އަތުގެ ލޭ ނާރުތައް ފުއްޕާލުމުންނެވެ. އެ ނާރުތަކުގެ ތެރެއިން ހަލުވިމިނެއްގައި ނޫކުލައިގެ އަލި ދަތުރުކުރަމުން ދިޔައީ ފަނިތަކެއް ހެން ބަނޑި ބ...\nމާތް ﷲގެ ކުޅަދުންވަންތަކަމަށް ދޫނިސޫފާސޫފިވެސް ހެކިދޭ\nމާތް ﷲ ވަޙީކުރައްވައިފައި އާޔަތެއްގެ މާނައިގައި ވެއެވެ. " އުޑުގެ ޖައްވުގައި ކިޔަމަންކުރައްވާފައިވާ ދޫނި ތައް، އެއުރެން ނުދެކެނީ ހެއްޔެވެ؟ އެތަކެތި (އުދުހޭ ގޮތުގައި ) ﷲ މެނުވީ ނުހިފަހައްޓަވައެވެ. އ...\nޡަވާބާއި ދަރުމައަށް އެދި ގިނައިން ޛިކުރުކުރުން.\nأذكار އަކީ ذكرގެ جمعއެވެ. ذكرގެ لغوي މާނައަކީ އެއްޗެއް ނުވަތަ ކަމެއް ހަނދާން ކުރުމެވެ. އަދި شرعي إصطلاحގައިذكرގެ މާނައަކީ މާތް ﷲގެ މަތިން ހަނދުމަކުރުމެވެ. ذكر ކުރުން ވަނީ ތިން ގޮތަކުންނެވެ. އެއީ ހި...\nމަންޝާ2(ބާރަވަނަ ބައި)\n"ކިހިނެއްވީ؟... ހިނގާ ދާން..." ޝާޔާގެ އަތުގައި ހިފަމުން މަންޝާ ވާހަކަ ދެއްކީ ގަސްތަކާ ދިމާއަށް ބަލަމުންނެވެ. މަޑުމަޑުން ޝާޔާގެ ކަނާއަތް އުފުލާލަމުން ގަސްތަކާ ދިމާއަށް އިޝާރަތްކުރިއެވެ. އެދިމާއަށް ބ...\nރީތިވާން ހެދި ސާޖަރީވީ އޭނާ ނުކުޅެދޭ މީހަކަށް ވުމުގެ އަސްލަށް\nޒުވާންކަމާއި ރީތިކަމަކީ މުޅި އުމުރަށް ދެމިގެންދާނެ ކަމެއް ނޫނެވެ. ނަމަވެސް ބައެއް މީހުންނަކީ ޒުވާންކަމުގައި ދެމިހުރުމަށްޓަކައި މިލިއަނުން ޚަރަދު ކުރާ މީހުންނެވެ. 47 އަހަރުގެ ޑޯން ނައިޓަކީ މީގެ ތެރެ...\nމަންޝާ 1 (ބައްތިރީސްވަނަ ބައި)\nޒިބާން އައިސް މަންޝާ ގާތަށް ހުއްޓުމުން މަންޝާ ގާތްވެލިއެވެ. އޭރުވެސް މަންޝާ ހުރީ އެމާހައުލަށް ބަލާށެވެ. އެވަގުތު ޒިބާން މަންޝާ އުރާލިއެވެ. ޒިބާންގެ ކަރުގައި މަންޝާ އަތް އަޅުވާލިއެވެ. ޒިބާނާ ދިމާލަށ...\nބޮސް (ތެއްތިރީސް ވަނަބައި)\nދެމީހުންގެ ހަތަރުކަޅި ހަމަވެގެން ދިޔަ ވަގުތު މާޔާގެ ދެލޯބޮޑުވެގެން ދިޔައިރު، އައިކްއަށްވެސް އެސްފިޔަ ޖަހާލަންވެސް ހަނދާންނެތިފައި ހުރެވުނެވެ. ހައިރާންވެގެން އެކަކު އަނެކެއްގެ މޫނަށް ބަލަމުން ދިޔައ...\nމަންޝާ 1 (އެއްތިރީސްވަނަ ބައި)\nއެމީހުން ގެއިން ނުކުމެގެން ދިޔައިރުވެސް މަންޝާ އެ ހުރި ފިޔަވަޅުމަތީ ހުރީއެވެ. އެމީހުން ދިޔަތާ އިރުކޮޅެއް ވީ ފަހުން ފުން ނޭވާއެއް ދޫކޮށްލުމަށްފަހު މަންޝާގެ އަތަށް ބަލާލިއެވެ. އަތުގައި އޮތް ސަތޭކަ ރު...\nގޭގައި އެވަކާޑޯ ތެޔޮ ތައްޔާރު ކުރާނެ ގޮތް\nއެވަކާޑޯ އަކީ މިފަހަކަށް އައިސް ކާއެއްޗެހި ތައްޔާރުކުރުމުގައި ބޭނުންކުރެވޭ މޭވާއެކެވެ. އެވަކާޑޯއިން ހަށިގަނޑަށް ލިބޭ ފައިދާތައް އެހާމެ ގިނައެވެ. އެވަކާޑޯގައި ސިއްހަތައް ފައިދާހުރި ތެޔޮ އެކުލެވިގެން...\nވިލު ނޫ ރެސްޓޯރަންޓު - ތައިމް\nމިއީ މާލޭގައި ހުންނަ ތައިމް ރެސްޓޯރަންޓަށް ކުރި ފުރަތަމަ ޒިޔާރަތެވެ. މާލޭގައި ނަން މަޝްހޫރުވެފައިވާ މި ރެސްޓޯރަންޓު ހުޅުވިތާ އަދި މާ ގިނަ ދުވަހެއް ނުވެއެވެ. ކުޑަ ޖާގައެއްގައި ހަދާފައިވާއިރު، ހިތްގަ...\nމަންޝާ 1 (ތިރީސްވަނަ ބައި)\nމަންޝާ ފަހަތަށް ޖެހެމުން ދިޔައެވެ. ދޮރުގެ ތަޅު އަނބުރާލުމަށްފަހު ދޮރުގައި ފައިންޖަހާ ހަސަނު ލައްޕާލިއެވެ. ވާރެއާ ތެމިފޯވެގެން ހަސަނު ހުރުމުން އޭނާގެ ގައިން ފައިބަމުން ދިޔަ ފެންތަކުން ތަރުފާލުގަނޑު ...\nކާށި ތެލުން ރީތިވުމަށް ކުރެވިދާނެ 8 ބޭނުމެއް\nއިސްތަށިގަނޑު ކޮންޑިޝަން ކުރުމަށް ކާށިތެލަކީ އިސްތަށިގަނޑުތެރެއަށް ފަސޭހައިން ވަދެގެންދާ ތެލެކެވެ. ކާށިތެޔޮ ބޭނުންކޮށްގެން ރޭގަނޑު ބޯ މަސާޖްކޮށްލުމަށްފަހު ހެނދުނު ފެންވަރާ ގަޑީގައި ދޮވެލާށެވެ. އިސ...


އާ ޤާނޫނުލް އުގޫބާތުގެ ކުރިން، އިޖްރާތުގެ ޤާނޫނު އެކުލަވާލުން މުހިންމު އާ ޤާނޫނުލް އުގޫބާތުގެ ކުރިން، އިޖްރާތުގެ ޤާނޫނު އެކުލަވާލުން މުހިންމު\nއާ ޤާނޫނުލް އުގޫބާތުގެ ކުރިން، އިޖްރާތުގެ ޤާނޫނު އެކުލަވާލުން މުހިންމު\nއާ ޤާނޫނުލް އުގޫބާތަށް އަމަލު ކުރުމުގެ ކުރިން، އިޖްރާތުގެ ޤާނޫނު މިވަގުތަށް ބޭނުންވާ މިންވަރަށް ނަމަވެސް އެކުލަވާލުމަކީ ކޮންމެހެންވެސް ބޭނުންތެރި ކަމެއްކަމަށް ޕްރޮސެކިއުޓަރ ޖެނެރަލްގެ އޮފިހުން ބުނެފިއެވެ.\nއެމްބީސީ ނިއުސްއަށް ދެއްވި އިންޓަރވިއުއެއްގައި ޑެޕިއުޓި ޕްރޮސެކިއުޓަރ ޖެނެރަލް ހުސައިން ޝަމީމް ވިދާޅުވީ އައު ޤާނުނުލް އުގޫބާތަށް އަމަކުރަން ފެށުމުގެ ކުރިން މިވަގުތަށް ބޭނުންވާ މިންވަރަށް ނުވަތަ ފުރިހަމަ ނުވިނަމަވެސް އިޖްރާތުގެ ޤާނޫނެއް އަންނަންޖެހޭކަމަށާއި، އެކަމާއިމެދު ބަންޑާރަ ނައިބު ފިޔަވަޅުތަކެއް އެޅުވަމުން ގެންދަވާކަމަށެވެ. އަދި އެޤާނޫނަށް އަމަލު ކުރުމުގެ ކުރިން ހެއްކާއި ބެހޭ ޤާނޫނާއި، ޤާނޫނުލް އުގޫބަތަށް ގެނަންޖެހޭ ބަދަލްތައްވެސް ގެނައުމުގެ މަސައްކަތް ބަންޑާރަ ނައިބުގެ އޮފީހާއި އެކު ކުރިއަށްދާކަމަށް ޑެޕިއުޓި ޕީޖީ ޝަމީމް ވިދާޅުވިއެވެ.\nޝަމީމް ވިދާޅުވީ އައު ޤާނޫނުލް އުގޫބަތަކީ އިސްލާމީ ޝަރީއަތާއި ފުށުނާރާގޮތަށް އެކުލަވާލެވިފައިވާ ޤާނޫނެއްކަމަށެވެ. މީ އެޝަރީއަތް ތަންފީޒް ކުރުމަށް ލިބުނު ފުރުސަތެއްކަމަށާއި، އެޤާނުނު ތަންފީޒް ކުރުމަށް ވަރަށް ބޭނުންވާކަމަށް ޑެޕިއުޓީ ޕީޖީ ވިދާޅުވި.މިޤާނޫނުގެ ސަބަބުން ޕީޖީ އޮފީހުގެ މަސައްކަތްތަކަށްވެސް ވަރަށް ބޮޑު ލުއެއް ލިބިގެންދާނެކަމަށް ޑެޕިއުޓީ ޕީޖީ ފާހަގަކުރެއްވިއެވެ.\nޝަމީމް ވިދާޅުވީ އައު ޤާނޫނުލް އުގޫބާތާއި ގުޅިގެން ވަރަށް ގިނަ މަސައްކަތްތަކެއް ޕީޖީ އޮފީހުންވެސްކުރަންޖެހޭކަމަށެވެ. އެގޮތުން ޤާނޫނުލް އުގޫބާތަށް އަމަލު ކުރަން ފެށުމުގެ ކުރިން ޕީޖީގެ ހުރިހާ ވަކީލުނަކީ އެޤާނޫނަށް އަހުލުވެރި ބަޔަކަށް ހެދުމުގެ މަސައްކަތް ކުރިއަށް ދާކަމަށެވެ. އަދި މިހާރު ހުށަހެޅިފައިވާ ދައުވާ ތަކުގެ ތެރެއިން އައު ޤާނުނުލް އުގޫބާތާއި ގުޅިގެން ބަދަލް ގެންނަންޖެހޭ ދައުވާ ތަކާއިމެދު ގޮތެއް ނިންމަން ޖެހޭކަމަށްވެސް ވިދާޅުވިއެވެ.\nޝަމީމް ވިދާޅުވީ ޤާނޫނުލް އުގޫބާތާއި ގުޅިގެން ޕިޖީއިން މަސައްކަތް ކުރަންވާ ގޮތާއި، އަދި މަސައްކަތް ކުރިއަށް ގެންދަންވީ ގޮތުގެ މައުލުމާތު އަމަލީގޮތުން ފުލުހުންނާއި ހިއްސާކުރަންޖެހޭކަމަށެވެ. އެގޮތުން ފުލުހުންނަށް ދޭންވާ އިރުޝާދާއި، ތަމްރީންތައް ހިއްސާކުރާނެކަމަށް ޝަމީމް ވިދާޅުވިއެވެ.\nއަލަށް ފާސްކުރި ޤާނޫނުލް އުގޫބާތުގައި ބުނެފައިވަނި ޤަނުނުލް އުގޫބާތު ތަންފީޒްކުރުމުގެ ކުރިން، އެއާއި ގުޅުންހުރި އެހެން ޤާނުނުތަކަށް ގެންނަންޖެހޭ ބަދަލްތަށް ބަންޑާރަ ނައިބު ހަ މަސްދުވަސް ތެރޭގައި ރައްޔިތުން މަޖިލީހަށް ފޮނުވާން ޖެހޭނެކަމަށެވެ. އެހެންކަމުން އެކަން ކުރުމުގެ މަސައްކަތް ކުރިއަށްދާކަމަށް ބަންޑަރަ ނައިބުގެ އޮފީހުން މައުލުމާތުދެއެވެ.


ތިބާއާއި މަރު ބައްދަލުކުރާނެ ވަގުތެއް ނެނގެއެވެ. | Jazeera\tތިބާއާއި މަރު ބައްދަލުކުރާނެ ވަގުތެއް ނެނގެއެވެ. - Jazeera\nތިބާއާއި މަރު ބައްދަލުކުރާނެ ވަގުތެއް ނެނގެއެވެ.\nއީމާ މުހައްމަދު ވަހީދު April 29, 2019 170 views0\nމިދުނިޔެ އަކީ ވަގުތީ ތަނެކެވެ. މި ވަގުތީ ދުނިޔޭގެ އަރާމު ތަކާއި އުފާތައް ހާސިލުކުރުމުގައި އަވަދިނެތި އުޅޭ އިރު މިނޫން ދުނިޔެ އެއް ވާކަން ހަނދާން ނުވަނީ ހެއްޔެވެ؟ މިނޫން އެހެން ދުވަހެއް އަދި އަޅުގަނޑުމެންނާއި ބައްދަލުކުރާނެ ކަން ހަނދާން ނެތުނީ ތޯއެވެ؟ ތިބާ މިވަގުތު ކަޑައްތު ކުރަމުން ތިދަނީ ތިބާގެ ދިރިއުޅުމުގެ އެންމެ ފަހު ސިކުންތުކޮޅު ކަމަށްވެސް ހަމަ ވެދާނެއެވެ. މިދުނިޔެ އަކީ އަރަަތެއް ކަހަލަ ތަަނެކެވެ. ތިބާ ކިތަންމެ ވަރަށް މަސައްކަތް ކުރި ކަމުގައި ވީނަމަވެސް މި ދުނިޔެއިން ތިބާ އާއި ބައްދަލުކުރާނީ އާ ކަންތައްތަކެވެ. މި ވަގުތީ މާހައުލަށް ނޭވާ ދޫކޮށްލާ ކޮންމެ ދުވަހަކު ތިބާއަށް ލިބޭނީ އާ ތަޖްރިބާ ތަކެކެވެ.\nމިވަގުތީ ދުނިޔޭގެ އަވާގައި ނުޖެހޭށެވެ. މިތާ ކިތަންމެ ވަރަކަށް ފައިސާއާއި މުދާ އެއްކުރި ކަމުގައި ވީނަމަވެސް ވާނެ ފައިދާއެެއް ނޯންނާއެވެ. މާދަމާވެސް ލޯ މަރާލަން ޖެހިއްޖެނަމަ އެއްކޮށްފައިވާ އެއްވެސް މުދަަލަކުން ތިބާއަކަށް ފައިދާއެއް ނުކުރާނެއެވެ. ތިބާ ކިތަންމެ ވަރަކަށްވެސް މަތި މައްޗަށް އިމާރާތްތައް ބިނާކޮށްފައި ވިއަސް، މާދަމާވެސް މަރުވިއަސް ވަޅުލާނީ އެންމެ ފަގީރު މީހާ ފަދައިން ހުދު ކަފުނުގައި ބިމުގެ އަޑިގައެވެ. ދުނިޔޭގެ އަރާމާއި ލައްޒަތުގެ ބޭނުމުގައި އުމުރު ހުސްކޮށްނުލާށެވެ. ދުނިޔެ މަތިން ތިބާ ބޭނުންވާކަމެއް ހާސިލު ނުވުމުން މާޔޫސް ނުވާށެވެ. މިއީ ވަގުތީ އުފަލަކާއި ހިތްހަމަޖެހުމެއްކަން ދަންނާށެވެ. ބައްދަލުކުރަނީ ވަގުތީ ހިތާމަތަކެއްކަން ޔަޤީންކުރާށެވެ. މި ވަގުތީ ދުނިޔޭގެ އަވާގައިޖެހި އެ ދުނިޔެ ދޫކޮށްނުލާށެވެ.\nއަޅުގަނޑުމެން މަސައްކަތް ކުރަންވީ މިދުނިޔޭގައި މުދަލާއި ފައިސާ އެއް ކުރާކަށް ނޫނެވެ. އަޅުގަނޑުމެން އަވަސް ވެގަންނަންވީ އަޖަލު ޖެހުމުގެ ކުރިން އަޅުގަނޑުމެންގެ ހެޔޮ އަމަލުތަކުގެ ތިލަފަތް ބަރު ކުރެވޭތޯއެވެ. އަޒުމަކަށް ހަދަންވީ ސުވަރުގެއިން މަތިވެރި މަގާމެއް ޔަޤީން ކުރުމަށެވެ. ނަމާދެއް ކުރުމެއްނެތި، ގުރުއާނުގެ އަކުރެއް ކިޔެވުމެއް ނެތި މަޖާކުރުމުގައާއި ފާހިޝް އަމަލުތަކަށް އަރައިގަތުމުގައި ދިރިއުޅުން ބޭކާރު ކޮށްލާއިރު ތިބާ މާދަމާވެސް މަރުވެދާނޭ ހިތަށް ނާރަނީ ހެއްޔެވެ؟ އިސްލާމު ދީނުގައި ހަރާމް ކުރައްވާފައިވާ ފާފަތަކަށް ބިރެއް ނެތި އަރައިގަންނަ އިރު، ތިބާ ދުނިޔޭގައި ކުރާ އަމަލުތަކާއި ބެހޭ ގޮތުން ސުވާލު ކުރެވޭނެ ދުވަހެއް އަންނާނެ ކަން ހަނދުމަ ނެތީ ތޯއެވެ؟\nތިބާ ހީ ސަމާސާކޮށް، ހެޔޮ އަމަލެއް ކުރުމެއްނެތި އުޅޭއިރު، ތިބާގެ ހިޔަނި ފަދައިން ތިބާގެ އަޖަލުވެސް ތިބާއާއި ގާތުގައި ވާކަން ހަނދުމަނެތި ކޮށްލަނީ ހެއްޔެވެ؟ އޭ އަޚާއެވެ. މިދުނިޔޭގެ އުފަލާއި އަރާމު ހޯދުމުގެ ނިޔަތުގައި، މި ބިލާހެއް ފަދަ ދުނިޔެ ދައްކާ ކުލަތަކުގެ އަވާގައި ނުޖެހޭށެވެ. ވަގުތު ފާއިތު ނުވަނީސް އަދި ތިބާގެ އަޖަލު ނުޖެހެނީސް، ހެޔޮ އަމަލު ކުރުމަށް އަވަސްވެ ގަންނާށެވެ. ތިބާ މިރޭ ނިދާފައި، މާދަމާގެ އަލިކަން ދެކުމުގެ ނަސީބުވެސް ތިބާގެ ތަގްދީރުގައި ވާކެމެއް ނޭނގޭނެއެވެ. ފަރުވާ ކުޑަކޮށް ﷲ މަގުގައި ތަގުވާވެރިވުން ލަސް ނުކުރާށެވެ. ވަގުތު ފާއިތު ނުވަނީސް، ތިބާއަށް ކުރެވިފައިވާ ކުށް ފާފަތައް ފުއްސެވުމަށް އެދި ﷲ ގެ ހަޟްރަތުގައި ދުއާ ދަންނަވާށެވެ. ތިބާ މާދަމާވެސް މަރުވެދާނެއެވެ.